ഇന്ധന വിലവർധന: ബിജെപിയിൽ അതൃപ്തി; വിജയസാധ്യതകൾക്കു മങ്ങലേൽപിക്കുമെന്ന് ആശങ്ക | Business News | Malayalam News | Manorama Online\nഇന്ധന വിലവർധന: ബിജെപിയിൽ അതൃപ്തി; വിജയസാധ്യതകൾക്കു മങ്ങലേൽപിക്കുമെന്ന് ആശങ്ക\nതോമസ് ഡൊമിനിക് September 12, 2018 10:17 AM IST\nന്യൂഡൽഹി ∙ പെട്രോൾ, ഡീസൽ വിലവർധനയ്ക്കെതിരെ ബിജെപിക്കുള്ളിൽ അതൃപ്തി ശക്തിപ്പെട്ടു. എന്നാൽ, എക്സൈസ് നികുതി കുറച്ചു വില നിയന്ത്രിക്കാനുള്ള കരുത്തു രാജ്യത്തിനില്ല. രൂപയുടെ മൂല്യം തകർന്നതും ധനക്കമ്മിയും കറന്റ് അക്കൗണ്ട് കമ്മിയും വർധിച്ചതും കൂനിന്മേൽ കുരു.\nഇതേസമയം, തിരഞ്ഞെടുപ്പു വർഷം വില വർധിച്ചുകൊണ്ടിരിക്കുന്നതു പാർട്ടിയുടെ വിജയസാധ്യതകൾക്കു മങ്ങലേൽപിക്കുമെന്ന ആശങ്ക പാർട്ടിയിൽ ശക്തമാണ്. ‘പ്രധാനമന്ത്രി നരേന്ദ്ര മോദി പ്രശ്നത്തിനു പരിഹാരം കാണാതിരിക്കില്ല. ജനങ്ങളുടെ അമർഷം അദ്ദേഹം മനസിലാക്കുന്നുണ്ടെ’ന്ന ആ‌ത്മവിശ്വാസമാണു പാർട്ടി നിർവാഹക സമിതിയിൽ പങ്കെടുത്ത നേതാക്കളിലൊരാൾ പ്രകടിപ്പിച്ചത്.\nഇന്ധനവിലയെച്ചൊല്ലി ജനങ്ങളുടെ ആശങ്ക പാർട്ടി പങ്കുവയ്ക്കുന്നുവെന്നു കഴിഞ്ഞ ദിവസം നിയമമന്ത്രി രവിശങ്കർ പ്രസാദും വെളിപ്പെടുത്തിയിരുന്നു. ബിജെപി അധ്യക്ഷൻ അമിത് ഷാ, പെട്രോളിയം മന്ത്രി ധർമേന്ദ്ര പ്രധാനുമായി നടത്തിയ ചർച്ചയിലെ പ്രധാന വിഷയവും ഇതായിരുന്നു. എങ്കിലും, വിലക്കയറ്റത്തിനു കാരണമായ രാജ്യാന്തര കാരണങ്ങൾ സർക്കാരിന്റെ നിയന്ത്രണത്തിന് അതീതമാണെന്നാണു പാർട്ടിയുടെയും സർക്കാരിന്റെയും പരസ്യ നിലപാട്.\nമുൻ സർക്കാരിന്റെ കാലത്ത് ഇന്ധനവില വർധിച്ചപ്പോൾ മുൻ യുപിഎ സർക്കാർ പറഞ്ഞതും ഇതേ ന്യായമാണ്. അന്നു ക്രൂഡോയിൽ വില വീപ്പയ്ക്ക് 140 ഡോളർ വരെയെത്തിയിരുന്നു. എന്നാൽ, രാജ്യാന്തര കാരണമെന്ന വാദം അംഗീകരിക്കാൻ ബിജെപി അന്നു തയാറായില്ല. ലോക്സഭയിലെയും രാജ്യസഭയിലെയും പ്രതിപക്ഷ നേതാക്കളായിരുന്ന സുഷമ സ്വരാജും അരുൺ ജയ്റ്റ്‌ലിയുമായിരുന്നു വിമർശകരുടെ മുൻനിരയിൽ. ഇന്ന്, സമാന സാഹചര്യത്തിൽ സർക്കാരിനെ ന്യായീകരിക്കേണ്ട മുഖ്യ ചുമതല ധനമന്ത്രിയായ ജയ്റ്റ്‌ലിക്കു തന്നെ.\n‘ഗേറ്റ് പ്രൈസ്’ 40 രൂപ\nഇന്നലെ 14 പൈസ വീതം കൂടിയ പെട്രോൾ, ഡീസൽ വില ഇന്നു കൂടിയില്ല. മുംബൈയിൽ ലീറ്ററിന് 88.26 രൂപ വിലയായി. മഹാരാഷ്ട്രയിലെ മറാ‌ഠ്‌വാഡ മേഖലയിൽ കഴിഞ്ഞ ദിവസം തന്നെ വില 90 രൂപ പിന്നിട്ടിരുന്നു. ഡൽഹിയിൽ 80.87 രൂപയാണു പെട്രോൾ വില. ഡീസൽ: മുംബൈ– 77.47, ഡൽഹി–72.97.\nശുദ്ധീകരണശാലയിൽനിന്നു പുറത്തെത്തുന്ന പെട്രോളിനു വില (ഗേറ്റ് പ്രൈസ്) 40.45 രൂപയാണ്. ഡീസലിന് 44.28 രൂപയും. ഉപയോക്താവു നൽകേണ്ടി വരുന്ന ബാക്കി തുക കേന്ദ്രവും സംസ്ഥാനങ്ങളും ചേർന്നു പിഴിഞ്ഞെടുക്കുന്ന നികുതികളും വിൽപനക്കാർക്കുള്ള കമ്മിഷനും.\n∙ രാജസ്ഥാനും ആന്ധ്രാപ്രദേശും വില കുറച്ചതിനു പിന്നാലെ പശ്ചിമ ബംഗാൾ പെട്രോളിനും ഡീസലിനും ഒരു രൂപ വീതം കുറച്ചു. രാജസ്ഥാൻ രണ്ടര രൂപയും ആന്ധ്രപ്രദേശ് രണ്ടു രൂപയും വീതം വില കുറയുന്ന രീതിയിലാണു നികുതി പരിഷ്കരിച്ചത്.\nനികുതി കുറയ്ക്കാൻ എളുപ്പമല്ല\nനിലവിലെ സാഹചര്യത്തിൽ പെട്രോൾ, ഡീസൽ നികുതികൾ കുറ‌യ്ക്കാൻ കേന്ദ്ര സർക്കാരിന് എളുപ്പമല്ല. നികുതി നാലു രൂപയോളം കുറച്ചാൽ 60,000 കോടി രൂപയോളം വരുമാനം കുറയും. അങ്ങനെയായാൽ, ആയുഷ്മാൻ ഭാരത്, എല്ലാവർക്കും പാർപ്പി‌ടം, സ്വച്ഛ് ഭാരത്, റോഡ് വികസനം, ഗ്രാമീണ വൈദ്യുതീകരണം, ഉജ്വല തുടങ്ങി പ്ര‌ധാന പദ്ധതികൾക്കു പണമില്ലാതാകും. രൂപയുടെ മൂല്യമിടിഞ്ഞതിനൊപ്പം ധനക്കമ്മിയും കറന്റ് അക്കൗണ്ട് കമ്മിയും കൂടിനി‌ൽക്കുന്നു. അധികാരമേറ്റ ശേഷം ഏറ്റവും വലിയ സാമ്പത്തിക വെല്ലുവിളിയാണു സർക്കാർ നേരിടുന്നത്.\nപഴയ കരാറിനുണ്ടോ ജിഎസ്ടി ടിഡിഎസ്


‘രണ്ടിലും കൂടി നൂറു തികയില്ല’; രാഷ്ട്രത്തലവന് ചേരാത്ത വിധം കോണ്‍ഗ്രസിനെ പരിഹസിച്ച് മോദി – Chandrika Daily\nBy Test User Tuesday November 3, 2020 14:11 pm\n‘രണ്ടിലും കൂടി നൂറു തികയില്ല’; രാഷ്ട്രത്തലവന് ചേരാത്ത വിധം കോണ്‍ഗ്രസിനെ പരിഹസിച്ച് മോദി\nഇതുവരെ ഉപരിസഭയില് മേല്‍ക്കൈയുണ്ടായിരുന്ന കോണ്‍ഗ്രസ് ചരിത്രത്തിലെ ഏറ്റവും ചെറിയ അംഗബലത്തിലേക്ക് ചുരുങ്ങി. 38 പേരാണ് ഇപ്പോള് ഉപരിസഭയില് കോണ്‍ഗ്രസിനുള്ളത്.\nപട്‌ന: ബിഹാറിലെ തെരഞ്ഞെടുപ്പ് റാലിയില് കോണ്‍ഗ്രസിനെ രൂക്ഷമായി കടന്നാക്രമിച്ച് പ്രധാനമന്ത്രി നരേന്ദ്രമോദി. ഇരുസഭകളിലും കൂടി കോണ്‍ഗ്രസിന് നൂറു തികയില്ലെന്നാണ് ജനാധിപത്യ രാഷ്ട്രത്തിലെ തലവന് ചേരാത്ത വിധം മോദി പ്രസ്താവന നടത്തിയത്.\n‘ഇന്ന് കോണ്‍ഗ്രസിന് രാജ്യസഭയിലും ലോക്‌സഭയിലും കൂടി നൂറു എംപിമാര് പോലും ഇല്ലാത്ത സ്ഥിതിയാണ്. കോണ്‍ഗ്രസ് നൂറിന് താഴേക്കു ചുരുങ്ങി’ – ഫോബ്‌സ്ഗഞ്ചിലെ ബിജെപി റാലിയില് സംസാരിക്കവെ പ്രധാനമന്ത്രി പറഞ്ഞു.\nതിങ്കളാഴ്ച ഒമ്പത് പേര് കൂടി രാജ്യസഭയിലേക്ക് തെരഞ്ഞെടുക്കപ്പെട്ടതോടെ എന്‍ഡിഎയുടെ ഉപരിസഭാ അംഗബലം നൂറില്‍ക്കൂടുതലായി. നിലവില് എന്‍ഡിഎയ്ക്ക് 104 അംഗങ്ങളാണ് ഉള്ളത്. 121 ആണ് 242 അംഗ സഭയിലെ ഭൂരിപക്ഷം.\nഅതേസമയം, ഇതുവരെ ഉപരിസഭയില് മേല്‍ക്കൈയുണ്ടായിരുന്ന കോണ്‍ഗ്രസ് ചരിത്രത്തിലെ ഏറ്റവും ചെറിയ അംഗബലത്തിലേക്ക് ചുരുങ്ങി. 38 പേരാണ് ഇപ്പോള് ഉപരിസഭയില് കോണ്‍ഗ്രസിനുള്ളത്. ഇരുസഭകളിലുമായി കോണ്‍ഗ്രസിന് 89 അംഗങ്ങളാണ് ഉള്ളത്.\nഉത്തര്‍പ്രദേശിലെ 10 ഉം ഉത്തരാഖണ്ഡിലെ ഒന്നുമായി 11 രാജ്യസഭാ സീറ്റുകളിലേക്കുള്ള തിരഞ്ഞെടുപ്പില് ഒമ്പത് സീറ്റുകളിലേക്കാണ് ബിജെപി സ്ഥാനാര്‍ഥികള് തിരഞ്ഞെടുക്കപ്പെട്ടത്. ഇതോടെ രാജ്യസഭയില് ബിജെപിയുടെ അംഗ സഖ്യ 92 ആയി. എന്‍ഡിഎ ഘടകകക്ഷികളായ ജെഡിയുവിന് അഞ്ച് അംഗങ്ങളും. ആര്‍പിഐ, അസം ഗണ പരിഷത്, മിസോറാം നാഷണല് ഫ്രണ്ട്, എന്‍പിപി, എന്‍ഡിഎഫ്, പി.എം.കെ, ബിപിഎഫ് എന്നീ പാര്‍ട്ടികള്‍ക്ക് ഓരോ രാജ്യസഭാ അംഗങ്ങളുമുണ്ട്.\nഒമ്പത് എംപിമാാര് വീതമുള്ള എ.ഐ.എ.ഡി.എം.കെ, ബിജു ജനതാദള്, ഏഴ് എംപിമാരുള്ള ടി.ആര്.എസ്, ആറ് എംപിമാരുള്ള വൈ.എസ്.ആര് കോണ്‍ഗ്രസ് എന്നിവരുടെ പിന്തുണ വിവിധ ഘട്ടങ്ങളില് സര്‍ക്കാറിന് ലഭിക്കാറുണ്ട്. അതു കൊണ്ടു തന്നെ രാജ്യസഭ ബിജെപി സര്‍ക്കാറിനു മുമ്പില് ഒരു കടമ്പയാകില്ല.\nCategories: india, News Tags: congress, congress in loksabha, congress in rajyasabha, rajyasabha


അനധികൃത കുഴല്‍ക്കിണര് നിര്‍മാണം: തദ്ദേശസ്ഥാപനങ്ങള് നടപടി സ്വീകരിക്കണം\nതിരുവനന്തപുരം: അനധികൃത കുഴല്‍ക്കിണര് നിര്‍മാണത്തിനെതിരെ തദ്ദേശസ്ഥാപനാധികാരികള് ജാഗരൂകരാകണമെന്നും അത്തരം പ്രവൃത്തികള് ശ്രദ്ധയില്‍പ്പെട്ടാല് നടപടി സ്വീകരിക്കണമെന്നും ഭൂജലവകുപ്പ് നിര്‍ദ്ദേശിച്ചു.\nനിലവിലെ മാര്‍ഗനിര്‍ദ്ദേശങ്ങള് അനുസരിച്ച് കുഴല്‍ക്കിണര് നിര്‍മിക്കുന്നതിന് ഭൂജലവകുപ്പിന്റെ അംഗീകാരത്തോടെ തദ്ദേശസ്ഥാപനങ്ങളാണ് പെര്‍മിറ്റ് നല്‍കുന്നത്. നിയമപരമായി കുഴല്‍ക്കിണര് നിര്‍മിക്കുമ്പോള് ഉടമസ്ഥന് 15 ദിവസം മുമ്പ് തദ്ദേശസ്ഥാപനത്തിലെ ബന്ധപ്പെട്ട അധികാരികളെ രേഖാമൂലം അറിയിക്കണം.\nഅനധികൃതമായും, അശാസ്ത്രീയമായും കുഴല്‍ക്കിണറുകള് നിര്‍മിക്കുന്നത് തദ്ദേശസ്ഥാപനം തടയണം. നിര്‍മാണത്തിനിടെ ഉപേക്ഷിക്കപ്പെടുന്ന കുഴല്‍ക്കിണറുകള് സംബന്ധിച്ച് കര്‍ശനനടപടി വേണം. ഉപയോഗശൂന്യമായതും ഉപേക്ഷിക്കപ്പെട്ടതുമായ സ്വകാര്യ/ പൊതു കുഴല്‍ക്കിണറുകള് നിലവിലുണ്ടെങ്കില് അവയുടെ സുരക്ഷിതത്വം ഉറപ്പാക്കണം.\nകുഴല്‍ക്കിണര് നിര്‍മാണവേളയില് സ്വീകരിക്കേണ്ട നടപടിക്രമങ്ങളെക്കുറിച്ച് സുപ്രീംകോടതി ഉത്തരവ് പ്രകാരമുള്ള സുരക്ഷാരീതികളും, കുഴല്‍ക്കിണറില് കുട്ടികള് വീണുപോയാല് സ്വീകരിക്കേണ്ട നടപടികള് സംബന്ധിച്ച് ദേശീയ ദുരന്ത നിവാരണ പ്രതികരണസേന പുറപ്പെടുവിച്ച നിര്‍ദേശങ്ങളും പൊതുജനങ്ങള് കര്‍ശനമായി പാലിക്കണമെന്നും ഭൂജലവകുപ്പ് അറിയിച്ചു.\nകുഴല്‍ക്കിണര് നിര്‍മ്മാണവേളയില് സ്വീകരിക്കേണ്ട സുരക്ഷാ നടപടികള് ചുവടെ ചേര്‍ക്കുന്നു.\nകുഴല്‍ക്കിണര് നിര്‍മിക്കുന്നതിന് 15 ദിവസം മുമ്പ് പ്രദേശത്തെ അധികാരികളെ രേഖാമൂലം അറിയിക്കണം. ജില്ലാ ഭരണകൂടം മുമ്പാകെ എല്ലാ ഡ്രില്ലിംഗ് ഏജന്‍സികളും (സര്‍ക്കാര്, അര്‍ധസര്‍ക്കാര്, സ്വകാര്യ തുടങ്ങിയവ) രജിസ്റ്റര് ചെയ്യണം. ഡ്രില്ലിംഗ് ഏജന്‍സിയുടെ പേരും മേല്‍വിലാസവും, കിണറിന്റെ ഉപഭോക്തൃ ഏജന്‍സിയുടേയോ/ ഉടമയുടേയോ മുഴുവന് പേരും മേല്‍വിലാസവും ഉള്‍പ്പെടെ വിശദാംശങ്ങളടങ്ങിയ ബോര്‍ഡ് കിണര് നിര്‍മിക്കുന്നതിനായി സ്ഥാപിക്കണം.\nകിണര് നിര്‍മിക്കുന്നതിന് ചുറ്റുമായി മുള്ളുവേലിയോ, മറ്റേതെങ്കിലും വേര്‍തിരിവോ ചെയ്യണം. കിണറിന്റെ കേസിങ്ങിന് ചുറ്റുമായി സിമന്റ്/ കോണ്‍ക്രീറ്റ് നിര്‍മിത പ്ലാറ്റ്‌ഫോം നിര്‍മിക്കണം. വെല് അസംബ്‌ളി അടയ്ക്കാന് സ്റ്റീല് അടപ്പ് വെല്‍ഡ് ചെയ്ത് പിടിപ്പിക്കുകയോ ബോള്‍ട്ടും നട്ടും ഉപയോഗിച്ച് കട്ടികൂടിയ അടപ്പ് പിടിപ്പിക്കുകയോ ചെയ്യണം.\nപമ്പിന് അറ്റകുറ്റപ്പണി ചെയ്യുമ്പോള് കിണര് മൂടി സംരക്ഷിക്കണം. കിണര് നിര്‍മാണം പൂര്‍ത്തിയായാലുടന് മഡ്പിറ്റുകളും ചാനലുകളും മൂടി ചുറ്റുപാടുമുള്ള പ്രദേശം പൂര്‍വസ്ഥിതിയിലാക്കണം. ഉപേക്ഷിക്കപ്പെട്ട തുരപ്പന് കിണറുകള് ചെളി/ മണല്‍ബോര്‍ഡേഴ്‌സ്/ പെബിള്‍സ്/ കട്ടിംഗ് ഉപയോഗിച്ച് അടി മുതല് തറമട്ടം വരെ നിറയ്ക്കണം.\nഈ മാര്‍ഗനിര്‍ദേശങ്ങള് പാലിക്കുന്നുണ്ടോ എന്നും തുരപ്പന്/ കുഴല്‍ക്കിണറുകളുടെ നിര്‍മാണസ്ഥിതി വിലയിരുത്താനുമുള്ള മോണിറ്റിംഗ് ചെക്ക് കേന്ദ്ര/ സംസ്ഥാന ഏജന്‍സികള് നടത്തുന്നുണ്ടോ എന്നും വിലയിരുത്താനുള്ള അധികാരം ജില്ലാ കളക്ടര്‍ക്കാണ്.\nകുഴല്‍ക്കിണര് ഉപേക്ഷിക്കപ്പെടുകയാണെങ്കില് അത് വൃത്തിയായി മൂടിയിട്ടുണ്ടെന്ന് ബന്ധപ്പെട്ട ഭൂജല/ പൊതുആരോഗ്യ/ മുനിസിപ്പല് കോര്‍പറേഷന്/ പഞ്ചായത്ത് സര്‍ട്ടിഫിക്കറ്റ് നല്‍കണം. ഇതുസംബന്ധിച്ച വിവരം ജില്ലാ കളക്ടറോ ബി.ഡി.ഒയോ സൂക്ഷിക്കണം.\nകൊച്ചുകുട്ടികള് കുഴല്‍ക്കിണറുകളില് വീണുപോയാല് സ്വീകരിക്കേണ്ട നടപടികള് ചുവടെ ചേര്‍ക്കുന്നു.\nകയറിന്റെയോ ചരടിന്റെയോ സഹായത്തോടെ കിണറ്റില് അകപ്പെട്ട കുട്ടിയെ വീണ്ടും താഴോട്ടുപോകാത്തവിധം സുരക്ഷിതമായി ഉറപ്പിച്ചുനിര്‍ത്തണം. പൈപ്പിന്റെ സഹായത്തോടെ കുഴല്‍ക്കിണറില് ഓക്‌സിജന് എത്തിക്കണം. രാത്രിയില് രക്ഷാപ്രവര്‍ത്തനത്തിന് ആവശ്യമായ വെളിച്ചത്തിനുള്ള സജ്ജീകരണങ്ങള് നടത്തണം. ദേശീയ ദുരന്ത നിവാരണ സേനയെ അടിയന്തരമായി വിവരം അറിയിക്കണം. ദേശീയ ദുരന്ത നിവാരണ സേനയുടെ നിര്‍ദേശപ്രകാരം ദുരന്തം നടന്ന കുഴല്‍ക്കിണറിനു സമാന്തരമായി സുരക്ഷിത അകലത്തില് മറ്റൊരു കിണര് ആവശ്യമായ താഴ്ചയില് കുഴിക്കണം.\nകുഴല്‍കിണറില് അകപ്പെട്ട കുട്ടിയോട് ബന്ധുക്കളും രക്ഷിതാക്കളും തുടര്‍ച്ചയായി സംസാരിച്ച് കുട്ടിയുടെ മനോബലം വര്‍ധിപ്പിക്കാന് ശ്രമിക്കണം. കുട്ടിക്ക് കമ്പാര്‍ട്ട്‌മെന്റ് കമ്പ്രഷന് സിന്‍ഡ്രോം ബാധിച്ചാല് സ്വീകരിക്കേണ്ട നടപടികള് ജില്ലാ മെഡിക്കല് ഓഫീസറില്‍നിന്ന് അറിവ് നേടിയിരിക്കണം.\nഅറ്റകുറ്റപണികള്‍ക്കോ ദിനംപ്രതിയുള്ള മറ്റേതെങ്കിലും പ്രവൃത്തികള്‍ക്കോ ശേഷം ട്യൂബ് വെല്/ കുഴല്‍ക്കിണര് തുറന്നിടാന് പാടില്ല. കുഴല്‍കിണറിലേക്ക് വെള്ളം ഒഴുക്കുകയോ ഭക്ഷണസാധനങ്ങള് ഇട്ടുകൊടുക്കുകയോ ചെയ്യരുത്. അടിഭാഗത്തുനിന്ന് കുഴല്‍ക്കിണറിലേക്ക് വെള്ളം ഊര്‍ന്നിറങ്ങുന്നത് തടയണം.\nദുരന്തം ഉണ്ടായ കുഴല്‍കിണറിന് സമീപം വന്‍യന്ത്രങ്ങള് പ്രവര്‍ത്തിപ്പിക്കരുത്. ശക്തിയേറിയ യന്ത്രങ്ങളുടെ പ്രവര്‍ത്തനഫലമായുണ്ടാകുന്ന പ്രകമ്പനം മൂലം മണ്ണ് ഇളകി കുഴല്‍ക്കിണര് തകരാനിടയുണ്ട്.\nBore well safety


നിങ്ങളുടെ മൊബൈൽ നമ്പർ ഭാഗ്യം കൊണ്ടുവരുമോ? സംഖ്യകൾ കൂട്ടിനോക്കൂ രഹസ്യം അറിയാം! | mobile number | numerology | results\nSaturday 12 January 2019 12:55 PM IST : By സ്വന്തം ലേഖകൻ\nനിങ്ങളുടെ മൊബൈൽ നമ്പർ ഭാഗ്യം കൊണ്ടുവരുമോ? സംഖ്യകൾ കൂട്ടിനോക്കൂ രഹസ്യം അറിയാം!\nSaturday 12 January 2019 12:55 PM IST\nന്യൂമറോളജി എത്രത്തോളം പ്രബലമാണെന്ന് അറിയാൻ സെലിബ്രിറ്റികളോട് തന്നെ ചോദിക്കണം. കാരണം സ്വന്തം കാർ നമ്പർ മുതൽ പേര് വരെ ന്യൂമറോളജി അനുസരിച്ച് ഇവർ മാറ്റാറുണ്ട്. നമ്പറുകളിൽ ചെറിയ മാറ്റങ്ങൾ വരുത്തിയാൽ ഭാഗ്യം കൊണ്ടുവരും എന്നാണ് വിശ്വാസം. മറ്റൊന്ന്, പലർക്കും തങ്ങൾ കാലങ്ങളായി ഉപയോഗിക്കുന്ന മൊബൈൽ നമ്പറുകളുടെ ഭാഗ്യഫലങ്ങളെ കുറിച്ച് അറിയില്ല.\nമൊബൈൽ നമ്പറുകൾ കൂട്ടിക്കിട്ടുന്ന സംഖ്യകൾക്കും ചില രഹസ്യങ്ങൾ പറയാനുണ്ട്. ഉദാഹരണമായി ഒരാളുടെ മൊബൈൽ നമ്പർ 9400670009 എന്നിരിക്കട്ടെ. ഇത് കൂട്ടിക്കഴിയുമ്പോൾ കിട്ടുന്ന സംഖ്യ എട്ടാണ് (9+4+0+0+6+7+0+0+0+9= 35 , 3+5=8). എട്ട് എന്ന സംഖ്യയുടെ ഫലങ്ങൾ താഴെ കൊടുത്തിരിക്കുന്നു. ഇത് നോക്കി നിങ്ങളുടെ മൊബൈൽ നമ്പർ ഭാഗ്യമാണോ നിർഭാഗ്യമാണോ എന്ന് കണ്ടെത്താം.\nപ്രഥമ സ്ഥാനം ആയതുകൊണ്ട് വളരെ ഊര്‍ജ്ജസ്വലമായ സംഖ്യയാണ് ഒന്ന്. ഈ സംഖ്യ നമ്മളിലെ പോസിറ്റീവ് എനർജി കൂട്ടി ശുഭാപ്തി വിശ്വാസമുള്ള വ്യക്തിയായി മാറ്റും. അതുകൊണ്ടുതന്നെ ഈ സംഖ്യ ബിസിനസ്സുകാര്‍ക്കും ജോലിയിൽ ഉന്നത സ്ഥാനങ്ങൾ കൊതിക്കുന്നവർക്കും ഉത്തമമാണ്. അതേസമയം പ്രണയിക്കാൻ ആഗ്രഹിക്കുന്നവർക്ക് ഈ നമ്പർ ഗുണകരമല്ല.\nപ്രണയിക്കാൻ ആഗ്രഹിക്കുന്നവർക്കും കമിതാക്കൾക്കും അനുയോജ്യമായ സംഖ്യയാണ് രണ്ട്. ഈ സംഖ്യ വ്യക്തികളിൽ ദയയും കരുണയും സഹകരണവും വർധിപ്പിക്കും. നല്ല നയതന്ത്ര സ്വഭാവം വരുകയാൽ ബിസിനസ്, സെയില്‍സ് സംബന്ധമായ ജോലികളുള്ളവര്‍ക്ക് ഉത്തമമായ നമ്പറാണിത്.\nമൂന്ന് സര്‍ഗ്ഗശക്തിയുള്ള നമ്പറാണ്. അതുകൊണ്ടുതന്നെ സിനിമാ പ്രവർത്തകർക്കും കലാകാരന്മാർക്കും സാഹിത്യകാരന്മാർക്കും ഈ നമ്പർ അനുയോജ്യമാണ്. അതേസമയം എല്ലാ വിഷയങ്ങളിലും ഒരുപോലെ വിജയം ആഗ്രഹിക്കുന്നവർക്ക് ഈ നമ്പർ അനുയോജ്യമല്ല.\nസ്ഥിരതയുടെയും വിശ്വാസത്തിന്റെയും നമ്പറാണ് നാല്. അതുകൊണ്ടുതന്നെ ബാങ്കിങ് മേഖലയിലുള്ളവർക്കും ഫൈനാൻസ് രംഗത്ത് പ്രവർത്തിക്കുന്നവർക്കും ഈ നമ്പർ ഉചിതമാണ്. ഒപ്പം കൂട്ടുകുടുംബത്തിൽ ജീവിക്കുന്നവർക്ക് അനുയോജ്യമായ സംഖ്യയാണിത്.\nധൈര്യത്തിന്റെയും സാഹസികതയുടെയും നമ്പറാണ് അഞ്ച്. സ്വാതന്ത്ര മോഹികൾക്കും യാത്രയിഷ്ടപ്പെടുന്നവർക്കും ഒറ്റയ്ക്കു താമസിക്കാൻ കൊതിക്കുന്നവർക്കും അഞ്ചു ഉചിതമായ നമ്പറാണ്.\nഒത്തൊരുമയുടെ നമ്പറാണ് ആറ്. അതുകൊണ്ടുതന്നെ കുടുംബസ്നേഹികൾക്ക് ഈ നമ്പർ നല്ല ഫലം കൊണ്ടുത്തരും. ഒപ്പം സൗഹൃദ ബന്ധങ്ങൾക്ക് കൂടുതൽ ശക്തിയും ഊഷ്മളതയും പകരുന്ന സംഖ്യയുമാണ് ആറ്. അതേസമയം കമിതാക്കൾക്ക് ഈ നമ്പർ ഗുണകരമല്ല.\nജീവിതത്തിന്റെ സന്തുലിതാവസ്ഥ നിലനിർത്തുന്നതിന് സഹായകമാകുന്ന നമ്പറാണ് ഏഴ്. ഏറ്റവും ശക്തവും നിഗൂഢവുമായ നമ്പറാണിത്. പഠനത്തിൽ താല്പര്യമുള്ള വിദ്യാർഥികൾക്കും തത്വചിന്തകർക്കും അനുയോജ്യമായ നമ്പറാണിത്.\nഎഴുതുമ്പോൾ എളുപ്പമുള്ളതും മനോഹരവുമായ നമ്പറാണ് എട്ട്. ജീവിതത്തിലും തൊഴിലിലും ഉന്നതി ആഗ്രഹിക്കുന്നവർക്ക് ഈ നമ്പർ അനുയോജ്യമാണ്. ബിസിനസുകാർക്ക് മികച്ച നേട്ടം കൈവരിക്കാൻ ഈ നമ്പർ നല്ലതാണ്.\nഭാഗ്യനമ്പറായി ലോകം മുഴുവൻ കണക്കാക്കപ്പെടുന്ന നമ്പറാണ് ഒൻപത്. ആദർശം മുറുക്കെ പിടിക്കുന്നവർക്കും അന്തസ്സോടു കൂടി ജീവിതം നയിക്കുന്നവർക്കും ഈ നമ്പർ അനുയോജ്യമാണ്. അതേസമയം ആരോഗ്യ സംബന്ധമായ പ്രശ്നങ്ങളുള്ളവർക്ക് ഈ നമ്പർ ചേരില്ല.


മോദിയെയും കേന്ദ്രസര്‍ക്കാരിനെയും വിമര്‍ശിച്ച് സിപിഎം ദേശീയ സെക്രട്ടറി സീതാറാം യെച്ചൂരി – Truevision News\nമോദിയെയും കേന്ദ്രസര്‍ക്കാരിനെയും വിമര്‍ശിച്ച് സിപിഎം ദേശീയ സെക്രട്ടറി സീതാറാം യെച്ചൂരി. അഞ്ച് വർഷത്തെ മോദി ഭരണം ഭരണഘടനയെ തന്നെ അട്ടിമറിക്കുന്ന തരത്തിലായി. മതനിരപേക്ഷ സ്വഭാവത്തെ ഇല്ലാതാക്കാനുള്ള ശ്രമം നടന്നുവെന്നും യെച്ചൂരി കുറ്റപ്പെടുത്തി.\nരാജ്യത്ത് കേരളത്തിൽ മാത്രമാണ് ജനങ്ങൾ ഏറ്റവുമധികം തുല്യത അനുഭവിക്കുന്നത്. കേരളത്തിന്‍റെ മൂല്യങ്ങൾ സംരക്ഷിക്കുമെന്നാണ് മോദി പറയുന്നത്. മാനവികതയെ ബഹുമാനിക്കുന്ന കേരളത്തിൽ നിന്ന് മോദി പഠിക്കൂകയല്ലേ വേണ്ടതെന്നും യെച്ചൂരി ചോദിച്ചു.\nവെറുപ്പിന്‍റെയും അക്രമത്തിന്‍റെയും രാഷ്ട്രീയമാണ് ബിജെപി പടർത്തുന്നത്. ഏറ്റവും മികച്ച ബീഫ് കേരളത്തിൽ വിളമ്പുമെന്നാണ് കേരളത്തിലെ ബിജെപി സ്ഥാനാർത്ഥി പറയുന്നത്. ഉത്തരേന്ത്യയിൽ ബീഫ് കഴിക്കാനാകുന്നുണ്ടോ? ബീഫിന്റെ പേര് പറഞ്ഞ് ആളുകളെ കൊന്നൊടുക്കുകയാണ് അവിടെ.\nരാജ്യത്ത് കർഷക ആത്മഹത്യ വർധിച്ചു. യുവാക്കൾക്ക് തൊഴിൽ ഇല്ല. ഇന്ത്യ കണ്ട ഏറ്റവും വലിയ തൊഴിലില്ലായ്മ നിരക്കാണ് ഇപ്പോഴുള്ളത്. നോട്ട് നിരോധനവും ജിഎസ്ടിയും രാജ്യത്തെ സമ്പദ് വ്യവസ്ഥയെ തകർത്തു. റഫാൽ ഇടപാടിൽ ഓരോ ദിവസവും അഴിമതിയുടെ വിവരങ്ങളാണ് പുറത്തുവരുന്നത്.\nഎന്‍റെയും നിങ്ങളുടെയും പണമാണത്. വിമാനത്താവളങ്ങൾ സ്വകാര്യ വൽക്കരിക്കപ്പെടുമ്പോൾ മോദിയുടെ സുഹൃത്തിനാണ് ഗുണം കിട്ടുന്നത്. ഇലക്ടറൽ ബോണ്ട് നിയമവിധേയമാക്കിയതോടെ അഴിമതി നിയമ വിധേയമാക്കുകയാണെന്നും അദ്ദേഹം പറഞ്ഞു.\n2001 ൽ ഇടതുപക്ഷത്തിനുണ്ടായിരുന്ന എം പി മാരിൽ ഭൂരിഭാഗവും കോൺഗ്രസിനെ തോൽപ്പിച്ച് വന്നവരാണ്. കോൺഗ്രസിനോടുള്ള നയത്തിൽ ഇടതുപക്ഷത്തിന് സംശയമില്ല. മോദിയും ജനങ്ങളും തമ്മിലുള്ള ഏറ്റമുട്ടലാണിത്. ബിജെപി ലോകത്തെ ഏറ്റവും വലിയ പാർട്ടിയാണെന്ന് പറയുമ്പോഴും ആകെ രണ്ട് നേതാക്കളുടെ പേര് മാത്രമേ കേൾക്കാനുള്ളൂ.\nഎല്‍ഡിഎഫിനെ എതിർക്കാനാണ് രാഹുൽ കേരളത്തില് വന്നത്. എന്ത് സന്ദേശമാണ് ഇതിലൂടെ രാഹുൽ നൽകുന്നത് ? കേരളത്തിൽ ബിജെപിയും യുഡിഎഫും തമ്മിലാണ് മത്സരം എന്നും എല്‍ഡിഎഫ് പ്രധാനമല്ല എന്നുമാണ് ഇന്നലെ എ കെ ആൻറണി പറഞ്ഞത്.\nകോണ്‍ഗ്രസ് ഒരു കാലത്ത് ഇടതു പക്ഷത്തിന്‍റെ പിന്തുണ വാങ്ങിയത് ഓർമയില്ലേ എന്നും യെച്ചൂരി ചോദിച്ചു. ചൗക്കീ ദാർ, നിങ്ങൾ ബഹിരാകാശത്ത് തന്നെ നിന്നോളൂ, ഇന്ത്യയെ ഞങ്ങൾക്ക് വിട്ടു തരൂ എന്നും യെച്ചൂരി പരിഹസിച്ചു.\nCPM national secretary Sitaram Yechury criticized Modi and the central government


മലപ്പുറം അരിയല്ലൂരില് ബസ്സ് അപകടം, മൂന്ന് മരണം | Bus accident at Malappuram kills four - Malayalam Oneindia\nമലപ്പുറം അരിയല്ലൂരില് ബസ്സ് അപകടം, മൂന്ന് മരണം\nUpdated: Thu, Jul 17, 2014, 15:32 [IST]\nപരപ്പനങ്ങാടി: മലപ്പുറം ജില്ലയിലെ പരപ്പനങ്ങാടിക്കടുത്ത് ബസ്സപകടത്തില് മൂന്ന് പേര് മരിച്ചു. അപകടം കണ്ടു നിന്ന ഒരാള് ഹൃദയാഘാതം മൂലം മരിച്ചു.\nവള്ളിക്കുന്നിടുത്ത് അരിയല്ലൂര് ജിഎല്‍പി സ്‌കൂളിന് സമീപത്താണ് അപകടം നടന്നത്. കടലുണ്ടി നഗരം സ്വദേശി അറ്റകത്ത് മൊയ്തീന്റെ ഭാര്യ കുഞ്ഞീവി(55), പരപ്പനങ്ങാടി തലീം ഉല് ലസ്‌കൂള് അധ്യാപികയും ചാലിയം സ്വദേശിനിയും ആയ മുബഷീറ(23) എന്നിവരാണ് മരിച്ചത്.\nഅപകടം കണ്ടു നിന്ന പരപ്പനങ്ങാടി സ്വദേശി സത്യനാരായണന് ആണ് ഹൃദാഘാതം മൂലം മരിച്ചത്. ഇദ്ദേഹം മണ്ഡലം കോണ്‍ഗ്രസിന്റെ പ്രസിഡന്റാണ്. സംഭവസ്ഥലത്ത് കുഴഞ്ഞുവീണ സത്യനാരായണന് ആശുപത്രിയിലേക്ക് കൊണ്ടുപോകും വഴിയാണ് മരിച്ചത്.\n30 ഓളം പേര്‍ക്ക് പരിക്കേറ്റിട്ടുണ്ടെന്നാണ് റിപ്പോര്‍ട്ട്. ഇതില് ഭൂരിഭാഗം പേരും വിദ്യാര്‍ത്ഥികളാണ്. എംവിഎച്എസ്എmd, എന്‍എഎച്എസ്, പരപ്പനങ്ങാടി മലബാര് കോ ഓപ്പറേറ്റീവ് കോളേജ് , ശിഹാബ് തങ്ങള് മെമ്മോറിയല് കോ ഓപ്പറേറ്റീവ് കോളേജ് എന്നിവിടങ്ങളിലെ വിദ്യാര്‍ത്ഥികള്‍ക്കാണ് പരിക്കേറ്റത്.\nകടലുണ്ടിയില് നിന്ന് പരപ്പനങ്ങാടിയിലേക്ക് പോവുകയായിരുന്ന മിനി ബസ് ആണ് അപകടത്തില് പെട്ടത്. ആക്‌സില് പൊട്ടി നിയന്ത്രണം വിട്ട ബസ് മറിയുകയായിരുന്നു എന്നാണ് ലഭിക്കുന്ന വിവരങ്ങള്.\naccident death malappuram ബസ് അപകടം മരണം\nBus accident at Malappuram kills four.


‘ഇത് ജനങ്ങള്‍ക്ക് മേല് കേന്ദ്ര സര്‍ക്കാരിന്റെ സര്‍ജിക്കല് സ്‌ട്രൈക്കാണ്’; ഇന്ധനവില വര്‍ധവിനെതിരെ രൂക്ഷ വിമര്‍ശനവുമായി കമല്‍ഹാസന് – Kairali News | Kairali News Live l Latest Malayalam News\nഇന്ത്യയില് തുടര്‍ച്ചയായി ഇന്ധന വില വര്‍ധിക്കുന്നതിനെതിരെ രൂക്ഷ വിമര്‍ശനവുമായി കമല് ഹാസന്. കേന്ദ്ര സര്‍ക്കാരിന്റെ ജനങ്ങള്‍ക്ക് മേലുള്ള സര്‍ജിക്കല് സ്‌ട്രൈക്കാണ് കമല്‍ഹാസന്\nരാജ്യത്ത് ഇന്ധന വിലയും പാചക വാതകത്തിന്റെ വിലയും ദിനം പ്രതി വര്‍ധിക്കുകയാണെന്നും ഇത് കേന്ദ്ര സര്‍ക്കാരിന്റെ ജനങ്ങള്‍ക്ക് മേലുള്ള സര്‍ജിക്കല് സ്‌ട്രൈക്കാണെന്നും കമല് ഹാസന് പറഞ്ഞു. ഇത്തരത്തില് ആവശ്യ സാധനങ്ങള്‍ക്ക് വില വര്‍ധിച്ചുകൊണ്ടിരുന്നാല് രാജ്യം ദാരിദ്ര്യത്തിലാവുമെന്നും കമല്‍ഹാസന് പറഞ്ഞു.\n‘പെട്രോള്, ഡീസല് വില ദിനം പ്രതി വര്‍ധിച്ചുകൊണ്ടിരിക്കുകയാണ്. പാചക വാതക സിലിണ്ടറിന് കഴിഞ്ഞ ഒരു മാസം കൊണ്ട് 75 രൂപയാണ് വര്‍ദ്ധിച്ചത്. ഇത് ജനങ്ങള്‍ക്ക് മേല് കേന്ദ്ര സര്‍ക്കാരിന്റെ സര്‍ജിക്കല് സ്‌ട്രൈക്കാണ്. ഈ വീണ്ടുവിചാരമില്ലാത്ത പരിപാടി മൂലും അവശ്യസാധനങ്ങളുടെ വില ഇനിയും വര്‍ദ്ധിക്കുകയാണ് ചെയ്യുക. അതുമൂലം രാജ്യത്ത് ദാരിദ്ര്യവും വര്‍ധിക്കും’.- കമല്‍ഹാസന് ട്വിറ്ററില് കുറിച്ചു.\nഅതേസമയം തുടര്‍ച്ചയായ അഞ്ചാം ദിനവും ഇന്ധനവില വര്‍ധിച്ചു. ഡീസലിന് 31 പൈസയും പെട്രോളിന് 26 പൈസയുമാണ് വര്‍ധിച്ചത്. ഗാര്‍ഹിക ഉപഭോക്താക്കള്‍ക്കുള്ള എല്‍പിജി സിലിണ്ടറിന്റെ വിലയും വര്‍ധിപ്പിച്ചു. പാചക വാചക വാതക സിലിണ്ടറിന് 50 രൂപയാണ് വര്‍ധിപ്പിച്ചത്. ഇതോടെ സിലിണ്ടറിന് 769 രൂപയായി.\nTags: Kamal Hassanmodi governmentPM ModiSurgical Strike


സംസ്ഥാനത്ത് ശക്തമായ മഴക്ക് സാധ്യത; വിവിധ ജില്ലകളില് യെല്ലോ അലര്‍ട്ട് - Janayugom Online\nHome / News / Kerala / സംസ്ഥാനത്ത് ശക്തമായ മഴക്ക് സാധ്യത; വിവിധ ജില്ലകളില് യെല്ലോ അലര്‍ട്ട്\nPosted on July 01, 2020, 4:48 pm\nകേരളത്തില് ശക്തമായ മഴയ്ക്കു സാധ്യതയുളളതിനാല് ജൂലെെ2മുതല്5വരെ വിവിധ ജില്ലകളില് കേന്ദ്ര കാലാവസ്ഥ വകുപ്പ് യെല്ലോ അലര്‍ട്ട് പ്രഖ്യാപിച്ചു. ജൂലെെ2ന് കോഴിക്കാട്, കണ്ണൂര്, കാസര്‍കോട്; 3ന് മലപ്പുറം, കോഴിക്കോട്, വയനാട്, കണ്ണൂർ, കാസർകോട്; 4ന് കണ്ണൂർ, കാസർകോട്; 5ന് കാസർകോട് ജില്ലകളിലാണു ജാഗ്രതാസന്ദേശം പുറപ്പെടുവിച്ചത്. ഒറ്റപ്പെട്ടയിടങ്ങളിൽ 24 മണിക്കൂറിൽ 64.5 മില്ലിമീറ്റർ മുതൽ 115.5 മില്ലിമീറ്റർ വരെ ലഭിക്കുന്ന ശക്തമായ മഴയാണു പ്രവചിക്കപ്പെട്ടിരിക്കുന്നത്.\nENGLISH SUMMARY: HEAVY RAIN IN KERALA; YELLOW ALERT IN FIVE DISTRICTS\nനിയമത്തേക്കാള് കുടുംബ ബന്ധങ്ങള്‍ക്ക് പ്രാധാന്യം നല്‍കിയ ന്യായാധിപ


By: Arun T Published on: 30 July, 2021 11:55 PM IST\nതെങ്ങിന്റെ തടത്തിലുള്ള മണ്ണ് രണ്ടു മീറ്റർ ചുറ്റളവി ലും ആറിഞ്ചു താഴ്ചയിലും നന്നായി കിളച്ചിളക്കണം. കട്ടകൾ ഉടച്ചു ചപ്പുചവറ് നീക്കം ചെയ്യണം. ഓരോ തെങ്ങിൻ തടത്തിലും നന്നായി പൊടിച്ച രണ്ടുകുട്ട ചാണകപ്പൊടി വിതറി ഒന്നുകൂടി കിളച്ച് മണ്ണിളക്കി നല്ല നിരപ്പാക്കണം. പിന്നീട് തടം നല്ലപോലെ നനയ്ക്കുക.\nഒരാഴ്ച കഴിഞ്ഞ് ഓരോ തടത്തിലും പതിനഞ്ചു ഗ്രാം വീതം ചീരവിത്ത് ഒരു കി. ഗ്രാം പൊടിമണലുമായി കൂട്ടിയിളക്കി തടത്തിനു ചുറ്റുമായി വിതറുക. വിത്തു മറയത്തക്ക വിധത്തിൽ നേരിയ കന ത്തിൽ പൊടിമണ്ണിടുക.\nവിത്തിനു മുകളിൽ മണ്ണ് കൂടിയാൽ അതു കിളിർക്കില്ല. തടത്തിനു ചുറ്റും ഉറുമ്പുപൊടി വിതറുന്നതു കൊള്ളാം. ഇല്ലെങ്കിൽ കുറച്ചു പൊടിയരി ചുറ്റിലും വിതറിയാലും മതി. ഉറുമ്പുകൾ പൊടിയരി എടുത്തുകൊണ്ടുപോകും. മൂന്ന് ദിവസത്തിനകം വിത്തു കിളിർക്കും. ദിവസവും നനയ്ക്കണം. ആദ്യമൊക്കെ വെള്ളം ചെറുതായി തളിക്കുകയേ ആകാവൂ. പിന്നീടു ദിവസവും രണ്ടു ബക്കറ്റു വെള്ളം വീതം ഓരോ തടത്തിലും ഒഴിച്ചാൽ മതി. മണ്ണിലെ നനവ് തെങ്ങിനും നന്ന്. ഇതുവഴി വേനൽക്കാലത്തെ വെള്ളക്കാ പൊഴിച്ചിൽ ഒഴിവാക്കാം.\nവേനൽക്കാല ചീരക്കൃഷിക്ക് ഒരു2in one ടോണിക്ക്\nവടക്കേക്കര ഗ്രാമപഞ്ചായത്തിൽ വ്ളാത്താങ്കര ചീരക്കൃഷിയാരംഭിച്ചു.\nകോഴിയുടെ ശല്യമുണ്ടെങ്കിൽ തെങ്ങിൻതടത്തിനു ചുറ്റും മെടഞ്ഞ ഓല കൊണ്ട് മറ ഉണ്ടാക്കുന്നതു നന്ന്. ഇരുപതു ദിവസം കഴിയുമ്പോൾ ഒരാഴ്ച ഇടവിട്ട്, വളർന്നുപൊങ്ങിയ ചീര മാത്രം പിഴുതെടുത്തു കഴുകി ഉപയോഗിക്കുകയോ, കെട്ടുകളാക്കി വിൽക്കുകയോ ചെയ്യാം. പാകമായ ചീര പിഴുതെടുക്കുന്നതുമൂലം ചെറിയ ചീരത്തൈകൾ പുഷ്ടിയോടെ വളരുന്നു. ഏകദേശം ഒന്നര മാസം കഴിയുമ്പോൾ ചീരകൾ തമ്മിൽ ഒരു നിശ്ചിത അകലത്തിൽ ആയാൽ പിന്നീട് മുറിച്ചെടുക്കാം. ഒരു തെങ്ങിൻ ചുവട്ടിൽ നിന്ന് ആ ഴ്ചയിൽ അൻപതു രൂപയുടെ ചീര കിട്ടും. ജനുവരി മുതൽ മേയ് വരെ തെങ്ങിൻ ചുവട്ടിൽ ചീര കൃഷിചെയ്യാം.\nആഴ്ചതോറും പാകമായ ചീര പിഴു തെടുത്തതിനുശേഷം ഓരോ തടത്തിലും 50 ഗ്രാം വീതം യൂറിയ വിതറിയാൽ ചീര പെട്ടെന്നു വളരുകയും വലിപ്പമുള്ള ഇലകൾ ലഭിക്കുകയും ചെയ്യും. ഗോമൂത്രം നാലിരട്ടി വെള്ളം ചേർത്തു നേർപ്പിച്ചു തടങ്ങളിൽ ഒഴിച്ചാലും ചീര പെട്ടെന്നു വളരും.\nEnglish Summary: to grow spinach and avoid hen use coconut leaves asabarrier


കൊളസ്ട്രോൾ കുറയ്ക്കാൻ സഹായിക്കുന്ന ബ്ലാക്ക് റൈസ്... നല്ല ആരോഗ്യം വീണ്ടെടുക്കാം...\nകൊളസ്ട്രോൾ കുറയ്ക്കാൻ സഹായിക്കുന്ന ബ്ലാക്ക് റൈസ്… നല്ല ആരോഗ്യം വീണ്ടെടുക്കാം…\nഇന്ന് പറയാൻ പോകുന്നത് കൊളസ്ട്രോൾ കുറയ്ക്കാൻ സഹായിക്കുന്ന ഒരു അടിപൊളി ടിപ്സ് ആണ്… നമ്മുടെ നാട്ടിൽ തന്നെ ലഭിക്കുന്ന ഒരു അടിപൊളി റൈസ് ആണിത്. ഒരുപാട് പേർ ഇത് നിത്യവും കഴിക്കുന്നുണ്ട്. അതുകൊണ്ടുതന്നെ എല്ലാവർക്കും അറിയുന്ന ഒരു ടിപ്സ് ആണിത്. ഇതിൻറെ ഗുണങ്ങൾ പറയുകയാണെങ്കിൽ ഇതിൽ അയൺ.. പ്രോട്ടീൻ.. അങ്ങനെ ഒരുപാട് സത്തുക്കൾ ആണ് ഇതിൽ അടങ്ങിയിരിക്കുന്നത്. അതുകൊണ്ട് തന്നെ നമുക്ക് കൊളസ്ട്രോൾ കുറക്കാൻ വളരെയധികം സഹായിക്കും.\nശരീരത്തിലെ ബാധിച്ചിരിക്കുന്ന മറ്റ് അസുഖങ്ങൾ മാറ്റിയെടുക്കാനുള്ള നല്ലൊരു റമടി കൂടിയാണിത്.അപ്പോൾ ഇതിൻറെ ഒരു കളർ എന്ന് പറയുന്നത് ഡാർക്ക് ബ്ലാക്ക് കളർ ഇൽ ആണ് ഇത് കാണുന്നത്. എല്ലാ സൂപ്പർമാർക്കറ്റ് ലഭിക്കും. അതുപോലെ ഇതിൽ ആൻറി ഓക്സിഡൻറ് നിറയെ അടങ്ങിയിട്ടുണ്ട്.അതുകൊണ്ടുതന്നെ ഇത് നമ്മുടെ ശരീരത്തിലെ കൊളസ്ട്രോൾ അളവ് നിയന്ത്രിക്കുവാനും ബ്ലഡ് ഷുഗർ ലെവൽ കുറയ്ക്കുവാനും അങ്ങനെ ഒരുപാട് കാര്യങ്ങൾക്ക് ഏറെ സഹായകരമാണ്.\nഅപ്പോൾ ഇത് തയ്യാറാക്കേണ്ടത് എങ്ങനെയാണ് എന്ന് വെച്ചാൽ… ഇത് തലേദിവസം വെള്ളത്തിൽ നന്നായി കുതിർത്ത് വയ്ക്കണം. എന്നിട്ട് ഇത് നന്നായി തിളപ്പിക്കണം.. ഉപ്പ് വേണമെങ്കിൽ മാത്രം കുറച്ചു ചേർത്തുകൊടുക്കാം. അല്ലാതെ തന്നെ ഇത് കഴിക്കാൻ നല്ല ടേസ്റ്റ് ആണ്. അതുപോലെതന്നെ ഇത് ഹൃദയപ്രശ്നങ്ങൾ വന്ന ആളുകൾക്ക് കഴിക്കുന്നത് വളരെ നല്ലതാണ്. ഇതുപോലെ വേവിച്ച നിങ്ങൾ ദിവസവും കഴിച്ചു പോവുകയാണെങ്കിൽ നിങ്ങൾക്ക് നല്ല റിസൾട്ട് ആയിരിക്കും ലഭിക്കുന്നത്. ഇത് കഴിക്കുന്നതിലൂടെ ഒരുപാട് ഗുണങ്ങൾ നമ്മുടെ ശരീരത്തിനു ലഭിക്കും. ശരീരവേദനകൾ ഒക്കെ മാറി കിട്ടുവാനും നല്ല ഉറക്കം ലഭിക്കുവാനും ഇത് വളരെ നല്ലതാണ്..


ജാതിവോട്ട് പ്രചാരണം : എന്.എസ്.എസിന് എതിരായ പരാതി: സി.പി.എം. പിന്മാറുന്നു – UKMALAYALEE\nUKMALAYALEE > MALAYALAM NEWS > ജാതിവോട്ട് പ്രചാരണം : എന്.എസ്.എസിന് എതിരായ പരാതി: സി.പി.എം. പിന്മാറുന്നു\nജാതിവോട്ട് പ്രചാരണം : എന്.എസ്.എസിന് എതിരായ പരാതി: സി.പി.എം. പിന്മാറുന്നു\nThursday 28 November 2019 5:13 AM UTC\nതിരുവനന്തപുരം Nov 28 : വട്ടിയൂര്‍ക്കാവ് ഉപതെരഞ്ഞെടുപ്പില് ജാതിപറഞ്ഞ് വോട്ട് ചോദിച്ചെന്നാരോപിച്ച് എന്.എസ്.എസിനെതിരേ നല്‍കിയ പരാതിയില്‍നിന്നു സി.പി.എം. പിന്മാറുന്നു. ഇതോടെ, പരാതി സംബന്ധിച്ച അന്വേഷണം പോലീസും ഏറെക്കുറെ അവസാനിപ്പിച്ചു.\nഎന്നാല്, ജില്ലാ കലക്‌ടറുടെ റിപ്പോര്‍ട്ടും ലഭിച്ചശേഷമേ കേസ് അവസാനിപ്പിക്കൂവെന്ന നിലപാടിലാണു മുഖ്യതെരഞ്ഞെടുപ്പ് ഓഫീസര് ടീക്കാ റാം മീണ.\nപരാതിക്കാര് മൊഴി നല്‍കാന്‍പോലും തയാറായില്ലെന്നു വ്യക്‌തമാക്കുന്ന റിപ്പോര്‍ട്ട് ഡി.ജി.പി. ലോക്‌നാഥ് ബെഹ്‌റ, മുഖ്യതെരഞ്ഞെടുപ്പ് ഓഫീസര്‍ക്കു കൈമാറി.\nസി.പി.എമ്മും സമസ്‌ത നായര് സമാജവുമായിരുന്നു എന്.എസ്.എസിനെതിരായ കേസിലെ പരാതിക്കാര്. വട്ടിയൂര്‍ക്കാവിലെ പ്രചാരണവുമായി ബന്ധപ്പെട്ട് ശക്‌തമായ നിലപാട് സ്വീകരിച്ച സി.പി.എയും പരാതിയില് തുടര്‍നടപടിക്കു തയാറായില്ല.\nതെളിവുകളില്ലാത്ത സാഹചര്യത്തില് തുടര്‍നടപടി അവസാനിപ്പിക്കണമെന്നാണു ഡി.ജി.പിയുടെ ശിപാര്‍ശ.\nകഴിഞ്ഞ ഉപതെരഞ്ഞെടുപ്പില് എന്.എസ്.എസ്. ജനറല് സെക്രട്ടറി ജി. സുകുമാരന് നായരുടെ ശരിദൂരപ്രഖ്യാപനത്തേത്തുടര്‍ന്ന്, വട്ടിയൂര്‍ക്കാവില് എന്.എസ്.എസ്. താലൂക്ക് യൂണിയന് പ്രസിഡന്റിന്റെ നേതൃത്വത്തില് യു.ഡി.എഫിനായി വീടുകയറി വോട്ട് തേടിയെന്നായിരുന്നു ആരോപണം.\nഇതു സംബന്ധിച്ച പരാതിയില് മുഖ്യ തെരഞ്ഞെടുപ്പ് ഓഫീസര് ഡി.ജി.പിയോടും ജില്ലാ കലക്‌ടറോടും അന്വേഷണ റിപ്പോര്‍ട്ട് ആവശ്യപ്പെട്ടു. ജില്ലാ കലക്‌ടര് മുമ്പാകെ പരാതിക്കാരനായ കെ.സി. വിക്രമന് പത്രവാര്‍ത്തകള് ഹാജരാക്കിയെങ്കിലും തെളിവായി സ്വീകരിച്ചില്ലെന്നു സി.പി.എം. പറയുന്നു.\nവട്ടിയൂര്‍ക്കാവില് അട്ടിമറിവിജയം നേടിയ പശ്‌ചാത്തലത്തില് എന്.എസ്.എസ്. നേതൃത്വത്തെ ഇനി പ്രകോപിപ്പിക്കേണ്ടെന്ന നിലപാടിലാണു സി.പി.എം. എന്നാണു സൂചന.


ഈ അടുത്തകാലത്ത് നമ്മുടെ കേരളത്തിലും ഒരു വലിയ ചര്‍ച്ച നടന്നു. മതമില്ലാത്ത മതത്തെക്കുറിച്ചുള്ള ചര്‍ച്ചയായിരുന്നു അത്. വിവിധ മതങ്ങളെ പ്രതിനിധീകരിച്ചുകൊണ്ട് ചിലര് ചര്‍ച്ചകളില് പങ്കെടുക്കുകയുമുണ്ടായി. യൂറോപ്പിലും പാശ്ചാത്യരാജ്യങ്ങളിലും പടര്‍ന്നുപന്തലിച്ചിരിക്കുന്ന പ്രതിഭാസത്തിന്റെ ബാക്കിപത്രമായി മാത്രം ഈ ചര്‍ച്ചകളെ കണ്ടാല്‍മതി! എന്തെന്നാല്, ഇന്നത്തെ ലോകം നേരിടുന്ന വലിയൊരു ദുരന്തമാണിത്. ആയതിനാല്, മതമില്ലാത്ത മതം എന്നത് വിജാതിയതയെക്കാള് വലിയ ദുരന്തമാണെന്നു തിരിച്ചറിയാന് ക്രിസ്ത്യാനികളും അവരെ നയിക്കുന്ന ആത്മീയ നേതൃത്വവും ഇനിയെങ്കിലും തയ്യാറാകണം. എന്തെന്നാല്, വിജാതിയര് ശിക്ഷയില് ജീവിക്കുന്ന സമൂഹമാണെങ്കില്, മതം ഉപേക്ഷിക്കുകയോ മറ്റുമതങ്ങളില് ചേക്കേറുകയോ ചെയ്യുന്നത് ക്രിസ്ത്യാനിയാണെങ്കില്, അവന് നിത്യരക്ഷയില്‍നിന്നു നിത്യശിക്ഷയിലേക്കു കടന്നുപോകുന്നു! ഈ വിഷയത്തെ അതിന്റെ പൂര്‍ണ്ണതയില് മനസ്സിലാക്കാനായി മറ്റുചില സത്യങ്ങളിലൂടെ നമുക്ക് യാത്രചെയ്യാം!\nക്രിസ്ത്യാനികളായ നാം ഓരോരുത്തരും സഹോദരന്റെ കാവല്‍ക്കാരാണ്! ക്രിസ്ത്യാനികളുടെ വിശ്വാസത്തെ അറിവിന്റെ തലത്തില് വളര്‍ത്തുന്ന ആധികാരികഗ്രന്ഥം ബൈബിളാണെന്ന കാര്യത്തില് ആര്‍ക്കും തര്‍ക്കമുണ്ടാകാന് സാധ്യതയില്ല. ഈ മഹത്ഗ്രന്ഥത്തിലെ ആദ്യത്തെ പുസ്തകത്തില്‍ത്തന്നെ ഇക്കാര്യം വ്യക്തമാക്കിയിട്ടുണ്ട്. ഓരോരുത്തരും സഹോദരന്റെ കാവല്‍ക്കാരാനാണെന്നു വ്യക്തമാക്കുന്ന സന്ദേശം ഉത്പത്തിയുടെ പുസ്തകത്തില് വായിക്കാന് കഴിയും. ആദ്യത്തെ ബലിയര്‍പ്പണമാണ് പശ്ചാത്തലം! ആദത്തിന്റെ സന്തതികളായ കായേനും ആബേലുമാണ് ബലിയര്‍പ്പണത്തിനു കാര്‍മ്മികത്വംവഹിച്ച പുരോഹിതര്! ആബേലിന്റെ ബലി സ്വീകര്യമായെങ്കില് കായേന്റെ ബലി ദൈവത്തിനു സ്വീകാര്യമായില്ല. അസ്വീകാര്യമായ ബലിയര്‍പ്പണം നടത്തിയ കായേനോടു യാഹ്‌വെ ഇപ്രകാരം അരുളിച്ചെയ്തു: "ഉചിതമായി പ്രവര്‍ത്തിച്ചാല് നീയും സ്വീകാര്യനാവുകയില്ലേ? നല്ലതുചെയ്യുന്നില്ലെങ്കില് പാപം വാതില്‍ക്കല്‍ത്തന്നെ പതിയിരിപ്പുണ്ടെന്ന് ഓര്‍ക്കണം. അതു നിന്നില് താത്പര്യം വച്ചിരിക്കുന്നു; നീ അതിനെ കീഴടക്കണം"(ഉത്പ: 4; 7). ദൈവമായ യാഹ്‌വെയുടെ വാക്കുകളെ കാര്യമായി പരിഗണിക്കാത്തതുകൊണ്ടുതന്നെ, വാതില്‍ക്കല് പതിയിരുന്ന പാപം കായേനില് താത്പര്യം വയ്ക്കുക മാത്രമല്ല, അത് അവനെ കീഴ്പ്പെടുത്തുകയും ചെയ്തു! മാതാവായ ഹവ്വായില് ആരംഭിച്ച് പിതാവായ ആദത്തിലൂടെ തുടരുന്ന പാപത്തിന്റെ വിഷഫലമാണ് കായേന് എന്ന് അവന്‍തന്നെ സ്ഥിരീകരിച്ചു. തന്റെ അസ്വീകാര്യമായ ബലിയുടെ പരിണിതഫലമായി കായേനിലൂടെ ലോകത്തു നിഷ്കളങ്കരക്തം ചിന്തപ്പെട്ടപ്പോള് ലോകത്തില് ആദ്യമായി കൊലപാതകം അരങ്ങേറുകയും ചെയ്തു! സ്വന്തം സഹോദരനെ ശാരീരികമായി ഇല്ലാതാക്കുകയാണ് കായേന് ചെയ്തത്.\nഅന്ന് യാഹ്‌വെ കായേനോട് ഇപ്രകാരം ചോദിച്ചു: "നിന്റെ സഹോദരന് ആബേല് എവിടെ?"(ഉത്പത്തി: 4; 9). കായേന് ഒരു മറുചോദ്യമാണ് യാഹ്‌വെയുടെ സന്നിധിയില് ഉറത്തിയത്. ആ മറുചോദ്യം ഇതാണ്: "സഹോദരന്റെ കാവല്‍ക്കാരനാണോ ഞാന്?"(ഉത്പത്തി: 4; 9). ഇവിടെനിന്നാണ് നാം പഠനം ആരംഭിക്കേണ്ടത്! നാമോരോരുത്തരും ക്രിസ്ത്യാനികളാണെങ്കില് സഹോദരങ്ങളുടെ കാവല്‍ക്കാരാണെന്ന പ്രഖ്യാപനത്തോടെതന്നെ നമുക്കു പഠനം തുടങ്ങാം. എന്തെന്നാല് ക്രിസ്ത്യാനികളുടെമേല് അഭിഷേകം ചെയ്യപ്പെട്ടിരിക്കുന്നത് പൗരോഹിത്യത്തിന്റെയും പ്രവാചകത്വത്തിന്റെയും ആത്മാവിനെയാണ്. ഓരോ പ്രവാചകനും ഇസ്രായേലിന്റെ കാവല്‍ക്കാരനാണെന്ന പ്രവചനം നിലനില്‍ക്കുമ്പോള്, ഓരോ ക്രിസ്ത്യാനിയും തങ്ങളുടെ സഹോദരങ്ങളായ ക്രിസ്ത്യാനികളുടെ കാവല്‍ക്കാര് തന്നെയാണ്! ഇസ്രായേലിന്റെ കാര്യത്തില് മാത്രമല്ല, ക്രിസ്ത്യാനികളെ സംബന്ധിച്ചുകൂടിയുള്ള പ്രവചനമായിരുന്നു ഇതെന്നു തിരിച്ചറിഞ്ഞവര് ക്രൈസ്തവരുടെയിടയില് ഇല്ലെന്നതുതന്നെയാണ് പരിതാപകരമായ അവസ്ഥ! എന്നാല്, ഇതാണു യാഥാര്‍ത്ഥ്യമെന്ന് തെളിയിക്കുന്ന വചനങ്ങളും പ്രവചനങ്ങളും ബൈബിളിലുണ്ട്. ഈ പ്രവചനം ശ്രദ്ധിക്കുക: "മനുഷ്യപുത്രാ, ഞാന് നിന്നെ ഇസ്രായേല്‍ഭവനത്തിന്റെ കാവല്‍ക്കാരനാക്കിയിരിക്കുന്നു. എന്റെ അധരങ്ങളില്‍നിന്നു വചനം കേള്‍ക്കുമ്പോള് നീ എന്റെ താക്കീത് അവരെ അറിയിക്കണം. തീര്‍ച്ചയായും നീ മരിക്കും എന്ന് ദുഷ്ടനോടു ഞാന് പറഞ്ഞിട്ടും നീ അവനെ ശാസിക്കാതിരുന്നാല്, അവന്റെ ജീവന് രക്ഷിക്കാന്‍വേണ്ടി അവന്റെ ദുഷിച്ച വഴിയെപ്പറ്റി നീ താക്കീതു ചെയ്യാതിരുന്നാല്, ആ ദുഷ്ടന് അവന്റെ പാപത്തില് മരിക്കും; അവന്റെ രക്തത്തിനു ഞാന് നിന്നെ ഉത്തരവാദിയാക്കും"(എസക്കി: 3; 17, 18). ഇത് മനസ്സിലാക്കിയ ക്രിസ്ത്യാനികള് ഇല്ലാത്തതാണ് ക്രിസ്തീയതയുടെ ശാപം!\nക്രിസ്ത്യാനികളില്‍നിന്നു സൗകര്യപൂര്‍വ്വം ആചാര്യന്മാര് മറച്ചുവച്ചിരിക്കുന്നതും, എന്നാല് സുപ്രധാനവുമായ ഒരു നിയമമാണ് നാം വായിച്ചത്. ഓരോ ക്രിസ്ത്യാനിയും ക്രിസ്ത്യാനികളുടെ കാവല്‍ക്കാരനാണ്! ക്രിസ്ത്യാനികളില് ഒരുവന് തന്റെ പിതൃഭവനത്തില്‍നിന്നു പുറത്തുപോകുന്ന അവസ്ഥ അവന്റെ ആത്മീയ ജീവിതത്തിലുണ്ടായാല്, ആ കുറ്റത്തിന് ഓരോ ക്രിസ്ത്യാനിയും വിചാരണ ചെയ്യപ്പെടും. പ്രത്യേകിച്ച്, വ്യതിചലിച്ചു പോകുന്ന വ്യക്തികളുമായി ഏറ്റവും ചേര്‍ന്നിരിക്കുന്ന ക്രിസ്ത്യാനികള്! ഈ ബോധം ഇന്നത്തെ ക്രിസ്ത്യാനികള്‍ക്കില്ലെങ്കില്, കപട പ്രബോധകര് ക്രിസ്ത്യാനികളുടെയിടയില് കടന്നുകയറി എന്നതാണു നാം മനസ്സിലാക്കേണ്ടത്! സാഹോദര്യത്തെക്കുറിച്ചുപോലും തെറ്റിദ്ധാരണ ജനിപ്പിക്കുന്നവര് വിവിധ ക്രൈസ്തവസഭകളുടെ ആചാര്യന്മാരായി വിഹരിക്കുന്നുണ്ട്. ഇക്കൂട്ടരെ സംബന്ധിച്ചിടത്തോളം ജാതിമതഭേദമന്യേ സകല മനുഷ്യരും സഹോദരങ്ങളാണ്. എന്നാല്, ക്രൈസ്തവരെ സംബന്ധിച്ചിടത്തോളം സഹോദര്യത്തിനു വ്യക്തമായ നിര്‍വ്വചനം ലഭിച്ചിട്ടുണ്ട്. യേഹ്ശുവായുടെ നാമത്തില് വിശ്വസിക്കുന്നവരും സ്നാനം സ്വീകരിച്ചവരും മാത്രമാണ് സഹോദരങ്ങള്! ക്രിസ്തുവിലുള്ള വിശ്വാസത്തില് നിലനില്‍ക്കുന്ന കാലത്തോളമാണ് ഈ സാഹോദര്യം നിലനില്‍ക്കുന്നുള്ളു എന്ന പ്രത്യേകതയും ഈ സാഹോദര്യത്തിനുണ്ട്. ഇതൊന്നും ഗ്രഹിക്കാത്ത ചിലരാണ് മട്ടുമാതക്കാരെ അവരുടെ മതത്തില് നിലനിര്‍ത്തിക്കൊണ്ട് സഹോദരങ്ങളായി സംബോധനചെയ്യുന്നത്!\nഎല്ലാ മനുഷ്യരും ദൈവത്തിന്റെ മക്കളാണെന്നും, അതുവഴി ഓരോരുത്തരും പരസ്പരം സഹോദരങ്ങളാണെന്നുമുള്ള അബദ്ധധാരണ വച്ചുപുലര്‍ത്തുന്നവരാണ് 'വിശ്വസാഹോദര്യം' എന്ന ആശയത്തിന്റെ വക്തക്കാള്! ദൈവത്തിന്റെ മകനോ മകളോ ആയി ജനിച്ചിട്ടുള്ളത് രണ്ടു മനുഷ്യര് മാത്രമാണ്! ആദവും യേഹ്ശുവായുമാണ് ദൈവമക്കളുടെ പദവി വഹിക്കുന്നവരായി ഈ ഭൂമിയില് ജനിച്ചിട്ടുള്ളത്. മറ്റാരെങ്കിലും ദൈവമക്കളായി മാറുന്നുണ്ടെങ്കില്, അത് ഒരു പ്രക്രിയയിലൂടെ മാത്രമാണ്. ഈ പ്രക്രിയയാണ് ജ്ഞാനസ്നാനവും വിശ്വാസവും! ആദം എന്ന ഒരുവന് വഴി മാനവരാശിക്കു നഷ്ടമായ ദൈവപുത്രസ്ഥാനം പുനഃസ്ഥാപിച്ചത് യേഹ്ശുവാ എന്ന ദൈവപുത്രനിലൂടെയാണ്! യേഹ്ശുവായുടെ നാമത്തില് ജ്ഞാനസ്നാനം സ്വീകരിക്കുന്ന ഏതൊരു വ്യക്തിയും ദൈവപൈതലായി ദത്തെടുക്കപ്പെടുന്നു. ഈ പ്രക്രിയയിലൂടെ കടന്നുപോകാത്ത ഒരുവനും ദൈവപൈതലല്ല! ഇക്കാരണത്താല്‍ത്തന്നെ, ഈ പ്രക്രിയയ്ക്കു വിധേയരാകുന്നവര് മാത്രമാണ് പരസ്പരം സഹോദരങ്ങളായി വര്‍ത്തിക്കുന്നത്! മൃഗങ്ങളെയും മറ്റു ജീവികളെയും സഹോദരങ്ങളായി പരിഗണിച്ചവരും പരിഗണിക്കുന്നവരുമായ ചിലരെ നമുക്കറിയാം! ഇത് ക്രിസ്തീയ വിശ്വാസത്തിനും ദൈവീകസംവീധാനത്തിനും വിരുദ്ധമായ ആശയമാണ്! പ്രകൃതിയെ ദൈവമായി പരിഗണിച്ചിരിക്കുന്ന ചില പ്രാകൃതരുടെ ആശയമായി ഇതിനെ കണ്ടാല്‍മതി. ഇക്കൂട്ടരുടെ ആധുനികരൂപമാണ് പരിസ്ഥിതിപ്രേമികള്!\nജന്മംകൊണ്ടല്ല ഒരുവന് ദൈവപൈതലാകുന്നത് എന്ന യാഥാര്‍ത്ഥ്യം വ്യക്തമാക്കുന്ന അനേകം വചനങ്ങള് ബൈബിളില് നമുക്കു വായിക്കാന് സാധിക്കും. ഏറെ അര്‍ത്ഥതലങ്ങള് അടങ്ങിയിട്ടുള്ള ഈ വചനം ശ്രദ്ധിക്കുക: "കണ്ടാലും! എത്ര വലിയ സ്‌നേഹമാണു പിതാവു നമ്മോടു കാണിച്ചത്. ദൈവമക്കളെന്നു നാം വിളിക്കപ്പെടുന്നു; നാം അങ്ങനെയാണു താനും. ലോകം നമ്മെ അറിയുന്നില്ല; കാരണം, അത് അവിടുത്തെ അറിഞ്ഞിട്ടില്ല. പ്രിയപ്പെട്ടവരേ, നാം ഇപ്പോള് ദൈവത്തിന്റെ മക്കളാണ്. നാം എന്തായിത്തീരുമെന്ന് ഇതുവരെയും വെളിപ്പെട്ടിട്ടില്ല. എങ്കിലും ഒരു കാര്യം നാമറിയുന്നു: അവിടുന്നുപ്രത്യക്ഷനാകുമ്പോള് നാം അവിടുത്തെപ്പോലെ ആകും. അവിടുന്ന് ആയിരിക്കുന്നതുപോലെ നാം അവിടുത്തെ കാണുകയുംചെയ്യും"(1 യോഹ: 3; 1, 2). നാം ഇപ്പോള് ദൈവമക്കള് ആണെന്ന് അപ്പസ്തോലന് പറഞ്ഞുവെങ്കില്, മുന്‍പ് അങ്ങനെ ആയിരുന്നില്ല എന്ന സത്യമല്ലേ ഇവിടെ അനാവരണം ചെയ്യപ്പെട്ടത്!? കുറച്ചുകൂടി സൂക്ഷ്മമായി ചിന്തിച്ചാല്, മുന്‍പായിരുന്ന അവസ്ഥയില്‍നിന്നു മാറ്റം സംഭവിച്ചപ്പോള് മാത്രമാണ് നാം ദൈവത്തിന്റെ മക്കളായി തീര്‍ന്നതെന്നു വ്യക്തം. ദൈവത്തിന്റെ മക്കള് വസിക്കേണ്ടത് ഭൂമിയിലല്ല; മറിച്ച്, പിതാവു വസിക്കുന്നിടത്താണ്. അതായത്, ദൈവമക്കളുടെ യഥാര്‍ത്ഥ വാസസ്ഥലം ദൈവീകഭവനമായ സ്വര്‍ഗ്ഗമാണ്! പീലാത്തോസിന്റെ ചോദ്യത്തിനുത്തരമായി യേഹ്ശുവാ അരുളിച്ചെയ്തതും ഇക്കാര്യമാണ്. ഈ വചനം ശ്രദ്ധിക്കുക: "എന്റെ രാജ്യം ഐഹികമല്ല. ആയിരുന്നെങ്കില് ഞാന് യഹൂദര്‍ക്ക് ഏല്പിക്കപ്പെടാതിരിക്കാന് എന്റെ സേവകര് പോരാടുമായിരുന്നു"(യോഹ: 18; 36). സ്വര്‍ഗ്ഗത്തിന്റെയും ഭൂമിയുടെയും അധികാരിയായ യേഹ്ശുവായിലുടെയുള്ള രക്ഷപ്രാപിച്ചവര് ഭൂമിയില് മാത്രമല്ല, സ്വര്‍ഗ്ഗത്തിലും ജീവിക്കും!\nയേഹ്ശുവായിലൂടെ മാത്രം സംജാതമാകുന്ന രക്ഷയെക്കുറിച്ച് അറിയണമെങ്കില് ആദം ആരായിരുന്നുവെന്നും അവനും ദൈവവും തമ്മിലുള്ള ബന്ധം എന്നായിരുന്നുവെന്നും അറിയണം. ദൈവത്തിന്റെ മകനായിരുന്ന ആദത്തിന്റെ സന്തതികള്‍ക്ക് എങ്ങനെയാണ് തങ്ങളുടെ ദൈവീകപൈതൃകം നഷ്ടമായത്? മനുഷ്യവംശത്തിന്റെ പൈതൃകത്തെ സംബന്ധിച്ചുള്ള വിവരണത്തിലെ ചില ഭാഗം നോക്കുക: "കൈനാന് ഏനോസിന്റെയും ഏനോസ് സേത്തിന്റെയും സേത്ത് ആദത്തിന്റെയും പുത്രനായിരുന്നു. ആദം ദൈവത്തിന്റേതുമായിരുന്നു"(ഉത്പ: 3; 38). ദൈവത്തിന്റെ പുത്രനാണ് ആദം എന്നകാര്യം ഇവിടെ സ്പഷ്ടമാണ്. എന്നാല്, ആദം ഈ സ്ഥാനത്തുനിന്നു തിരസ്കൃതനായി എന്ന യാഥാര്‍ത്ഥ്യം പലരും വിസ്മരിക്കുന്നു. മനുഷ്യരായ എല്ലാവരുടെയും പിതാവായ ആദം തിരസ്കൃതനായതിലൂടെ മനുഷ്യകുലം ഒന്നടങ്കം തിരസ്കൃതരാവുകയായിരുന്നു. പാപത്തിന്റെ പരിണിതഫലമായി ദൈവമക്കള് എന്ന പദവിയില്‍നിന്നു മനുഷ്യന് വിച്ഛേദിക്കപ്പെട്ടു. ഈ വചനം നോക്കുക: "എന്നാല്, നന്മതിന്മകളെക്കുറിച്ചുള്ള അറിവിന്റെ വൃക്ഷത്തിലെ ഫലം നീ തിന്നരുത്; തിന്നുന്ന ദിവസം നീ മരിക്കും"(ഉത്പ: 2; 17). ഈ മരണമാണ് മനുഷ്യന്റെ എല്ലാ അധഃപതനത്തിന്റെയും മൂലകാരണം. തലമുറകളിലേക്കു കൈമാറപ്പെടേണ്ട പിതൃത്വമാണ് ഇവിടെ ഇല്ലാതായത്! ഏദന്‍തോട്ടത്തില് നഷ്ടപ്പെട്ട പൈതൃകം തിരിച്ചുനല്‍കാന് തിരുമനസ്സായ ദൈവം മനുഷ്യന്റെ രൂപത്തില് കടന്നുവന്ന് കാല്‍വരിയില് നമുക്കായി ഒരു ബലിയര്‍പ്പിച്ചു!\nആദം എന്ന മനുഷ്യന് മരണത്തെ ക്ഷണിച്ചുവരുത്തിയപ്പോള്, മനുഷ്യനായ യേഹ്ശുവാ തന്നില് വിശ്വസിക്കുന്നവര്‍ക്ക് ജീവന് പ്രദാനംചെയ്തു. ഈ വെളിപ്പെടുത്തല് ശ്രദ്ധിക്കുക: "ഒരു മനുഷ്യന്റെ പാപത്താല്, ആ മനുഷ്യന്‍മൂലം മരണം ആധിപത്യം നടത്തിയെങ്കില്, കൃപയുടെയും നീതിയുടെ ദാനത്തിന്റെയും സമൃദ്ധി സ്വീകരിക്കുന്നവര് യേശുക്രിസ്തു എന്ന ഒരു മനുഷ്യന്‍മൂലം എത്രയോ അധികമായി ജീവനില് വാഴും" (റോമ: 5:17). അടുത്ത വചനവുംകൂടി നോക്കുക: "അങ്ങനെ ഒരു മനുഷ്യന്റെ പാപം എല്ലാവര്‍ക്കും ശിക്ഷാവിധിക്കു കാരണമായതുപോലെ ഒരു മനുഷ്യന്റെ നീതിപൂര്‍വ്വകമായ പ്രവൃത്തി എല്ലാവര്‍ക്കും ജീവദായകമായ നീതീകരണത്തിനു കാരണമായി. ഒരു മനുഷ്യന്റെ അനുസരണക്കേടിനാല് അനേകര് പാപികളായിത്തീര്‍ന്നതുപോലെ ഒരു മനുഷ്യന്റെ അനുസരണത്താല് അനേകര് നീതിയുള്ളവരാകും"(റോമാ: 5; 18, 19). മാനവരാശിയുടെ മുഴുവന് വീണ്ടെടുപ്പിനായിട്ടാണ് മനുഷ്യനായ യേഹ്ശുവ അര്‍പ്പിക്കപ്പെട്ടത്! അതായത്, മനുഷ്യനായി മരിക്കുകയും ദൈവീകതയില് ഉയിര്‍പ്പിക്കപ്പെടുകയും ചെയ്ത യേഹ്ശുവായിലൂടെ മാത്രമാണ് ഒരുവന് ദൈവപൈതലായി മാറുകയും സ്വര്‍ഗ്ഗത്തിന്റെ അവകാശിയായിത്തീരുകയും ചെയ്യുന്നത്. ഇപ്രകാരം അവകാശികളായിത്തീരുന്ന വ്യക്തികള് ഓരോരുത്തരും പരസ്പരം സഹോദരങ്ങളാണ്. ഈ സഹോദരങ്ങള്‍ക്ക് പരസ്പരം ചില ഉത്തരവാദിത്വങ്ങള്‍ക്കൂടിയുണ്ട്. ആ ഉത്തരവാദിത്വത്തെക്കുറിച്ചുതന്നെയാണ് നാമിവിടെ ചിന്തിച്ചുകൊണ്ടിരിക്കുന്നത്!\nദൈവമക്കള് എന്ന പദവിയെക്കുറിച്ചും സാഹോദര്യത്തെയും സംബന്ധിച്ചുള്ള കൂടുതല് വിവരങ്ങള് ഇവിടെ കുറിക്കുന്നില്ല. എന്തെന്നാല്, ഈ വിഷയത്തെ സൂക്ഷ്മമായി വിശകലനം ചെയ്യുന്ന ലേഖനം മനോവയുടെ താളുകളിലുണ്ട്. ആ ലേഖനത്തിനായി ഇവിടെ 'ക്ലിക്ക്' ചെയ്യുക: 'ദൈവത്തിന്റെ മക്കളും പിശാചിന്റെ മക്കളും!'\nഇനി നാം ചിന്തിക്കുന്നത് ക്രിസ്തീയതയില് പരസ്പരമുള്ള ഉത്തരവാദിത്വത്തെ സംബന്ധിച്ചാണ്! ഇതുമായി ബന്ധപ്പെട്ട പല വചനങ്ങളും ആരംഭത്തില്‍ത്തന്നെ നാം പരിശോധിച്ചുകഴിഞ്ഞു. എന്നിരുന്നാലും, ഇക്കാര്യത്തില് ഒരു വിശകലനവും തുടര്‍പഠനവും അനിവാര്യമായിരിക്കുന്നു.\nസഹോദരന്റെ കാവല് ദൗത്യം!\nഒരേ പിതാവിന്റെ സന്തതികള് തമ്മില് പരസ്പരമുള്ള ഉത്തരവാദിത്വമാണ് ഉത്പത്തിയുടെ പുസ്തകത്തില്‍നിന്നു നാം വായിച്ചത്. കായേനും ആബേലും പരസ്പരം കാവല്‍ക്കാരായി വര്‍ത്തിക്കണമെന്നതു ദൈവഹിതമായിരുന്നു. ഒരേ ഉദരത്തില് പിറന്നവരും ഒരേ പിതാവില്‍നിന്നു ജനിച്ചവരും പരസ്പരം സഹോദരങ്ങളാണ് എന്നകാര്യത്തില് ആര്‍ക്കും തര്‍ക്കമുണ്ടാവാന് സാധ്യതയില്ല. എന്നാല്, ഈ സാഹോദര്യം വിശാലമാക്കപ്പെട്ടപ്പോള്, ഗോത്രങ്ങള്‍പ്പോലും സഹോദരങ്ങളായി പ്രഖ്യാപിക്കപ്പെട്ടു. യാക്കോബിന്റെ സന്തതികളിലൂടെയാണ് ഈ വിശാലമായ സാഹോദര്യത്തിന് ദൈവം തുടക്കമിട്ടത്! ഈ സാഹോദര്യം അതിന്റെ പൂര്‍ണ്ണതയില് നമുക്കു ലഭിച്ചത് ക്രിസ്തീയ സാഹോദര്യത്തിലാണെന്നത് മറ്റൊരു സത്യം! എന്നാല്, ഓരോ കാലഘട്ടങ്ങളിലും ക്രിസ്തീയതയുടെ അമരക്കാരായി ചമഞ്ഞിറങ്ങിയവര് ഈ സത്യം ക്രിസ്ത്യാനികളില്‍നിന്നു മറച്ചുവച്ചു.\nയാക്കോബിന്റെ മക്കള് എത്ര തലമുറ പിന്നിട്ടാലും അവര് പരസ്പരം സഹോദരങ്ങളാണ്. ഈ സാഹോദര്യത്തെ മുന്‍നിര്‍ത്തിയാണ് നിയമങ്ങളും ചട്ടങ്ങളും സ്ഥാപിതമായത്! അത്യുന്നത പ്രവാചകനായ മോശയിലൂടെ നല്‍കപ്പെട്ടിരിക്കുന്ന ഓരോ നിയമങ്ങളെയും ചട്ടങ്ങളെയും സൂക്ഷ്മ വിശകലനത്തിനു വിധേയമാക്കാന് തയ്യാറാകുന്ന ഏതൊരുവനും ഈ സത്യം വെളിപ്പെടും! സീനായ്‌മലയില് വച്ച് മോശയിലൂടെ തന്റെ ജനത്തിനു യാഹ്‌വെ നല്‍കിയ ഏഴു പ്രമാണങ്ങളിലും മറഞ്ഞിരിക്കുന്നതും സാഹോദര്യത്തിന്റെ പ്രാധാന്യമാണ്! ഒന്നും രണ്ടും മൂന്നും പ്രമാണങ്ങള് ദൈവവുമായി ദൈവജനം പാലിക്കേണ്ട നിയമങ്ങളാണെങ്കില്, നാലുമുതല് പത്തുവരെയുള്ള കല്പനകളില് നിറഞ്ഞുനില്‍ക്കുന്നത് സാഹോദര്യത്തില് പുലര്‍ത്തേണ്ട നീതിയെക്കുറിച്ചാണ്. കല്പനകളെ നാലും ആറുമായി വിഭജിച്ചിരിക്കുന്ന ചില സഭകള് ക്രിസ്തീയതയുടെ ഭാഗമാണെന്ന ധാരണയില് തുടരുന്നുണ്ട്. ഇവരുടെ അപൂര്‍ണ്ണത വെളിപ്പെടുന്ന അനേകം സാക്ഷ്യങ്ങളില് ഒന്നാണ് കല്പനകളിലെ ഈ വിഭജനം! ദൈവം നമുക്കു നല്‍കിയിട്ടുള്ള സകലതും പൂര്‍ണ്ണതയോടെയാണ്. കല്പനകളുടെ കാര്യത്തിലും ഈ കൃത്യത പാലിച്ചിട്ടുണ്ട്. മൂന്നും ഏഴും പൂര്‍ണ്ണതയുടെ സംഖ്യകളാണെങ്കില്, നാലും ആറും അപൂര്‍ണ്ണതയുടെ സംഖ്യകളാണ്! ദൈവവും മനുഷ്യനുമായി മൂന്നു കല്പനകള് നല്‍കിയത് പൂര്‍ണ്ണതയോടെയാണ്; അതുപോലെതന്നെ, മനുഷ്യര് തങ്ങളുടെ സഹോദരങ്ങളുമായി പാലിക്കേണ്ട നിയമങ്ങളുടെ സംഖ്യയിലും പൂര്‍ണ്ണതയുണ്ട്. ഏഴ് എന്ന പൂര്‍ണ്ണസംഖ്യ!\nകല്പനകളുടെ ഘടനയെ സംബന്ധിച്ചുള്ള ചര്‍ച്ച ഇവിടെ നമുക്ക് അവസാനിപ്പിക്കാം. ഇനി നാം തുടരുന്നത് സഹോദരന്റെ ഉത്തരവാദിത്വത്തെ അടിസ്ഥാനമാക്കിയുള്ള പഠനവും വിശകലനവുമാണ്! ക്രിസ്തീയത എന്നത് ഇസ്രായേലിന്റെ പിന്തുടര്‍ച്ചയായതുകൊണ്ടുതന്നെ ക്രിസ്ത്യാനികള് ക്രിസ്ത്യാനികളുടെ കാവല്‍ക്കാരാണ് എന്നകാര്യത്തില് തര്‍ക്കമില്ല. പ്രവാചകനായ എസക്കിയേലിലൂടെ ഇസ്രായേല് ജനത്തെ അറിയിച്ച സത്യങ്ങള് ക്രിസ്ത്യാനികള്‍ക്കും ബാധകമാണെന്നു വിവക്ഷ. ഇസ്രായേലിന്റെ കാവല്‍ക്കാരനായി പ്രവാചകനെ നിയോഗിച്ചതു ദൈവമായ യാഹ്‌വെയാണ്! എന്നാല്, പ്രവാചകന് എന്ന തസ്തിക ഇല്ലാതാക്കുകയും, തന്നില് വിശ്വസിക്കുന്ന സകലര്‍ക്കുമായി പ്രവാചകത്വത്തിന്റെ അഭിഷേകം നല്‍കുകയും ചെയ്തത് യേഹ്ശുവായാണെന്നു നാം വിസ്മരിക്കരുത്. യേഹ്ശുവാ തന്നെയാണ് യാഹ്‌വെ എന്ന് വിശ്വസിക്കാത്ത ക്രിസ്ത്യാനികള് നാമം കൊണ്ടുമാത്രം ക്രിസ്ത്യാനികളായി ലോകം മുദ്രചാര്‍ത്തിയിരിക്കുന്ന ഹതഭാഗ്യരാണ്! ഈ വചനം ശ്രദ്ധിക്കുക: "ആകയാല്, യേഹ്ശുവാ യാഹ്‌വെയാണ് എന്ന് അധരംകൊണ്ട് ഏറ്റുപറയുകയും ദൈവം അവനെ മരിച്ചവരില്‍നിന്ന് ഉയിര്‍പ്പിച്ചു എന്നു ഹൃദയത്തില് വിശ്വസിക്കുകയും ചെയ്‌താല് നീ രക്ഷപ്രാപിക്കും"(റോമാ: 10; 9). ഒരു വചനംകൂടി നോക്കുക: ''യേഹ്ശുവാ യാഹ്‌വെയാണെന്ന് പറയാന് പരിശുദ്ധാത്മാവ് മുഖേനയല്ലാതെ ആര്‍ക്കും സാധിക്കുകയുമില്ല.''(1 കോറി: 12; 3).\nയേഹ്ശുവായിലൂടെ ക്രിസ്ത്യാനികളിലേക്ക് അഭിഷേകം ചെയ്യപ്പെടുന്ന പരിശുദ്ധാത്മാവിന്റെ വരങ്ങളിലൊന്നാണ് പ്രവാചകത്വം! രാജത്വത്തോടും പൗരോഹിത്യത്തോടുമൊപ്പം ഓരോ ക്രിസ്ത്യാനികളിലും പ്രവാചകത്വം അഭിഷേകം ചെയ്യപ്പെട്ടിരിക്കുന്നു! ആയതിനാല്, ഓരോ ക്രിസ്ത്യാനിയും മറ്റു ക്രിസ്ത്യാനികളുടെ കാവല്‍ക്കാരാണ്! ഇത് ക്രിസ്ത്യാനികളായ സകലരുടെയുംമേല് അഭിഷേകം ചെയ്യപ്പെട്ട ദൗത്യമാണെങ്കിലും, സഭയിലെ പ്രബോധകരെന്ന സ്ഥാനം സ്വയം എടുത്തണിഞ്ഞവര്‍ക്ക് കൂടുതല് ഉത്തരവാദിത്വമുണ്ട്. എന്തെന്നാല്, പ്രബോധനം എന്നത് മറ്റാരെയും കൈകടത്താന് അനുവദിക്കാതെ സംരക്ഷിച്ചുപോരുന്ന ഇവരുടെ അവകാശമായി ഇവര് കൊണ്ടുനടക്കുന്നു! അതിനാല്‍ത്തന്നെ, ഇവരുടെ ഉത്തരവാദിത്വം വളരെ വലുതാണ്. ഒരു ക്രിസ്ത്യാനിയെങ്കിലും ക്രിസ്തീയതയില്‍നിന്നു വിട്ടുപോകാതിരിക്കാന് അവര്‍ക്കു കാവല്‍ക്കാരായി വര്‍ത്തിക്കേണ്ടത് ക്രൈസ്തവ ആചാര്യന്മാരുടെ ഉത്തരവാദിത്വമാണെന്ന തിരിച്ചറിവുണ്ടായിരിക്കണം. ഓരോ വിശ്വാസികള്‍ക്കുമുള്ള വ്യക്തിപരമായ ഉത്തരവാദിത്വത്തെ അസാധുവാക്കിക്കൊണ്ടല്ല മനോവ ഇതു പറയുന്നത്. മറിച്ച്, അത്മായര് എന്നപേരില് താഴേത്തട്ടില് അവഗണിച്ചിട്ടിരിക്കുന്ന ഒരു വിഭാഗത്തിന്റെ പ്രബോധനങ്ങള് ചോദ്യംചെയാന് നാലാം നൂറ്റാണ്ടില് ഉദയംചെയ്ത ഒരു സമൂഹം കത്തോലിക്കാസഭയുടെ നിയന്ത്രണം ഏറ്റെടുത്തതുകൊണ്ടാണ് ഇതു പറയാന് മനോവ നിര്‍ബ്ബന്ധിതമായത്.\nവൈദീകര് എന്ന സമൂഹത്തിന്റെ അബദ്ധ സിദ്ധാന്തങ്ങള് വെള്ളംതൊടാതെ വിഴുങ്ങാന് വിധിക്കപ്പെട്ട ഒരു സമൂഹമായി കത്തോലിക്കാസഭയിലെ വിശ്വാസികളെ വേര്‍തിരിച്ചത് വൈദീകസമൂഹമാണ്! ബൈബിള് കണ്ടിട്ടുപോലുമില്ലാത്ത സന്യാസിനികള് (കന്യാസ്ത്രികള്) ഇന്ന് കത്തോലിക്കാസഭയിലെ ദൈവമക്കളെ ആത്മീയത അഭ്യസിപ്പിക്കുന്നു! വൈദീകവേഷത്തില് വന്നിക്കിരിക്കുന്ന പലര്‍ക്കും ബൈബിള് ഒരു അജ്ഞാതപുസ്തകമാണ്. ഇവരുടെയൊക്കെ ദുസ്വപ്നങ്ങളെപ്പോലും ആത്മീയ വെളിപാടുകളായി കത്തോലിക്കാസഭയിലെ ദൈവമക്കളുടെമേല് അടിച്ചേല്പിച്ചിട്ടുണ്ട്. കത്തോലിക്കാസഭയിലെ വിശ്വാസികളെ അവിശ്വാസികളാക്കുകയോ സഭ വിട്ടുപോകാന് പ്രേരിപ്പിക്കുകയോ ചെയ്യുന്ന പ്രധാന നിമിത്തങ്ങള് ഈ ആചാര്യന്മാരാണ്! അതായത്, ഇന്ന് ലോകത്തെ കീഴടക്കിക്കൊണ്ടിരിക്കുന്ന മതമില്ലാത്ത മതത്തിന്റെ സൃഷ്ടാക്കളും കത്തോലിക്കാസഭയിലെ ആചാര്യന്മാര്‍തന്നെയാണ്! ലോകവ്യാപകമായ ഈ പൈശാചികത ഉടലെടുത്തത് യൂറോപ്പിലാണെങ്കില്, ഇതിന്റെ ഉത്തരവാദിത്വത്തില്‍നിന്നു കൈകഴുകി മാറിനില്‍ക്കാന് കത്തോലിക്കാസഭയ്ക്കു സാധിക്കില്ല.\nയൂറോപ്പിനെ കീഴടക്കിയ മഹാമാരി കേരളത്തിലും!\nഇന്നത്തെ യൂറോപ്പില് ഏറ്റവും ശക്തമായ മതം ഏതാണെന്നു ചോദിച്ചാല്, മതമില്ലാത്ത മതമാണെന്നു നിസ്സംശയം പറയാന് കഴിയും! ഒരുകാലത്ത് ക്രിസ്ത്യാനികള് മാത്രം ജീവിച്ചിരുന്ന നാട്ടില് ക്രിസ്ത്യാനികള്‍ക്ക് വംശനാശം സംഭവിച്ചത് എങ്ങനെയെന്നു ക്രൈസ്തവ ആചാര്യന്മാര് ഉത്തരം പറയണം. ഇക്കാര്യത്തില് ഒന്നാംപ്രതി തങ്ങളാണെന്ന കുറ്റസമ്മതത്തിനു കത്തോലിക്കാസഭയുടെ നേതൃത്വം തയ്യാറാവുകയും വേണം! രണ്ടാംവത്തിക്കാന് സൂനഹദോസില് ആരംഭിച്ച ആദ്ധ്യാത്മിക വ്യതിചലനമാണ് ഈ ദുരന്തത്തില് കത്തോലിക്കാസഭയെ എത്തിച്ചത്. നൂറുകോടിയും നൂറ്റിപ്പത്തുകോടിയും അംഗസംഖ്യ അവകാശപ്പെടുന്ന കത്തോലിക്കാസഭയില് എത്ര ക്രിസ്ത്യാനികളുണ്ടെന്നു നെഞ്ചില് കൈവച്ചു പരിശോധിക്കണം!\nകത്തോലിക്കാസഭ പുറപ്പെടുവിച്ചിരിക്കുന്ന ലിസ്റ്റില് ക്രിസ്തുവിനെ അറിയുന്നവരുടെ എണ്ണം തുലോം തുച്ഛമാണെന്നു മാത്രമല്ല, അറിയുന്നവരില്‍ത്തന്നെ പൂര്‍ണ്ണതയോടെ അവിടുത്തെ നാമത്തിലുള്ള ഏകരക്ഷയെക്കുറിച്ചു മനസ്സിലാക്കിയവര് ഇല്ലെന്നുതന്നെ പറയേണ്ടിവരും! കത്തോലിക്കരുടെയിടയില് ഈ അവസ്ഥ സംജാതമായത് നേതാക്കന്മാരുടെ വഴിപിഴച്ച പഠിപ്പിക്കലുകള് മൂലമാണ്. കത്തോലിക്കാ മതബോധനഗ്രന്ഥം വായിച്ചിട്ടുള്ളവരില് ആര്‍ക്കും മനസ്സിലാക്കാന് കഴിയുന്ന യാഥാര്‍ത്ഥ്യമാണിത്. എല്ലാ മതങ്ങളിലും രക്ഷയുണ്ടെന്നും അവയിലൊക്കെ സത്യത്തിന്റെ മാര്‍ഗ്ഗങ്ങളുണ്ടെന്നുമുള്ള വ്യാജസന്ദേശം ഇതിലൂടെ ഇവര് പ്രചരിപ്പിച്ചു. മാരക പ്രഹരശേഷിയുള്ള പൈശാചിക ആശയമായിരുന്നു ഇതെന്ന് തിരിച്ചറിയാന് സഭയിലെ ഭൂരിപക്ഷത്തിന് ഇന്നും കഴിയുന്നില്ല എന്നതാണ് സാത്താന്റെ വിജയം! കത്തോലിക്കാസഭയുടെ സംവീധാനം ഇങ്ങനെ നിലനില്‍ക്കുന്ന കാലത്തോളം ഈ ദുരവസ്ഥ സഭയുടെ ഭാഗമായി തുടരുകയും, പൈശാചികത ഈ ഭൂമിയില് ആധിപത്യം നേടുകയും ചെയ്യും!\nയൂറോപ്പിലെ ക്രിസ്ത്യാനികളുടെ മക്കളില് ആരാണു മതബോധനം നടത്തുന്നതെന്ന് ആര്‍ക്കെങ്കിലും അറിയാമോ? ദൈവം ആരാണെന്നുപോലും അറിയാത്ത അദ്ധ്യാപകരാണ് വിദ്യാലയങ്ങളിലെ മതബോധനത്തിന്റെ ചുമതലക്കാര്. കേരളത്തിലെപ്പോലെ 'സണ്‍ഡേസ്കൂളുകള്' യൂറോപ്പില് ഇല്ല. കത്തോലിക്കാസഭയുടെയും പ്രോട്ടസ്റ്റ്ന്റ് സഭയുടെയും സ്കൂളുകളാണ് യൂറോപ്പിലുള്ളതെങ്കിലും, അവിടെ അദ്ധ്യാപകരായി ജോലിചെയ്യുന്ന ആരുംതന്നെ ക്രിസ്തുവിനെ അറിയുന്നവരോ ക്രിസ്തീയജീവിതം നയിക്കുന്നവരോ അല്ല. ഇവരാണ് യൂറോപ്പിലെ ബാല്യങ്ങള്‍ക്ക് ക്രിസ്തീയതയില് പരിശീലനം നല്‍കുന്നത്. ഇവരുടെ പരിശീലനത്തിലൂടെ രൂപാന്തരപ്പെട്ടതാണ് 'മതമില്ലാത്ത മതം' എന്ന പൈശാചിക സമൂഹം! യൂറോപ്പിലെ എല്ലാ പൈശാചികതകളും തോളിലേറ്റുന്ന സമൂഹങ്ങളുടെ പട്ടികയില് പ്രഥമസ്ഥാനത്തു നില്‍ക്കുന്ന മലയാളികള് ഇന്ന് ഇരുകൈകളും നീട്ടി മതമില്ലാത്ത മതത്തെ സ്വീകരിച്ചുകഴിഞ്ഞു! ഈ അധാര്‍മ്മിക മതത്തിന്റെ വക്താക്കളില് ഭൂരിപക്ഷവും ക്രിസ്ത്യാനികളുടെ പിന്മുറക്കാരാണെന്ന യാഥാര്‍ത്ഥ്യം നാം തിരിച്ചറിയാതെ പോകരുത്. ക്രിസ്തുവിന്റെയോ ക്രിസ്തീയതയുടെയോ അപ്രസക്തിയല്ല ഈ പ്രതിഭാസത്തിന് ആധാരമായ കാരണം; മറിച്ച്, വഴിപിഴച്ച പ്രബോധനത്തിലൂടെ കടന്നുവന്ന ദുരന്തമാണ്!\nകേരളത്തിലെ ഒരുലക്ഷത്തിലധികം കുട്ടികളുടെ സ്കൂള് രേഖകളില് മതമില്ലെന്നാണ് രേഖപ്പെടുത്തിയിരിക്കുന്നത്. ഭാവിയില് ഇവര് എത്തിച്ചേരുന്നത് വിജാതിയതയിലാണെന്നു തിരിച്ചറിയാന് കത്തോലിക്കാസഭയുടെ നേതൃത്വത്തിനു സാധിച്ചിട്ടില്ല. ഇനിയൊട്ടു സാധിക്കുമെന്നു മനോവ കരുതുന്നുമില്ല. എന്തെന്നാല്, സ്വര്‍ഗ്ഗരാജ്യത്തേക്കുള്ള പ്രവേശനത്തിന് അനേകം 'വ്യാജവാതിലുകള്' തുറന്നിട്ടിരിക്കുന്ന സംഘമാണ് കത്തോലിക്കാസഭയുടെ നിയന്ത്രണം ഇന്ന് ഏറ്റെടുത്തിരിക്കുന്നത്! ഇവര് വഴിതെറ്റിച്ച ആടുകളുടെ കൂട്ടമാണ് ഇന്ന് കത്തോലിക്കാസഭയിലെ ഭൂരിപക്ഷം അംഗങ്ങളും!\nമതമില്ലാത്ത മതത്തില്‍നിന്ന് ഇസ്ലാമിലേക്ക്!\nയൂറോപ്പില് ഇന്ന് ശക്തമായ മതമാണു 'മതമില്ലാത്ത മതം'. ഈ മതത്തില്‍നിന്ന് ഇസ്ലാമിലേക്കുള്ള കുത്തൊഴുക്കാണ് ഇവിടെ ഇന്ന് കണ്ടുകൊണ്ടിരിക്കുന്നത്. ഇസ്ലാമിലേക്കു മാത്രമുള്ള പരിവര്‍ത്തനമാണ് യൂറോപ്പിലെ പ്രതിഭാസമെന്നു ചിന്തിക്കുന്നതും ശരിയല്ല. യൂറോപ്പില് കടന്നുവന്നിരിക്കുന്ന യോഗികളിലൂടെ ഹിന്ദുമതത്തിലേക്കുള്ള പരിവര്‍ത്തനവും ശക്തമാണ്. ഇതിന്റെയെല്ലാം ഉത്തരവാദികള് ആരാണെന്ന അന്വേഷണം ആരില് ചെന്നുനില്‍ക്കും?\nകത്തോലിക്കാസഭയുടെ മതബോധനത്തിന്റെ ദുരന്തഫലമാണ് ഇന്ന് യൂറോപ്പ് നേരിട്ടുകൊണ്ടിക്കുന്നതെന്ന യാഥാര്‍ത്ഥ്യം തിരിച്ചറിയാത്തത് സഭയുടെ നേതൃത്വം മാത്രമാണെന്നതും നാം ചിന്തിക്കണം. മതമില്ലാത്ത മതത്തില്‍നിന്ന് ഇസ്ലാമിലേക്ക് ചേക്കേറാന് അവസരമുണ്ടാക്കുകയും ചെയ്തുകൊണ്ടിരിക്കുന്ന വ്യക്തികളില് പ്രധാനിയാണ് വത്തിക്കാനിലെ ഫ്രാന്‍സീസ്! ഇസ്ലാമിനോട് ഈ മനുഷ്യന് അതീവതാല്‍പര്യമുണ്ടെങ്കില് അതിനെ എതിര്‍ക്കാന് മനോവയ്ക്ക് അവകാശമില്ല. എന്നാല്, കത്തോലിക്കാസഭയുടെ ചിലവില് ഉണ്ണുകയും ഉറങ്ങുകയും താടിരോമങ്ങള് വടിയ്ക്കുകയും ചെയ്തുകൊണ്ട് ഇയാള് ഇസ്ലാമികത വളര്‍ത്തുന്നതിനെ എതിര്‍ക്കാതിരിക്കാന് മനോവയ്ക്കു സാധിക്കില്ല!\nബ്രിട്ടനില്‍നിന്നു മാത്രം നൂറ്റിയന്‍പത് യുവതികളാണ് ഇസ്ലാമിക് സ്റ്റേറ്റ് എന്ന ഭീകരസംഘടനയില് ചേര്‍ന്നത്. ആരൊക്കെയാണ് ഇതിന്റെ ഉത്തരവാദികള്? ഇസ്രായേലിന്റെ കാവല്‍ക്കാര് ഉറങ്ങിയതുകൊണ്ടോ ഉറക്കം നടിച്ചതുകൊണ്ടോ ആണ് ഇവരെല്ലാം വ്യര്‍ത്ഥതയിലേക്ക് കടന്നുപോയത്. ക്രിസ്തീയതയുടെ കാര്യത്തില് യൂറോപ്പ് ഇന്നൊരു തരിശുഭൂമിയാണ്. കത്തോലിക്കാപ്പള്ളികള് വിജാതിയരുടെ ആരാധനാലയങ്ങള്‍ക്കായി വിറ്റുകൊണ്ടിരിക്കുന്നു. ശേഷിക്കുന്ന പള്ളികളില്‍പ്പോലും ആരാധനയ്ക്കു വരുന്ന യുവതലമുറ ഇല്ലെന്നതും നാം തിരിച്ചറിയണം. വിജാതിയരുടെ ആരാധനാലയങ്ങള് തിങ്ങിനിറഞ്ഞ അവസ്ഥയിലാണെന്നതും കാണാതെപോകരുത്. അതായത്, ഒരുകാലത്ത് സത്യദൈവത്തിന് ആരാധനയര്‍പ്പിച്ചിരുന്ന ഇടങ്ങളില് പിശാച് ആരാധന ഏറ്റുവാങ്ങുന്ന അവസ്ഥ! മതവിശ്വാസത്തില്‍നിന്നു പുറത്തുപോകുന്നവര് ക്രിസ്തീയതയില്‍നിന്നു മാത്രമാണെന്നു തിരിച്ചറിയാന് ഇതിലപ്പുറം തെളിവ് ആവശ്യമുണ്ടോ?\nവിജാതിയരുടെ തീര്‍ത്ഥാടനകേന്ദ്രങ്ങളിലും ആരാധനാലയങ്ങളിലും കടന്നുവരുന്ന വിശ്വാസികളുടെ സംഖ്യ ഓരോ വര്‍ഷവും ക്രമാതീതമായി വര്‍ദ്ധിക്കുന്നുവെന്നത് ഒരു സത്യമാണ്. മക്കയില് ഹജ്ജിനു പോകുന്നവരും ശബരിമലയില് കടന്നുചെല്ലുന്നവരുടെയും കാര്യത്തില് മാത്രമല്ല, ലോകത്തെവിടെയുമുള്ള വിജാതിയ ആരാധനാലയങ്ങളിലെ അവസ്ഥ ഇതാണ്! ആറ്റുകാല് പൊങ്കാല മാത്രമല്ല, എല്ലാ വിജാതിയ ആചാരങ്ങളിലും വര്‍ദ്ധനവുണ്ട്. വ്യാജദൈവങ്ങളെ ആരാധിക്കുന്നവരുടെ സംഖ്യയിലുള്ള ക്രമാതീതമായ വര്‍ദ്ധനവിന്റെ ഉത്തരവാദിത്വം ക്രൈസ്തവര്‍ക്കു മാത്രമാണെന്ന സ്വയം വിമര്‍ശനമാണ് ഇവിടെ നമുക്കു വേണ്ടത്. അനിവാര്യവും അപരിഹാര്യവുമായ അവസ്ഥയിലാണ് ഇന്ന് കാത്തോലിക്കാസഭയും മറ്റു ക്രൈസ്തവസഭകളും എത്തിനില്‍ക്കുന്നത് എന്നകാര്യത്തില് തര്‍ക്കമൊന്നുമില്ല. എന്തെന്നാല്, യേഹ്ശുവാ വേദനയോടെ ചോദിച്ച ചോദ്യം ഇപ്രകാരമാണ്: "എങ്കിലും മനുഷ്യപുത്രന് വരുമ്പോള് ഭൂമിയില് വിശ്വാസം കണ്ടെത്തുമോ?"(ലൂക്കാ: 18; 8). ഈ അവസ്ഥ ഭൂമിയില് സംജാതമായിക്കഴിഞ്ഞു! ഇതിന്റെ ഉത്തരവാദിത്വത്തില്‍നിന്ന് ഒഴിഞ്ഞുനില്‍ക്കാന് ഒരു ക്രൈസ്തവനും സാധിക്കില്ല! കാരണം, ഓരോ ക്രൈസ്തവനും സഹോദരന്റെ കാവല്‍ക്കാരനാണ്!\nയേഹ്ശുവായുടെ പുനരാഗമനം അടുത്തു എന്നതിന്റെ അടയാളമായി ഇതിനെയും നാം കാണണം! എന്നാല്, ഈ അവസ്ഥയ്ക്കു കാരണമായ ആരും ശിക്ഷിക്കപ്പെടാതിരിക്കില്ല! എന്തെന്നാല്, യൂദാസ് യേഹ്ശുവായെ ഒറ്റിക്കൊടുത്തത് ദൈവഹിതപ്രകാരം ആയിരുന്നുവെങ്കിലും, അവനെക്കുറിച്ച് യേഹ്ശുവാ പറഞ്ഞത് ഇപ്രകാരമാണ്: "എന്നാല്, മനുഷ്യപുത്രനെ ആര് ഒറ്റിക്കൊടുക്കുന്നുവോ അവനു ദുരിതം! ജനിക്കാതിരുന്നെങ്കില് അവനു നന്നായിരുന്നു!"(മത്താ: 26; 24). ക്രിസ്ത്യാനികളെ അന്യദേവന്മാരിലേക്ക് നയിക്കുന്ന സകലരും ക്രിസ്തുവിനെ ഒറ്റിക്കൊടുക്കുന്നവരാണ്!\n91.86% say Yes\n7.12% have No Opinion\nVisitors Count : 2764703


ഇന്ത്യ- വെസ്റ്റിന്‍ഡീസ് ഏകദിനം: ടിക്കറ്റ് വില്‍പ്പന 17 മുതല് ആരംഭിക്കും • Live Kerala News\nഇന്ത്യ- വെസ്റ്റിന്‍ഡീസ് ഏകദിനം: ടിക്കറ്റ് വില്‍പ്പന 17 മുതല് ആരംഭിക്കും\nതിരുവനന്തപുരം: നവംബര് 1ന് തിരുവനന്തപുരം സ്പോര്‍ട്ട്സ് ഹബ്ബില് നടക്കുന്ന ഇന്ത്യ- വെസ്റ്റിന്‍ഡീസ് ഏകദിന ക്രിക്കറ്റ് ടൂര്‍ണ്ണമെന്റിന്റെ ടിക്കറ്റ് വില്‍പ്പന 17 ന് ആരംഭിക്കും. ഓണ്‍ലൈന് വഴിയാണ് ടിക്കറ്റ് വില്‍പ്പന.പേടിഎമ്മാണ് മത്സരത്തിന്റെ ടിക്കറ്റിങ്ങ് പാര്‍ട്ട്ണര്. ഓണ്‍ലൈന് ടിക്കറ്റ് ബുക്ക് ചെയ്യുന്നവര്‍ക്ക് മൊബൈലിലെ ടിക്കറ്റ് പകര്‍പ്പോ, പ്രിന്റൗട്ടോ എടുത്ത് സ്റ്റേഡിയത്തിനകത്ത് പ്രവേശിക്കാം.\n1,000, 2000, 3000 എന്നിങ്ങനെയാണ് ടിക്കറ്റ് നിരക്ക്. മത്സര വരുമാനത്തിന്റെ പങ്ക് കെസിഎ മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്‍കും.30ന് ഉച്ചക്ക് ഇരു ടീമുകളും തിരുവനന്തപുരത്തെത്തും. 31 രാവിലെ വെസ്റ്റിന്‍ഡീസ് ടീമും ഉച്ചകഴിഞ്ഞ് ഇന്ത്യന് ടീമും സ്പോര്‍ട്ട്സ് ഹബ്ബില് പരിശീലനം നടത്തും.\nമത്സരത്തിന്റെ ഒരുക്കങ്ങള് ദൃുതഗതിയില് നടന്ന് വരികയാണ്. കെസിഎ ക്യൂറേറ്റര് ബിജുവിന്റെ നേതൃത്വത്തില് പിച്ച് നിര്‍മാണം അവസാന ഘട്ടത്തിലാണ്. സ്പോര്‍ട്ട്സ് ഹബ്ബില് പുതുതായി കോര്‍പ്പറേറ്റ് ബോക്സുകള് നിര്‍മിച്ചു. കളിക്കാര്‍ക്കായി പ്രത്യേക മുറികളും സജ്ജീകരിച്ചിട്ടുണ്ട്. കുടുംബശ്രീ,ജയില് വകുപ്പ് എന്നിവരുടെ നേതൃത്വത്തിലാകും മത്സരദിനം സ്റ്റേഡിയത്തിലെ ഭക്ഷണ വിതരണം. ജില്ലാ കലക്ടറുടെ നിര്‍ദ്ദേശ പ്രകാരം ഗ്രീന് പ്രോട്ടോക്കോള് നടപ്പാക്കും.


ജനിതക വൈകല്യം – ഹോമിയോ ചികിത്സ രോഗിയുടെ ജീവിത നിലവാരം ഉയർത്തും – Chavakkad Online\nBy From the desk\t On Sep 23, 2019\nഗുരുവായൂർ : സംസ്ഥാന ഭിന്നശേഷി വകുപ്പും ഇൻസ്റ്റിറ്റിയൂട്ട് ഓഫ് ഹോമിയോ പാത്സ് കേരളയും (ഐ എച്ച് കെ) സംയുക്തമായി സംഘടിപ്പിച്ച സംസ്ഥാന ശാസ്ത്ര സെമിനാർ സംസ്ഥാന ഭിന്നശേഷി വകുപ്പ് കമ്മീഷണർ ജി ഹരികുമാർ ഉദ്ഘാടനം ചെയ്തു.\nഓട്ടിസം പോലുള്ള ജനിതക വൈകല്യങ്ങൾക്ക് ഹോമിയോപ്പതി ചികിത്സയിലൂടെ രോഗിയുടെ ജീവിത നിലവാരം ഉയർത്താൻ കഴിയുമെന്ന് അദ്ദേഹം പറഞ്ഞു. ഐ എച്ച് കെ സംസ്ഥാന പ്രസിഡന്റ് ഡോ കെ എൻ സന്തോഷ് കുമാർ അധ്യക്ഷത വഹിച്ചു. ഡോ ആർ ജയപ്രകാശ്, ഡോ സ്മിത രാംദാസ്, ഡോ എസ് ജി ബിജു എന്നിവർ പ്രബന്ധങ്ങൾ അവതരിപ്പിച്ചു.\nഡോ ജോഡി പോൾ, ജനറൽ സെക്രട്ടറി റജു കരീം, ഡോ സി ബി വത്സലൻ, ഡോ വി എസ് ഷാനവാസ്, ഡോ രമാദേവി അമ്പാടി, ഡോ ജമാൽമുഹമ്മദ്, ഡോ കെ പി സന്തോഷ്‌കുമാർ എന്നിവർ പ്രസംഗിച്ചു.\n“മിഷൻ ഇരുപത്” പുന്നയൂർ പഞ്ചായത്ത് കൺവെൻഷൻ


എന്റെ പെറ്റ് തീയതി » ഹവായി – നിങ്ങളുടെ വളർത്തുമൃഗങ്ങളുടെ ഉപയോഗിച്ച് Visting\nഅവസാനമായി പുതുക്കിയത്: ജൂലൈ. 11 2020 |3മി റീഡ്\nകോണ്ടിനെന്റൽ യുണൈറ്റഡ് സ്റ്റേറ്റ്സ് അല്ല അതേസമയം ഹവായ് ഒരു പേവിഷം സംസ്ഥാന ആണ്, അവർ അകന്നു പോയി പക്ഷം ഇങ്ങനെ വളർത്തുമൃഗങ്ങൾ ഹവായ് കൗൺസിൽ ഇല്ല.\nദ്വീപുകൾ ലേക്കുള്ള സന്ദർശകരെ തങ്ങളുടെ കൈയ്യും കൊണ്ട് അങ്ങനെ വളർത്തുമൃഗങ്ങളുടെ ഉടമസ്ഥരുടെ യാത്ര പിശകല്ലെന്ന് ഹവായ് നിയമസഭയുടെ നിയമങ്ങൾ മാറ്റി. നിലവിൽ നിയമങ്ങൾ മാത്രമേ നായ്ക്കളുടെ ബാധകമാണ് & പൂച്ച.\nഅവർ എളുപ്പമാക്കുന്നു ചെയ്തിട്ടില്ല അതു ചെലവേറിയത് വിചാരിച്ചു, ശരിയായി ഒരുക്കിയാൽ ഉടൻ ഹൊനോലുലു വിമാനത്താവളത്തിൽ എത്തിയ നിങ്ങളുടെ വളർത്തുമൃഗത്തിന്റെ റിലീസ് ചെയ്യും.\nസ്റ്റെപ്പ് ഒന്ന് – മൃഗ സർട്ടിഫിക്കറ്റ് – ഒരു യഥാർത്ഥ ആയിരിക്കണം – ഇല്ല പകർപ്പുകളും. ഈ സർട്ടിഫിക്കറ്റ് കൂടുതൽ നിങ്ങളുടെ മൃഗവൈദന് നൽകുന്ന വേണം 14 മുൻകൂർ ഹവായിയിലെ നിങ്ങളുടെ എത്തിച്ചേരുന്ന ദിവസം.\nപ്രതിരോധ: വളർത്തുമൃഗങ്ങളുടെ പേപ്പട്ടിവിഷം അതിന്റെ ജീവിതകാലത്ത് കുറഞ്ഞത് രണ്ടുതവണ കുത്തിവയ്പ് നേടുക ഉണ്ടായിരിക്കണം ആ പ്രതിരോധ കൂടുതൽ ആയിരിക്കണം 90 ഞങ്ങളുടെ ദിവസം. വാക്സിൻ ഒരു വർഷം ലൈസൻസ് ആയിരുന്നു എങ്കിൽ പുതിയ വാക്സിനേഷൻ കൂടുതല് ചെയ്തിരിക്കുന്നു വേണം 12 മുൻപ് ഹവായിയിലെ കൈയ്യും വരവ് ലേക്കുള്ള മാസം. വാക്സിൻ 3-വർഷം ലൈസൻസ് ആയിരുന്നു എങ്കിൽ പുതിയ വാക്സിനേഷൻ കൂടുതല് ചെയ്തിരിക്കുന്നു വേണം 18 ഹവായിയിലെ മുൻപ് എത്തിച്ചേരുന്ന ലേക്കുള്ള മാസം. ഒന്നുകിൽ കേസ് പുതിയ വാക്സിനേഷൻ അധികം ഒന്നും ചെയ്തിരിക്കുന്നു വേണം 90 മുൻപ് ഹവായിയിലെ എത്തിയ ദിവസം.\nനിങ്ങളുടെ മൃഗവൈദന് നിന്ന് സർട്ടിഫിക്കറ്റ് ഏറ്റവും പുതിയ വാക്സിനേഷൻ തിയതി വേണം, മുമ്പത്തെ വാക്സിനേഷൻ തീയതി. സർട്ടിഫിക്കറ്റ് വാക്സിൻ നാമം സൂചിപ്പിക്കുന്നു വേണം, ചീട്ടു അല്ലെങ്കിൽ സീരിയൽ നമ്പർ, ബൂസ്റ്റർ ഇടവേള, വാക്സിനേഷൻ തീയതി, കാലഹരണ തീയതി, ഒന്നോ മൂന്നു വർഷം ലൈസൻസ് തരം ആയിരുന്നു എന്ന്.\nനല്ല ആരോഗ്യം: സർട്ടിഫിക്കറ്റ് വളർത്തുന്ന സുഖം അത് രൂപവും ഇല്ല അധികം ചികിത്സ എന്നു എന്ന് വേണം 14 മുൻകൂർ ഉൽപ്പന്നം Fibronil അല്ലെങ്കിൽ തുല്യമായ വളരെക്കാലം നീണ്ടുനിൽക്കുന്ന ഉൽപ്പന്നത്തിൽ ഹവായ് എത്തിയ ദിവസം. ചികിത്സയുടെ തീയതിയും ഉപയോഗിക്കുന്ന ഉൽപ്പന്ന സർട്ടിഫിക്കറ്റ് ന് സൂചിപ്പിക്കുന്നു.\nസ്റ്റെപ്പ് രണ്ട് – പ്രൊസസർ നിങ്ങളുടെ മൃഗവൈദന് നിന്നുള്ള സർട്ടിഫിക്കറ്റ് പ്രൊസസർ എണ്ണം സംസ്ഥാനം ഉറപ്പാക്കേണ്ട അതു മൃഗവൈദന് വിജയകരമായി ചിപ്പ് സ്കാൻ കഴിഞ്ഞു വസ്തുത ഉണ്ടായിരിക്കണം.\nചിപ്പ് സ്റ്റാൻഡേർഡ് യുഎസ് പ്രശ്നം ആയിരിക്കണം (അതാര്ത്തിയുള്ള) അഥവാ (ഹോം വീണ്ടും) ടൈപ്പ് ചെയ്യുക. പ്രൊസസർ മുൻകൂർ വളർത്തുന്ന രക്തം പരീക്ഷ മുത്തുപിടിപ്പിച്ച വേണം.\nസ്റ്റെപ്പ് മൂന്ന് – OIE-FAVN എംബാം ബ്ലഡ് ടെസ്റ്റ് നിങ്ങൾ പരീക്ഷയുടെ ഫലം ശ്രേഷ്ഠ അല്ലെങ്കിൽ 0.5IU / ML തുല്യമാണ് എന്നു കാണിക്കുന്ന ഒരു അംഗീകൃത ലബോറട്ടറിയിൽ നിന്നുള്ള ഒരു സർട്ടിഫിക്കറ്റ് ഉണ്ടായിരിക്കണം. സർട്ടിഫിക്കറ്റ് വളർത്തുമൃഗങ്ങൾ പ്രൊസസർ എണ്ണം വേണം. രക്തം ടെസ്റ്റ് കൂടുതല് ചെയ്യണം 18 അധികം മാസം അല്ല കുറവ് 120 മുൻപ് ഹവായിയിലെ എത്തിയ ദിവസം.\nനിങ്ങളുടെ മൃഗവൈദന് നിങ്ങളുടെ വളർത്തുമൃഗങ്ങളുടെ നിന്ന് രക്തം എടുത്തു അത് കപ്പൽ വേണം:\nകൻസാസ് സ്റ്റേറ്റ് യൂണിവേഴ്സിറ്റി\n180 Denison Avenue,\nസ്റ്റെപ്പ് നാല് – അപ്ലിക്കേഷൻ ഈ രേഖകളുടെ അസൽ അയയ്ക്കുക – യാതൊരു പകർപ്പുകളും ലേക്കുള്ള:\nഅനിമൽ സ്പെയർപാർട്ടുകൾ ബ്രാഞ്ച്\n99-951 Hālawa വാലി സ്ട്രീറ്റ്\nസംശയം, ഹവായി 96701\nതുക ഒരു കാഷ്യറേയും പരിശോധന അല്ലെങ്കിൽ പണം ഓർഡർ ഉൾകൊണ്ടതിനെയാണോ $165.00 വളർത്തുന്ന വേണ്ടി.\nപ്രമാണങ്ങളും പരിശോധന എത്തും വേണം 10 വളർത്തുമൃഗത്തിന്റെ എത്തുന്നതിനു മുമ്പുതന്നെ ദിവസം. പ്രമാണങ്ങൾ കൂടുതൽ നിങ്ങളുടെ മൃഗവൈദന് തയ്യാറാക്കിയ കഴിയില്ല ശേഷം 14 മുൻപ് നിങ്ങൾ കല്യാണത്തിന് വിമാനത്താവളം റിലീസ് യോഗ്യത ഫെഡറൽ എക്സ്പ്രസ് അവരെ അയക്കും വേണം വരവ് ലേക്കുള്ള ദിവസം.\nസ്റ്റെപ്പ് അഞ്ച് – വരവ് നിങ്ങൾ മാത്രം ഹൊനോലുലു അന്താരാഷ്ട്ര വിമാനത്താവളം വഴിയും ഹവായ് നൽകുക മാത്രം മണിക്കൂറുകൾ തമ്മിലുള്ള വേണ്ടി 8 ഞാന്9ഉച്ചക്ക്. നിങ്ങളുടെ വളർത്തുമൃഗങ്ങളുടെ സ്ഥിതി കപ്പല്വിലക്ക് കേന്ദ്രത്തിൽ വിമാനത്താവളത്തിൽ എടുത്ത് 99-951 Hālawa വാലി റോഡ്, സംശയം, ഹവായി 96701 – ടെലിഫോണ് 808 483-7151.\nനിങ്ങൾ ആ ലൊക്കേഷനിൽ നിങ്ങളുടെ വളർത്തുമൃഗങ്ങളുടെ എടുക്കുന്നതാണ്


Emalayalee.com - കോണ്‍ഗ്രസ് നേതാവ് ജോതിരാദിത്യ സിന്ധ്യ ബി.ജെ.പിയില് ചേരുന്നുവെന്ന വാര്‍ത്ത വ്യാജം\nകോണ്‍ഗ്രസ് നേതാവ് ജോതിരാദിത്യ സിന്ധ്യ ബി.ജെ.പിയില് ചേരുന്നുവെന്ന വാര്‍ത്ത വ്യാജം\nകോണ്‍ഗ്രസ് നേതാവ് ജോതിരാദിത്യ സിന്ധ്യ പാര്‍ട്ടി വിട്ട് ബി.ജെ.പിയില് ചേരുമെന്നുള്ള വാര്‍ത്തകള് അടിസ്ഥാന രഹിതമെന്ന് റിപ്പോര്‍ട്ടുകള്.\nലോക്‌സഭ തെരഞ്ഞെടുപ്പിന് ശേഷം മധ്യപ്രദേശ് കോണ്‍ഗ്രസില് രൂപപ്പെട്ട് അസ്വാരസ്യങ്ങളുടെ ഭാഗമായി യുവ നേതാവ് ബി.ജെ.പിയിലേക്ക് കൂടുമാറുമെന്ന് പ്രചരണങ്ങള് ഉണ്ടായിരിന്നു. എന്നാല് ഇത് തെറ്റാണെന്ന് പാര്‍ട്ടിയെ ഉദ്ധരിച്ച്‌പ്രമുഖ മാധ്യമം റിപ്പോര്‍ട്ട് ചെയ്‌തു.\nമധ്യപ്രദേശ് കോണ്‍ഗ്രസ് അധ്യക്ഷനാക്കിയില്ലെങ്കില് സിന്ധ്യ പാര്‍ട്ടി വിടുമെന്ന തരത്തിലുള്ള വാര്‍ത്തകളാണ് നേരത്തെ പുറത്ത് വന്നിരുന്നത്.\nഎന്നാല് നിക്ഷിപ്‌ത താല്‍പര്യങ്ങളോടെ ചില കേന്ദ്രങ്ങള് വ്യാജ വാര്‍ത്ത പ്രചരിപ്പിക്കുകയാണെന്ന് പാര്‍ട്ടി അറിയിച്ചു. പ്രശ്‌നങ്ങളെ തുടര്‍ന്ന് ഇടക്കാല അധ്യക്ഷ സോണിയ ഗാന്ധിയുമായി ജോതിരാദിത്യ സിന്ധ്യ കൂടിക്കാഴ്‌ച്ച തീരുമാനിച്ചിരുന്നു.\nഈ വര്‍ഷം നിയമസഭാ തെരഞ്ഞെടുപ്പ് വരാനിരിക്കുന്ന മഹാരാഷ്ട്രയിലെ പാര്‍ട്ടിയുടെ സ്‌ക്രീനിങ് കമ്മറ്റി ചെയര്‍മാനാണ് സിന്ധ്യ.\nജോതിരാദിത്യ സിന്ധ്യയെ മധ്യപ്രദേശ് കോണ്‍ഗ്രസ് കമ്മറ്റിയുടെ അധ്യക്ഷനാക്കണമെന്നുള്ള പരസ്യ ബോര്‍ഡുകള് ഗ്വോളിയോറില് പ്രത്യക്ഷപ്പെട്ടത് ചര്‍ച്ചയായിരുന്നു.


Bring corporates under Lokpal to check graft: CVC കോര്‍പ്പറ\nന്യൂദല്‍ഹി: കൈക്കൂലി തടയുന്നതിന് കോര്‍പ്പറേറ്റുകളെയും ലോക്പാല് ബില്ലിന്റെ പരിധിയില് ഉള്‍പ്പെടുത്തണമെന്ന് ചീഫ് വിജിലന്‍സ് കമ്മീഷണര് പ്രദീപ് കുമാര് അഭിപ്രായപ്പെട്ടു. ഉന്നത ഉദ്യോഗസ്ഥരെയും മന്ത്രിമാരെയും ലോക്പാലിന്റെ പരിധിയില് ഉള്‍പ്പെടുത്തണം.ഒരു വാര്‍ത്താ ഏജന്‍സിയ്ക്ക് അനുവദിച്ച അഭിമുഖത്തിലാണ് പ്രദീപ് കുമാര് ഇക്കാര്യം പറഞ്ഞത്\nബ്രിട്ടനിലെ അഴിമതി നിയമത്തിലുള്ളതുപോലെ കൈക്കൂലി നല്‍കുന്ന ആള് ശിക്ഷിക്കപ്പെടുന്ന വകുപ്പ് ഇവിടെ നിയമത്തില് ഉള്‍പ്പെടുത്തണം. കോര്‍പ്പറേറ്റുകളെ ഈ നിയമത്തിന്റെ പരിധിയില് കൊണ്ടുവരുന്നതിനും തങ്ങള് എതിരല്ലെന്ന് സി.വി.സി പറഞ്ഞു.\nസ്വകാര്യ സ്ഥാപനങ്ങളുമായി ബന്ധപ്പെട്ട അഴിമതി പരിശോധിക്കുന്നതിന് നിലവില് സി.വി.സിക്ക് അധികാരമില്ല. തെറ്റായി കാര്യങ്ങളില് ഇവര് ഇടപെടുന്നതായി ബോധ്യപ്പെട്ടാല് നിയമപ്രകാരമുള്ള നടപടികള് സ്വീകരിക്കാന് കഴിയണം. എല്ലാ സിവില്‍സര്‍വെന്റ്‌സും ശിക്ഷിക്കാന് അധികാരമുള്ള ഒരു ഡിപ്പാര്‍ട്ട്‌മെന്റിന് കീഴില്‍വരണമെന്നും അദ്ദേഹം വ്യക്തമാക്കി. ഉദ്യാഗസ്ഥരും കോര്‍പറേറ്റുകളും തമ്മിലുള്ള കുറ്റകരമായ ഗൂഡാലോചന, അഴിമതി എന്നിവ ചൂണ്ടിക്കാണിച്ച് ഇത്തരം കേസുകള് സി.ബി.ഐയ്ക്ക് കൈമാറുകയാണ് ഇപ്പോള് ചെയ്യുന്നതെന്ന് അദ്ദേഹം പറഞ്ഞു.


ജയൻ ഈ ലോകം വിട്ട് പോകുന്നതിനു ഒരാഴ്ചമുമ്പ് എന്നോട് ചോദിച്ച ആ ചോദ്യം! - മലയാളം ന്യൂസ് പോർട്ടൽ\nജയൻ ഈ ലോകം വിട്ട് പോകുന്നതിനു ഒരാഴ്ചമുമ്പ് എന്നോട് ചോദിച്ച ആ ചോദ്യം!\nPosted on April 28, 2021, 9:21 AM\nമലയാള സിനിമയുടെ എന്നത്തേയും തീരാനഷ്ട്ടങ്ങളിൽ ഒന്നാണ് നടൻ ജയന്റെ അകാല വിയോഗം. ഷോട്ടിങ്ങിനിടയിൽ വെച്ച് തന്നെ ഉണ്ടായ അപകടത്തിൽ ആയിരുന്നു ജയൻ മരണപ്പെട്ടത്. ഇന്നും ജയന്റെ സ്ഥാനം നേടിയെടുക്കാൻ തക്ക കഴിവുള്ള മറ്റൊരു സൂപ്പർസ്റ്റാറും ഉണ്ടായിട്ടില്ല എന്ന് നിസംശയം പറയാൻ കഴിയും. മരണപെട്ടു വർഷങ്ങൾ കഴിഞ്ഞെങ്കിലും ഇന്നും ജയൻ മലയാള സിനിമ ആരാധകർക്കിടയിൽ ജീവിച്ച് കൊണ്ടിരിക്കുകയാണ്. അദ്ദേഹം ചെയ്ത ഒരുപിടി നല്ല ചിത്രങ്ങൾ മാത്രം മതി ഇന്നും ജയൻ ആരാധകരെ തൃപ്തരാക്കുവാൻ. അദ്ദേഹത്തിനെ കുറിച്ചുള്ള ഓർമ്മകൾ പങ്കുവെച്ച് കൊണ്ട് പല താരങ്ങളും ഇപ്പോഴും എത്താറുണ്ട്. ഇപ്പോഴിതാ കവിയൂർ പൊന്നമ്മ ജയനെ കുറിച്ചുള്ള തന്റെ ഓർമ്മകൾ പങ്കുവെക്കുകയാണ്. ജയൻ മരിക്കുന്നതിനു ഒരാഴ്ച മുൻപ് തന്നോട് ചോദിച്ച ഒരു ചോദ്യം ആണ് താരം വെളിപ്പെടുത്തിയിരിക്കുന്നത്. കവിയൂർ പൊന്നമ്മ പറയുന്നത് ഇങ്ങനെ,\nജയനുമായി ഒന്നിച്ചഭിനയിച്ചതിന്റെ ഓർമ്മകൾ ഒന്നും ഒരിക്കലും മറക്കാൻ കഴിയാത്തതാണ്. നിരവധി ചിത്രങ്ങളിൽ ഞങ്ങൾ ഒരുമിച്ച് അഭിനയിച്ചിട്ടുണ്ട്. അന്നത്തെ കാര്യങ്ങൾ ഇനിക്ക് ഇന്നും നല്ല പോലെ ഓര്മ ഉണ്ട്. ഞങ്ങൾ അമ്മയും മോനുമായുമൊക്കെ അഭിനയിച്ചിട്ടുണ്ട്. ഞങ്ങൾ തമ്മിൽ നല്ലൊരു സൗഹൃദം ഉണ്ടായിരുന്നു. അദ്ദേഹത്തിന് എന്നോട് വലിയ സ്നേഹം ആയിരുന്നു. എനിക്കും അങ്ങനെ തന്നെ. ഒരിക്കലും ഒരു സൂപ്പർസ്റ്റാറിന്റെ ജാടയോ ഡിമാന്റുകളോ അദ്ദേഹത്തിൽ ഞാൻ കണ്ടിട്ടില്ല. അദ്ദേഹം മരിക്കുന്നതിനു ഒരാഴ്ച മുൻപും ഞങ്ങൾ ഒന്നിച്ച് ഒരു ചിത്രത്തിന്റെ ഡബ്ബ് ചെയ്തിരുന്നു. സത്യത്തിൽ അതിന്റെ ഡബ്ബിങ് കഴിഞ്ഞതായിരുന്നു. എന്നാൽ പെർഫെക്ഷൻ കുറച്ച് കൂടി വേണമെന്ന് പറഞ്ഞു ജയന്റെ നിര്ബന്ധ പ്രകാരം ആണ് ആ ഡബ്ബിങ് നടത്തിയത്. അത്രത്തോളം പെര്ഫെക്ഷന് പ്രാധാന്യം നൽകുന്ന ആളായിരുന്നു അദ്ദേഹം. അതിനു മുൻപും ശേഷവും അത്രത്തോളം പെർഫെക്ഷനിൽ ശ്രദ്ധിക്കുന്ന വേറൊരു നടനെ ഞാൻ കണ്ടിട്ടില്ല.\nചിത്രത്തിന്റെ ഡബ്ബിങ് എല്ലാം പൂർത്തിയാക്കി ഞാൻ പോകാൻ നേരം അദ്ദേഹം എന്നോട് ഒരു ചോദ്യം ചോദിച്ചു. ആ ചോദ്യം ഇന്നും എന്റെ ചെവിയിൽ മുഴങ്ങുന്നുണ്ട്. പോകാൻ ഇറങ്ങിയ എന്നോട് അദ്ദേഹം ചോദിച്ചു ‘ചേച്ചിക്ക് പൈസ വല്ലതും വേണോ’ എന്ന്. ഞാൻ വേണ്ട എന്നു പറഞ്ഞു. എന്നിട്ട് എന്താ അങ്ങനെ ചോദിച്ചത് എന്ന് തിരക്കി. എന്നോട് എല്ലാവരും കാശ് ചോദിക്കാറുണ്ട്, എന്നാൽ ചേച്ചി മാത്രം ഇത് വരെ അങ്ങനെ ഒരു ചോദ്യം ചോദിച്ചിട്ടല്ല, അതാണ് ഞാൻ തിരക്കിയത് എന്നും അദ്ദേഹം മറുപടി പറഞ്ഞു.\nRelated Items:kaviyoor ponnamma\nആസമയത്ത് എനിക്കൊരു പ്രണയമുണ്ടായിരുന്നു !! ഭർത്താവിന്റെ കൈയിൽ നിന്നും നിരന്തരം പീഡനങ്ങൾ ഏറ്റുവാങ്ങിയിരുന്നു, കവിയൂർ പൊന്നമ്മ\nപുതിയ വിശേഷവുമായി ലക്ഷ്മി നക്ഷത്ര, കയ്യടിച്ച് ആരാധകർ!


ഉത്തര്‍പ്രദേശിലെ സര്‍ക്കാര് മെഡിക്കല് കോളജില് പ്രാണവായു കിട്ടാതെ കുഞ്ഞുങ്ങള് കൂട്ടത്തോടെ മരിച്ച സംഭവത്തില് ശിശുരോഗ വിദഗ്ധന് ഡോ. കഫീല് ഖാനെ അറസ്റ്റ് ചെയ്തു. ഉത്തര്‍പ്രദേശ് പോലീസാണ് കഫീലിനെ അറസ്റ്റ് ചെയ്തത്. കഫീലിനെ സസ്‌പെന്‍ഡ് ചെയ്ത് ഒരാഴ്ച കഴിയുമ്പോഴാണ് അദ്ദേഹത്തെ അറസ്റ്റ് ചെയതിരിക്കുന്നത്.\nസ്വകാര്യ പ്രാക്ടീസ്, കെടുകാര്യസ്ഥത, അഴിമതി എന്നിവയാണു കഫീലിന്റെ മുകളിലുള്ള കുറ്റങ്ങള്. കഫീല് ഖാന് ഉള്‍പ്പെടെയുള്ള ഏഴ് പേര്‍ക്കെതിരെ ഗോരഖ്പുര് കോടതി ജാമ്യമില്ലാ അറസ്റ്റ് വാറണ്ട് പുറപ്പെടുവിച്ചിരുന്നു. ദുരന്തം നടക്കുമ്‌ബോള് കഫീല് ഖാനായിരുന്നു ശിശുരോഗ വിഭാഗത്തിന്റെ തലവന്.ഓക്‌സിജന് സിലിണ്ടറുകളുടെ കുറവ്? മൂലം 100ലധികം കുട്ടികളാണ് ഒരാഴ്ചക്കിടെ ബി.ആര്.ഡി മെഡിക്കല് കോളജില് മരിച്ചത്.\nഓക്‌സിജന് സിലിണ്ടറുകളുടെ ക്ഷാമമാണു ഗോരഖ്പുര് ആശുപത്രിയിലെ കുഞ്ഞുങ്ങളുടെ മരണത്തിലേക്കു നയിച്ചത്. വാടക നല്‍കാത്തതിനെ തുടര്‍ന്നു വിതരണക്കമ്ബനി ആശുപത്രിയിലേക്കാവശ്യമായ സിലിണ്ടറുകള് നല്‍കിയിരുന്നില്ല. അതേസമയം, സ്വന്തം കയ്യില്‍നിന്നു പണം നല്‍കി ആവശ്യമായ ഓക്‌സിജന് സിലിണ്ടറുകള് വാങ്ങിയ കഫീല് ഖാനെ സസ്‌പെന്‍ഡ് ചെയ്തതു വിവാദമായിരുന്നു.\nഅച്ഛന്റെ ശ്രാദ്ധദിനചടങ്ങില് പങ്കെടുക്കാന് അനുമതിതേടി ദിലീപ് വീണ്ടും കോടതിയിലേക്ക്\nത്രസിപ്പിക്കുന്ന ഉൾപിരിവുകളിലൂടെ മഞ്ഞവെയില് മരണങ്ങള്


By online desk .26 01 2020\nലണ്ടനില് നിന്ന് പുറത്തിറങ്ങുന്ന 'ദി എക്കോണമിസ്റ്റ്' മാസികയുടെ ഏറ്റവും പുതിയ ലക്കത്തിന്റെ മുഖപ്രസംഗം ഇന്ത്യയില് ഒട്ടേറെ വിവാദങ്ങള്‍ക്ക് തിരികൊളുത്തിയിരിക്കുകയാണ്. പുറത്തിറങ്ങിയ നിമിഷം മുതല് സകല മാദ്ധ്യമങ്ങളിലും ചര്‍ച്ചയായിരിക്കുകയാണ് ആ ലേഖനം. മാസികയുടെ കവര് ചിത്രം മുള്ളുവേലിക്ക് മുകളില് പൂത്തുനില്‍ക്കുന്ന ഒരു താമരയാണ്. സാധാരണ താമരയല്ല, അത് ബിജെപിയുടെ തിരഞ്ഞെടുപ്പ് ചിഹ്നമായ അതേ താമര്. ഒപ്പം വളരെ സ്‌ഫോടനാത്മകമായ ഒരു തലക്കെട്ടും ഇന്‍ടോളറന്റ് ഇന്ത്യ' അഥവാ 'അസഹിഷ്ണുത നിറഞ്ഞ ഭാരതം'. ബിജെപിയുടെ ഏറ്റവും പുതിയ നയപ്രഖ്യാപനങ്ങളായ പൗരത്വ നിയമ ഭേദഗതി, ദേശീയ പൗരത്വ രജിസ്റ്റര് എന്നിവയെ അടിമുതല് വിമര്‍ശിക്കുന്നതാണ് മുഖപ്രസംഗം. ഇന്ത്യന് പ്രധാനമന്ത്രിയും അദ്ദേഹത്തിന്റെ പാര്‍ട്ടിയും കൂടി ലോകത്തെ ഏറ്റവും വലിയ ജനാധിപത്യ വ്യവസ്ഥയെ എങ്ങനെയാണ് അപകടത്തിലാക്കുന്നത് എന്നറിയാന്, വായിക്കുക ഈയാഴ്ചത്തെ ഞങ്ങളുടെ മുഖപ്രസംഗം എന്നാണ് 'ദി എക്കോണമിസ്റ്റ് അവരുടെ ട്വിറ്റര് പേജില് ജനുവരി 23ന്, ഈ ലേഖനത്തിന്റെ ലിങ്ക് ഷെയര് ചെയ്തുകൊണ്ട് കുറിച്ചത്.\nമാസികയ്ക്കുള്ളില് മുഖലേഖനത്തിന്റെ തലക്കെട്ട് ഇങ്ങനെയാണ്,'നരേന്ദ്ര മോഡി ലോകത്തിലെ ഏറ്റവും വലിയ ജനാധിപത്യത്തിനുള്ളിലെ വിഭാഗീയ ചിന്തകള് ആളിക്കത്തിക്കുന്നുവോ ?'. നരേന്ദ്ര മോദിയുടെ നയങ്ങള് ഇന്ത്യയിലെ 20 കോടി മുസ്ലീങ്ങളുടെ ഉള്ളില് അരക്ഷിതാവസ്ഥയുടെ വിത്തുകള് വിതയ്ക്കുന്നു എന്നാക്ഷേപിക്കുന്നതാണ് ഈ ലേഖനം. ' നരേന്ദ്ര മോദിയുടെ ഏറ്റവും പുതിയ നീക്കങ്ങള് ഇന്ത്യന് ഭരണഘടനയുടെ മതേതരത്വത്തിന്റെ അടിവേരറുക്കുന്നതാണ്. അത് ഇനിയും എത്രയോ കാലം നിലനില്‍ക്കേണ്ട ഇന്ത്യന് ജനാധിപത്യത്തിന്റെ നാശത്തിന് വഴി വെട്ടും. അതിന്റെ പേരില് ഇവിടെ ഇന്ത്യയില് ചോരപ്പുഴ പോലും ഒഴുകിയേക്കാം.' ലേഖനം പറയുന്നു. ഇന്ത്യന് വോട്ടുബാങ്കില് മതത്തിന്റെയും ദേശീയ അസ്തിത്വത്തിന്റെയും പേരില് വിഭാഗീയത സൃഷ്ടിക്കുന്നത് ബിജെപിക്കും മോദിക്കും താത്ക്കാലികമായ നേട്ടങ്ങള് സമ്മാനിച്ചേക്കാം. മുസ്ലിങ്ങളെ തിരഞ്ഞു പിടിച്ച് കൊല്ലുന്ന ആള്‍ക്കൂട്ടങ്ങള്‍ക്ക് ശക്തി പകരുകയും കാശ്മീരില് ഇന്റര്‍നെറ്റ്, ടെലിഫോണ് ബന്ധങ്ങള് വിച്‌ഛേദിച്ചും തോന്നുംപടി അറസ്റ്റു ചെയ്തു പീഡിപ്പിച്ചും കര്‍ഫ്യൂകള് ഏര്‍പ്പെടുത്തിയും ഒരു ജനതയെ തന്നെ ക്രൂശിച്ചും ഒക്കെയുള്ള മോദി സര്‍ക്കാരിന്റെ നയങ്ങളുടെ അടുത്ത പടിയാണ് പൗരത്വത്തിന്റെ പേരിലുള്ള പുതിയ നയഭേദഗതികള്. ' ലേഖനം ആരോപിക്കുന്നു.\nഎന്നാല് ബിജെപി വക്താക്കളും അതേ ഭാഷയില് തന്നെ തിരിച്ചടിച്ച് മറുപടിയുമായി രംഗത്തെത്തിയിട്ടുണ്ട്. ' ബ്രിട്ടീഷുകാര് 1947ല് ഇന്ത്യ വിട്ടെന്നാണ് നമ്മള് കരുതിയിരുന്നത്. എന്നാല് 'ദി എക്കണോമിസ്റ്റിലെ എഡിറ്റര്‍മാര് ഇപ്പോഴും അവര് കൊളോണിയല് കാലത്താണെന്ന് ധരിച്ചുവശായിട്ടാണ് ഇരിക്കുന്നത്. നരേന്ദ്ര മോദിക്ക് വോട്ടുനല്‍കരുതെന്ന അവരുടെ പരസ്യ നിര്‍ദേശത്തിനു വിരുദ്ധമായി ഇന്ത്യയിലെ അറുപതുകോടി വോട്ടര്‍മാര് നരേന്ദ്ര മോദിയെ പിന്തുണച്ചതില് അവര്‍ക്ക് ഇച്ഛാഭംഗമുണ്ട്. അതാണ് ഈ ലേഖനത്തിലൂടെ പ്രകടമാകുന്നത് ' എന്ന് ബിജെപി വക്താവായ ഡോ.വിജയ് ചൗതായിവാലെ ട്വീറ്റ് ചെയ്തു. കഴിഞ്ഞ കുറെ ആഴ്ചകളായി ഇന്ത്യയില് അങ്ങോളമിങ്ങോളം പൗരത്വ നിയമ ഭേദഗതിക്കെതിരായ സമരങ്ങള് പുകഞ്ഞു കത്തിക്കൊണ്ടിരിക്കുകയാണ്. കെടാന് തുടങ്ങുന്ന ആ തീ നാളത്തിലേക്ക് എണ്ണയും കാറ്റും പകരുന്നതാണ് 'ദി എക്കണോമിസ്റ്റി'ലെ മുഖപ്രസംഗം.


ഉണക്ക ചെമ്മീൻ ഇനി ഇതുപോലെ ഒന്ന് ചെയ്തു നോക്കൂ | പറഞ്ഞറിയിക്കാൻ പറ്റാത്ത രുചിയിൽ...😍😍 - Creator Pen Entertianment News\nചോറിന്റെ കൂടെ കഴിക്കാൻ ഒരു കിടിലൻ ചമ്മന്തി ആയാലോ..അതുണ്ടെങ്കിൽ പിന്നെ മറ്റൊരു കറിയും തന്നെ വേണ്ട. വളരെ എളുപ്പത്തിൽ നിമിഷനേരംകൊണ്ട് തയ്യാറാക്കിയെടുക്കാം ഉണക്കച്ചെമ്മീൻ ചമ്മന്തി. മലയാളികള് ഏറെ ഇഷ്ടപ്പെടുന്ന ഒന്നാണ് ഉണക്ക ചെമ്മീന് ചമ്മന്തി. സ്വാദിഷ്ടമായ ഉണക്കചെമ്മീന് ചമ്മന്തി ഉണ്ടാക്കുന്നവിധം..\nആദ്യം തന്നെ ഉണക്ക ചെമ്മീന് വൃത്തിയാക്കുക. ഒരു പാത്രം ചൂടാക്കി അതിലേക്ക് ഉണക്ക ചെമ്മീനും ചെറിയ ഉള്ളിയും ചേര്‍ത്ത് നന്നായി വറുത്തെടുക്കുക. വറുത്തെടുത്ത ഉണക്ക ചെമ്മീന്, തേങ്ങ ചിരകിയത് ചെറിയ ഉള്ളി, പച്ചമുളക്, ഇഞ്ചി, വെളുത്തുള്ളി, ഉപ്പ് എന്നിവ ചേര്‍ത്ത് അരച്ചെടുക്കുക. വെള്ളം ചേര്‍ക്കാതെ വേണം അരച്ചെടുക്കാൻ. സ്വാദിഷ്ടമായ ഉണക്കച്ചെമ്മീന് ചമ്മന്തി റെഡി.


എനിക്ക് നിങ്ങളുടെ വണ്ടി കിട്ടിയാല് കൊള്ളാമെന്ന് ചാക്കോച്ചൻ; ഒടുവിൽ ഫോൺ കോൾ! അവസാനം ബൈക്ക് കിട്ടാന് ബോണിയ്ക്ക് നടന് കൊടുത്തത് ഇതാണ് - metromatinee.com Lifestyle Entertainment & Sports\nഅനിയത്തിപ്രാവിലെ ചുവന്ന സ്‌പ്ലെന്‍ഡര് ബൈക്ക് വീണ്ടും കുഞ്ചാക്കോ ബോബന് സ്വന്തമാക്കിയിരിക്കുകയാണ്. സിനിമയുടെ ചിത്രീകരണത്തിന് ശേഷം ആലപ്പുഴയിലെ സ്വകാര്യ വാഹനഷോറൂമിലെ ജീവനക്കാരനായ ബോണിയാണ് ഈ ബൈക്ക് പിന്നീട് സ്വന്തമാക്കിയത്.\nകുഞ്ചാക്കോ ബോബന് എന്നെ ഫോണില് വിളിച്ചു, ഹലോ ബോണിയാണോ, എനിക്ക് നിങ്ങളുടെ വണ്ടി കിട്ടിയാല് കൊള്ളാം എന്നു പറഞ്ഞു. വണ്ടി എത്രയും പെട്ടെന്നു വേണമെന്നും അദ്ദേഹം പറഞ്ഞു.എന്റെ ഒരാളെ അങ്ങോട്ടു വിട്ടാല് വണ്ടി കൈമാറ്റം ചെയ്തു തരാമോ എന്നു ചോദിച്ചു. രണ്ടു ദിവസത്തെ സമയം ഞാനും ചോദിച്ചു. പക്ഷേ അദ്ദേഹത്തിന് ഈ ബൈക്ക് എത്രയും പെട്ടെന്നു തന്നെ വേണമായിരുന്നു. ഒരുദിവസം മുഴുവന് ആലോചിച്ചു. അദ്ദേഹം പിറ്റേദിവസം എന്നെ വിളിച്ചു, ആളെ വിട്ടിട്ടുണ്ടെന്നു പറഞ്ഞു. ആള് ഇവിടെ വന്നു. എന്നെ കണ്ടു സംസാരിച്ചു. എന്താ ഡിമാന്‍ഡ്, ക്യാഷ് വേണോ എന്ന് ചോദിച്ചു.\nക്യാഷ് അല്ല, എനിക്കൊരു പുതിയ വണ്ടി കിട്ടിയാല് നന്നായിരിക്കും എന്നു പറഞ്ഞു. വീണ്ടും ചാക്കോച്ചന് വിളിച്ചു, ബോണിക്ക് ഇഷ്ടമുള്ള വണ്ടി എടുത്തുകൊള്ളാന് പറഞ്ഞു. ഞാന് ജോലി ചെയ്യുന്ന സ്ഥലത്തുനിന്നു തന്നെ വണ്ടി വാങ്ങാനായിരുന്നു എനിക്ക് ആഗ്രഹം. അങ്ങനെ സ്‌പ്ലെന്‍ഡറിന്റെ പുതിയ മോഡല് തന്നെ തിരഞ്ഞെടുത്തു. ബോണി പറയുന്നു\nRelated Topics:featuerd, Featured, kunjacko boban\nസിനിമയില് ലാലേട്ടന്റെ കാലത്ത് ഉണ്ടാകുക എന്നതുതന്നെ വലിയ കാര്യമാണ്; സിനിമ കണ്ടു തുടങ്ങുന്ന കാലം മുതല് തന്റെ ഹീറോ മോഹന്‍ലാല് ആണെന്നും ഷൈന് ടോം ചാക്കോ


sandeep murder case telephone conversation സന്ദീപ് കുമാർ വധം\nസന്ദീപ് കുമാർ വധം : പുറത്ത് വന്ന ഫോൺ സന്ദേശം തന്റേതാണെന്ന് അഞ്ചാം പ്രതി\nസന്ദീപ് കുമാർ വധക്കേസിൽ കൂടുതൽ വിവരങ്ങൾ പുറത്ത്. പുറത്ത് വന്ന ഫോൺ സന്ദേശം തന്റേതാണെന്ന് അഞ്ചാം പ്രതി വിഷ്ണു സമ്മതിച്ചു. അഞ്ച് പ്രതികളിൽ മൂന്ന് പേർ മാത്രം ജയിലിൽ പോകുമെന്ന് നിശ്ചയിച്ചിരുന്നു. ( sandeep murder case telephone conversation )\nപ്രതികൾക്ക് നിർദേശങ്ങൾ നൽകിയത് ചങ്ങനാശേരി സ്വദേശി മിഥുനാണെന്നും കണ്ടെത്തി. വിഷ്ണുവിന്റെ വീട്ടിൽ നിന്ന് പൊലീസ് ആയുധങ്ങൾ കണ്ടെടുത്തു. നാലാം പ്രതി മൻസൂറുമായി അന്വേഷണ സംഘം കാസർഗോഡേക്ക് പോകും. കരുവാറ്റ സ്വദേശി രതീഷിനെ കേസിൽ പ്രതി ചേർത്തു.\nകൊലപാതക വിവരങ്ങൾ സംസാരിക്കുന്ന ഫോൺ സംഭാഷണം നേരത്തെ പുറത്ത് വന്നിരുന്നു. ഈ ഫോൺ സംഭാഷണമാണ് തന്റേതാണെന്ന് വിഷ്ണു സമ്മതിച്ചത്. ക്വട്ടേഷൻ നേതാക്കളുടെ ഇടപെടലും കൃത്യമായ ആസൂത്രണവും ഉണ്ടായെന്ന് സൂചിപ്പിക്കുന്നതാണ് ശബ്ദരേഖ. തിരുവല്ല, ചങ്ങനാശേരി, കോട്ടയം മേഖലകൾ കേന്ദ്രീകരിച്ച് പ്രവർത്തിക്കുന്ന ക്വട്ടേഷൻ സംഘങ്ങൾ നിരീക്ഷണത്തിലാണ്.\nഈ മാസം 2ആം തിയതി രാത്രി എട്ട് മണിയോടെയാണ് തിരുവല്ല മേപ്രാലിൽ വച്ച് സന്ദീപിനെ കുത്തി കൊലപ്പെടുത്തിയത്. വയലിന് സമീപത്ത് ഒരു കലുങ്കിൽ ഇരിക്കുകയായിരുന്ന സന്ദീപിനെ ഒരു സംഘമാളുകൾ ബൈക്കിലെത്തി വയലിലേക്ക് വലിച്ചിഴച്ച് കൊണ്ടുപോയി വെട്ടുകയായിരുന്നു. ആക്രമത്തിൽ ആഴത്തിലുള്ള മുറിവാണ് സന്ദീപിന് ഏറ്റത്. ആക്രമണം നടന്നയുടൻ സന്ദീപിനെ ആശുപത്രിയിലെത്തിക്കാൻ ശ്രമിച്ചെങ്കിലും മരിക്കുകയായിരുന്നു.\nStory Highlights : sandeep murder case telephone conversation\nRead more on: sandeep murder


പെട്രോളിയം ഉത്പ്പന്നങ്ങളെ ജി.എസ്.ടിയില് ഉള്‍പ്പെടുത്താനുള്ള നടപടികളുമായി മുന്നോട്ട് പോകാന് കേന്ദ്ര തീരുമാനം. പെട്രോളിയം കമ്പനികള് കേന്ദ്രത്തെ പിന്തുണ അറിയിച്ചു. സംസ്ഥാനങ്ങളുടെ എതിര്‍പ്പ് ഇക്കാര്യത്തില് ഇനി പരിഗണിക്കില്ല. സംസ്ഥാനങ്ങള്‍ക്ക് നഷ്ടം ഉണ്ടാകും എന്ന വാദത്തിന് അടിസ്ഥാനമില്ലെന്ന നിലപാട് കേന്ദ്രം സ്വീകരിക്കും. ലഖ്‌നൗവില് വെള്ളിയാഴ്ച ചേരുന്ന ജി.എസ്.ടി കൗണ്‍സില് യോഗത്തില് ഇതു സംബന്ധിച്ച് അന്തിമ തീരുമാനമുണ്ടാകും. കേരളമടക്കമുള്ള സംസ്ഥാനങ്ങള് ആണ് പെട്രോളിയം ഉല്‍പ്പന്നങ്ങളുടെ ജി എസ് ടി പരിധിയില് കൊണ്ടുവരുന്നത് എതിര്‍ക്കുന്നത്. പെട്രോളിയം ഉത്പന്നങ്ങള് എജി പരിധിയില് കൊണ്ടുവന്നാല് നഷ്ടം കേന്ദ്രം വഹിക്കണമെന്ന സംസ്ഥാനങ്ങളുടെ നിര്‍ദേശം അംഗീകരിക്കില്ലെന്നാണ് കേന്ദ്രത്തിന്റെ നിലപാട്.\nപെട്രോളിയം ഉത്പ്പന്നങ്ങളെ ജി.എസ്.ടി പരിധിയില് കൊണ്ടുവരണം എന്ന ആവശ്യം നിയമം നടപ്പാക്കിയ കാലം മുതല് പൊതുഇടങ്ങളില് സജീവമാണ്. പ്രധാനമായും സംസ്ഥാന സര്‍ക്കാരുകള് അംഗികരിക്കാത്ത സാഹചര്യത്തില് കേന്ദ്രം ഇക്കാര്യത്തില് കടുമ്പിടിത്തം കൈകൊണ്ടിരുന്നില്ല. സംസ്ഥാനങ്ങളുമായി സമവായത്തില് എത്തിയതിന് ശേഷം പെട്രോളിയം ഉത്പന്നങ്ങളെ ജി.എസ്.ടി പരിധിയില് കൊണ്ടുവരുകയായിരുന്നു കേന്ദ്രത്തിന്റെ ലക്ഷ്യം.\nവിവിധ പെട്രോളിയം ഉത്പന്നങ്ങളുടെ നികുതി കുറയ്ക്കണം എന്ന് കേന്ദ്രം കൊവിഡ് സാഹചര്യം ആരംഭിച്ചതിന് ശേഷം സംസ്ഥാനങ്ങളോട് തുടര്‍ച്ചയായ് നിര്‍ദേശിക്കുന്നുണ്ട്. പക്ഷേ കേന്ദ്രം നിര്‍ദേശിക്കും പോലെ സംസ്ഥാനങ്ങള് നികുതി കുറയ്ക്കാന് തയാറായിട്ടില്ല. എവിയേഷന് ഫ്യുവലിന്റെ വാറ്റുമായ് ബന്ധപ്പെട്ട ശുപാര്‍ശയാണ് ഇപ്രകാരം അവസാനമായി കേന്ദ്രം നടത്തിയത്. ഏവിയേഷന് ഫ്യുവലിന്റെ വാറ്റ് നികുതി4ശതമാനമാക്കി കുറയ്ക്കണമെന്ന് ആവശ്യപ്പെട്ട് വ്യോമയാനമന്ത്രാലയം സംസ്ഥാനങ്ങള്‍ക്ക് കത്ത് നല്‍കിയിരുന്നു. എന്നാല് കേരളമടക്കമുള്ള സംസ്ഥാനങ്ങള് ഇത് സംസ്ഥാനങ്ങള്‍ക്ക് നിശ്ചയിക്കാനുള്ള അവകാശമുണ്ട് അതുകൊണ്ട് നികുതി കുറയ്ക്കാന് സാധിക്കില്ല എന്ന നിലപാടെടുക്കുകയായിരുന്നു. ഈ സാഹചര്യത്തിലാണ് സമവായം ഉണ്ടാകുന്നത് വരെ കാത്തിരിക്കുക എന്നതിന് പകരം പെട്രോളിയം ഉത്പന്നങ്ങളെ ജി.എസ്.ടി പരിധിയില് കൊണ്ട് വരാനുള്ള തീരുമാനത്തിലേക്ക് കേന്ദ്ര സര്‍ക്കാര് കടന്നത്.\nആദ്യഘട്ടമായി ഭാഗികമായാകും പെട്രോളിയം ഉത്പന്നങ്ങളെ ജി.എസ്.ടി പരിധിയില് കൊണ്ട് വരിക. എവിയേഷന് ഫ്യുവല് അടക്കമുള്ള എതാനും ഇനങ്ങളാണ് ഇപ്രകാരം ജി.എസ്.ടി ചുമത്താന് നിര്‍ദേശിക്കുന്ന പട്ടികയില് ഇപ്പോള് ഉള്ളത്. കേന്ദ്രതിരുമാനത്തെ കേരളം അടക്കമുള്ള പ്രതിപക്ഷം ഭരിക്കുന്ന സംസ്ഥാനങ്ങള് എതിര്‍ക്കും.


അപ്രീലിയ RS 660 വിപണിയില് എത്തുക 2021-ഓടെ; കൂടുതല് വിവരങ്ങള് ഇങ്ങനെ - Malayalam DriveSpark\n42 min ago കൈനിറയെ ഫീച്ചറും, ആഢംബരവും; ടൈഗൂണില് പ്രതീക്ഷവെച്ച് ഫോക്‌സ്‌വാഗണ്\nഅപ്രീലിയ RS 660 വിപണിയില് എത്തുക 2021-ഓടെ; കൂടുതല് വിവരങ്ങള് ഇങ്ങനെ\nPublished: Tuesday, December 8, 2020, 20:12 [IST]\nഈ വര്‍ഷം അവസാനത്തോടെ ഇന്ത്യയില് വില്‍പ്പനയ്ക്കെത്തുന്ന അപ്രിലിയ SXR160-ന് ശേഷം അടുത്ത വര്‍ഷം പകുതിയോടെ രാജ്യത്ത് പുതിയ RS 660 സ്പോര്‍ട്സ് ബൈക്ക് അവതരിപ്പിക്കാന് പിയാജിയോ പദ്ധതിയിടുന്നു.\nഅടുത്തിടെ നടന്ന ഒരു ഓണ്‍ലൈന് പരിപാടിയില് പിയാജിയോ ഇന്ത്യ ചെയര്‍മാനും എംഡിയുമായ ഡീഗോ ഗ്രാഫിയാണ് വിശദാംശങ്ങള് വെളിപ്പെടുത്തിയത്. RS 660, CBU യൂണിറ്റായി എത്തുമെന്നും CKD റൂട്ട് വഴി ഇറക്കുമതി ചെയ്യാന് കമ്പനിക്ക് പദ്ധതിയില്ലെന്നും ഗ്രാഫി സ്ഥിരീകരിച്ചു.\nഔദ്യോഗിക വെബ്സൈറ്റില് ഇടംപിടിച്ചിട്ടുണ്ടെങ്കിലും അപ്രീലിയ RS 660 -യുടെ അരങ്ങേറ്റം സംബന്ധിച്ചുള്ള വിവരങ്ങള് വിരളമാണ്. അന്തരാഷ്ട്ര വിപണിയിലേക്കുള്ള മോഡലുകള്‍ക്കായി ഒക്ടോബറില് ബൈക്കിന്റെ പ്രീ-ബുക്കിംഗ് ആരംഭിച്ചിരുന്നു. അതേസമയം ബുക്കിംഗ് തുക സംബന്ധിച്ച് സൂചനകള് ഒന്നും തന്നെ ലഭ്യമല്ല.\nRSV4 -ല് നിന്നും പ്രചോദനം ഉള്‍ക്കൊണ്ടാണ് RS 600 -യുടെ ഡിസൈന്. 2018 EICMA മോട്ടോര് ഷോയിലാണ് RS 660 കണ്‍സെപ്റ്റ് രൂപത്തെ പ്രദര്‍ശിപ്പിക്കുന്നത്. റിപ്പോര്‍ട്ട് അനുസരിച്ച് 660 സിസി എഞ്ചിനാകും ബൈക്കിന്റെ കരുത്ത് നല്‍കുക.\nഈ എഞ്ചിന് 100 bhp കരുത്ത് സൃഷ്ടിച്ചേക്കും. അതേസമയം ടോര്‍ഖ് സംബന്ധിച്ച് വിവരങ്ങള് വ്യക്തമല്ല. എല്‍ഇഡി ഹെഡ്‌ലാമ്പുകള്, ഇരട്ട ബബിള് വിന്‍ഡ്‌സ്‌ക്രീന്, റൈഡര് സീറ്റിനായി ചുവന്ന കവര് എന്നിവ ബൈക്കിന്റെ സവിശേഷതകളാകും.\nMOST READ: ആപ്പെ എക്സ്ട്രാ LDXപ്ലസ് കാര്‍ഗോ ത്രീ വീലര് പുറത്തിറക്കി പിയാജിയോ; വില 2.65 ലക്ഷം രൂപ\nപിന്നില് ഒരു മോണോ ഷോക്ക് സസ്പെന്‍ഷനും, മുന്‍വശത്ത് അപ്സൈഡ് ഡൗണ് ടെലിസ്‌ക്കോപ്പിക്ക് ഫോര്‍ക്കുകളും ഇടംപിടിച്ചേക്കും. 2018-ലെ അടിസ്ഥാന മോട്ടോര്‍സൈക്കിളില് ഒഹ്ലിന്‍സ് സോഴ്‌സ്ഡ് സസ്‌പെന്‍ഷന് സജ്ജീകരണമാണ് നല്‍കിയിരുന്നത്.\n2019 മെയ് മാസത്തില് അപ്രീലിയ ഞട 660ന്റെ പ്രൊഡക്ഷന് പതിപ്പ് വാഹനത്തിന്റെ ചിത്രങ്ങള് പുറത്തെത്തിയിരുന്നു. അപ്രീലിയയുടെ ഉയര്‍ന്ന മോഡലുകളായ ടുവാനോ, RSV4 എന്നിവയ്ക്ക് സമാനമായി RS 660 രണ്ട് വകഭേദങ്ങളില് എത്തിയേക്കാം.\nമുന്‍വശത്ത് ഇരട്ട ഡിസ്‌കുകളും പിന്നില് ഒരു ഡിസ്‌കും ബ്രേക്കിംഗ് വിഭാഗത്തില് ഉള്‍പ്പെടും. റോട്ടറുകള് പിടിച്ചെടുക്കാന് ബ്രെംബോ സോഴ്‌സ്ഡ് കോളിപ്പറുകള് കാണുമെന്നാണ് പ്രതീക്ഷിക്കുന്നത്. കോര്‍ണറിംഗ് എബിഎസ്, ട്രാക്ഷന് കണ്‍ട്രോള് എന്നിവ പോലുള്ള പ്രവര്‍ത്തനങ്ങള്‍ക്കായി ഒരു സമഗ്രമായ ഇലക്ട്രോണിക്ക് പാക്കേജിനൊപ്പം ബോഷ് സോഴ്‌സ്ഡ് IMU-വും അപ്രീലിയ ചേര്‍ത്തേക്കാം.\nയമഹ YZF-R6, കവസാക്കി നിഞ്ച ZX-6R, നെക്സ്റ്റ്-ജെന് ട്രയംഫ് ഡേറ്റോണ 765 എന്നിവയായിരിക്കും അപ്രീലിയ RS 660-ന്റെ വിപണിയിലെ എതിരാളികള്. വില പ്രഖ്യാപിച്ചിട്ടില്ലെങ്കിലും 10 ലക്ഷം രൂപ മുതല് 12 ലക്ഷം രൂപ വരെ എക്‌സ്‌ഷോറൂം വില പ്രതീക്ഷിക്കാം.\nAprilia RS 660 To LaunC In India Around Mid-2021. Read in Malayalam.\nStory first published: Tuesday, December 8, 2020, 20:12 [IST]


jayasurya's pretham2movie latest updates - Malayalam Filmibeat\n| Updated: Tuesday, September 4, 2018, 17:45 [IST]\nരഞ്ജിത്ത് ശങ്കറിന്റെ സംവിധാനത്തില് 2016ല് പുറത്തിറങ്ങിയ ജയസൂര്യ ചിത്രമായിരുന്നു പ്രേതം. കോമഡി ഹൊറര് വിഭാഗത്തില് പുറത്തിറങ്ങിയ ചിത്രം തിയ്യേറ്ററുകളില് സൂപ്പര് ഹിറ്റായി മാറിയിരുന്നു. പ്രേതത്തിലെ മെന്റലിസ്റ്റ് ജോണ് ഡോണ് ബോസേ്‌കോ എന്ന കഥാപാത്രം ജയസൂര്യയുടെതായി ഏറെ ശ്രദ്ധിക്കപ്പെട്ടിരുന്നു.\nഅജു വര്‍ഗീസ്,ഷറഫുദ്ദീന്,ഗോവിന്ദ് പത്മസൂര്യ തുടങ്ങിയവരായിരുന്നു ചിത്രത്തില് മറ്റു പ്രധാന വേഷങ്ങളിലെത്തിയിരുന്നത്. ജയസൂര്യയുടെയും ര്ഞ്ജിത്തിന്റെയും പ്രൊഡക്ഷന് കമ്പനിയായ ഡ്രീസ് ആന്‍ഡ് ബിയോണ്ട്‌സ് ആയിരുന്നു ചിത്രം നിര്‍മ്മിച്ചിരുന്നത്.\nപ്രേതത്തിന് രണ്ടാം ഭാഗം വരുന്നുണ്ടെന്ന വിവരം അടുത്തിടെയായിരുന്നു അണിയറ പ്രവര്‍ത്തകര് അറിയിച്ചിരുന്നത്. ജയസൂര്യ തന്നെ നായക വേഷത്തില് എത്തുന്ന ചിത്രം ക്രിസ്തുമസ് റിലീസായിട്ടാകും തിയ്യേറ്ററുകളിലെത്തുക. ചിത്രം ഒന്നാം ഭാഗത്തിന്റെ തുടര്‍ച്ചയായിരിക്കില്ലെന്ന് സംവിധായകന് തന്നെ വെളിപ്പെടുത്തിയിരുന്നു. ഇപ്പോഴിതാ ചിത്രത്തിന്റെതായി പുതിയൊരു റിപ്പോര്‍ട്ട് കൂടി പുറത്തുവന്നിരിക്കുകയാണ്. പ്രേതം 2വിലെ നായികമാരെ സംബന്ധിചുളള വിവരമാണ് അണിയറപ്രവര്‍ത്തകര് പുറത്തുവിട്ടിരിക്കുന്നത്.\nദുര്‍ഗാ കൃഷ്ണയും സാനിയ അയ്യപ്പനുമായിരിക്കും ചിത്രത്തിലെ നായിമാരായി എത്തുക. അണിയറപ്രവര്‍ത്തകര് തന്നെയാണ് ഈ വിവരം ചിത്രത്തിന്റെ ഫേസ്‌ബുക്ക് പേജിലൂടെ പുറത്തുവിട്ടിരിക്കുന്നത്. പൃഥ്വിരാജിന്റെ വിമാനം എന്ന ചിത്രത്തിലൂടെ ശ്രദ്ധേയായ നടിയാണ് ദുര്‍ഗ കൃഷ്ണ. മരക്കാര് അറബിക്കടലിന്റെ സിംഹം,ലവ് ആക്ഷന് ഡ്രാമ തുടങ്ങിയവയാണ് ദുര്‍ഗയുടെ പുതിയ ചിത്രങ്ങള്. ക്വീന് എന്ന ചിത്രത്തിലൂടെ ശ്രദ്ധേയായ നടിയാണ് സാനിയ അയ്യപ്പന്.\nRead more about: jayasurya pretham2ranjith shankar saniya iyappan durga krishna ജയസൂര്യ പ്രേതം2ദുര്‍ഗ കൃഷ്ണ\njayasurya's pretham2movie latest updates


ബിജെപിയില് ആഭ്യന്തര കലഹം\nWed Jan 16 2019 17:25:09 GMT+0530 (IST)\nkasim kzm2018-01-05 02:58:23.0\nചണ്ഡീഗഡ്: ചണ്ഡീഗഡ് മേയര് തിരഞ്ഞെടുപ്പിന് ദിവസങ്ങള് മാത്രം ബാക്കിനില്‍ക്കേ സ്ഥാനാര്‍ഥിത്വം സംബന്ധിച്ച് ബിജെപിയില് ആഭ്യന്തര കലഹം. പാര്‍ട്ടിയുടെ ഔദ്യോഗിക സ്ഥാനാര്‍ഥിക്കെതിരേ ബിജെപി നേതാവും സ്ഥാനമൊഴിയുന്ന മേയറുമായ ആശാ കുമാരി ജസ്വാള് നാമനിര്‍ദേശപത്രിക സമര്‍പിച്ചതാണ് പാര്‍ട്ടിയിലെ തര്‍ക്കങ്ങള് രൂക്ഷമാവാന് കാരണമായത്.\nസ്വതന്ത്ര സ്ഥാനാര്‍ഥിയായാണ് ജസ്വാള് മല്‍സരിക്കുന്നത്. ദവേഷ് മൗദ്ഗിലാണ് ബിജെപിയുടെ ഔദ്യോഗിക സ്ഥാനാര്‍ഥി. മുന് എംപി സത്യപാല് ജയിനിനോട് അടുത്ത നേതാവാണ് മൗദ്ഗില്. കൗണ്‍സിലര് അരുണ് സൂദിനെ മേയര് സ്ഥാനത്തേക്ക് പരിഗണിക്കണമെന്ന് ചണ്ഡീഗഡ് ബിജെപി പ്രസിഡന്റ് സഞ്ജയ് ടണ്ഡനിന്റെ അനുകൂലികളുടെ വാദം തള്ളിയാണു പാര്‍ട്ടി മൗദ്ഗിലിനെ പിന്തുണച്ചത്. ഈമാസം 9നാണ് മേയര് തിരഞ്ഞെടുപ്പ്. മൗദ്ഗിലിന്റെ പേര് മേയര് സ്ഥാനത്തേക്ക് ഉയര്‍ത്തിക്കാട്ടിയതുമുതല് തന്നെ പാര്‍ട്ടിയില് തര്‍ക്കം ഉടലെടുത്തിരുന്നു.\nചണ്ഡീഗഡ് നഗരസഭയിലെ 20 ബിജെപി അംഗങ്ങളില് 14 പേരും മൗദ്ഗിലിനെ പിന്തുണയ്ക്കുന്നില്ലെന്ന് ആശാ കുമാരി ജസ്വാള് പ്രതികരിച്ചു. മൗദ്ഗിലല്ലാതെ മറ്റാരെയെങ്കിലും സ്ഥാനാര്‍ഥിയാക്കണമെന്ന് പാര്‍ട്ടിയോട് അഭ്യര്‍ഥിക്കുകയാണെന്നും അവര് പറഞ്ഞു. പാര്‍ട്ടിയുടെ താല്‍പര്യങ്ങള്‍ക്കു വിരുദ്ധമായാണ് മൗദ്ഗില് പ്രവര്‍ത്തിക്കുന്നതെന്നും അവര് പറഞ്ഞു.


Candidates face to face Kerala CPIM Congress BJP Lok Sabha Election 2019 -'കള്ള വോട്ട്, ബൂത്ത് പിടിത്തം, അക്രമങ്ങള്, വോട്ട് മറിക്കല്'; ആരോപണ പ്രത്യാരോപണങ്ങളുമായി സ്ഥാനാര്‍ഥികള്\nCandidates Face To Face Kerala Cpim Congress Bjp Lok Sabha Election\n'കള്ള വോട്ട്, ബൂത്ത് പിടിത്തം, അക്രമങ്ങള്, വോട്ട് മറിക്കല്'; ആരോപണ പ്രത്യാരോപണങ്ങളുമായി സ്ഥാനാര്‍ഥികള്\nകണ്ണൂരിലാണ് ഏറ്റവും ഗുരുതര ആരോപണവുമായി യുഡിഎഫ് സ്ഥാനാർഥി രംഗത്തെത്തിയത്\nApril 24, 2019 04:57:03 pm\nതിരുവനന്തപുരം: വോട്ടെടുപ്പ് കഴിഞ്ഞ് മണിക്കൂറുകള്‍ക്ക് പിന്നാലെ ആരോപണ പ്രത്യാരോപണങ്ങളുമായി സ്ഥാനാര്‍ഥികള്. പരസ്പരം കുറ്റപ്പെടുത്തി മുന്നണികള് രംഗത്തെത്തിയതോടെ വോട്ടെടുപ്പിന് ശേഷവും കേരളത്തില് തിരഞ്ഞെടുപ്പ് തന്നെയാണ് ചര്‍ച്ചാ വിഷയം.\nകൊല്ലം മണ്ഡലത്തില് ഇടത് – വലത് മുന്നണികള് പരസ്പരം കുറ്റപ്പെടുത്തി രംഗത്തെത്തി. ന്യൂനപക്ഷ വോട്ടുകള് വിഘടിക്കാന് മന്ത്രി തോമസ് ഐസക് കുപ്രചാരണം നടത്തിയെന്ന് യുഡിഎഫ് സ്ഥാനാര്‍ഥി എന്.കെ.പ്രേമചന്ദ്രന് വിമര്‍ശനമുന്നയിച്ചു. മണ്ഡലത്തിൽ ക്യാംപ് ചെയ്ത് ന്യൂനപക്ഷ മേഖലകളിൽ തനിക്കെതിരെ ഐസക് അപവാദപ്രചാരണം അഴിച്ചു വിട്ടെന്ന് പ്രേമചന്ദ്രൻ ആരോപിച്ചു. കൊല്ലത്ത് ഇടത് സ്ഥാനാർഥി ജയിച്ചാൽ അത് അപവാദപ്രചാരണത്തിലൂടെ നേടിയ ജയമാകുമെന്ന് പ്രേമചന്ദ്രൻ പറഞ്ഞു. ബിജെപി വോട്ടുകൾ യുഡിഎഫിലേക്ക് പോയെന്ന് കൊല്ലത്തെ എൽഡിഎഫ് സ്ഥാനാർഥി കെ.എൻ.ബാലഗോപാലും ആരോപിച്ചു. കൊല്ലത്ത് താൻ ജയിക്കുമെന്നാണ് എൻഡിഎ സ്ഥാനാർഥി പ്രതികരിച്ചത്.\nപത്തനംതിട്ടയിൽ ന്യൂനപക്ഷ വോട്ടുകളും സ്ത്രീ വോട്ടുകളും തനിക്ക് അനുകൂലമായി ലഭിച്ചെന്ന് കെ.സുരേന്ദ്രൻ അവകാശപ്പെട്ടു. എന്നാൽ, ബിജെപിയുടെയും ആർഎസ്എസിന്റെയും കുപ്രചാരണങ്ങളൊന്നും വില പോയില്ലെന്നും അതൊന്നും പത്തനംതിട്ടയിൽ നടക്കില്ലെന്നും ഇടത് സ്ഥാനാർഥി വീണാ ജോർജ് അവകാശപ്പെട്ടു.\nകണ്ണൂരിലാണ് ഏറ്റവും ഗുരുതര ആരോപണവുമായി യുഡിഎഫ് സ്ഥാനാർഥി രംഗത്തെത്തിയത്. യുഡിഎഫ് സ്ഥാനാർഥി കെ.സുധാകരൻ പല ബൂത്തുകളിലും എൽഡിഎഫ് കള്ള വോട്ട് നടത്തിയിട്ടുണ്ടെന്ന് ആരോപിച്ചു. വോട്ട് ചെയ്യാൻ ബൂത്തിലെത്താത്തവരുടെ വോട്ടുകൾ ഇടത് നേതാക്കൾ ബൂത്തിലിരുന്ന് കുത്തി ചെയ്തെന്ന് വാർത്താസമ്മേളനത്തിൽ സുധാകരൻ പറഞ്ഞു. മുഖ്യമന്ത്രിയുടെ ബൂത്തിൽ പോലും സത്യസന്ധമായി അല്ല വോട്ടെടുപ്പ് നടന്നിരിക്കുന്നതെന്ന് സുധാകരൻ ആരോപിച്ചു. പലയിടത്തും കള്ളവോട്ട് നടന്നെന്നാണ് സുധാകരൻ പറയുന്നത്.\nവടകരയിൽ കള്ളവോട്ട് നടന്നെന്ന് യുഡിഎഫ് സ്ഥാനാർഥി കെ.മുരളീധരൻ ആരോപിച്ചു. എന്നാൽ, തോൽക്കും എന്ന് ഉറപ്പുള്ളതുകൊണ്ടാണ് ഇത്തരം ആരോപണങ്ങൾ നടത്തുന്നതെന്ന് എൽഡിഎഫ് സ്ഥാനാർഥി പി.ജയരാജൻ തിരിച്ചടിച്ചു. ആര്‍എംപി വോട്ടുകളും തങ്ങള്‍ക്ക് ലഭിച്ചെന്ന് ജയരാജന് അവകാശപ്പെട്ടു. എന്നാല്, പരാജയഭീതി മൂലമാണ് ആര്‍എംപി വോട്ടുകളും തനിക്ക് ലഭിച്ചതെന്ന് ജയരാജന് പറയുന്നതെന്ന് കെ.കെ.രമ മറുപടി നൽകി.\nരാഷ്ട്രീയം പറയാതെ തിരഞ്ഞെടുപ്പ് പ്രചാരണം നടത്തിയ ആലത്തൂരിലെ യുഡിഎഫ് സ്ഥാനാർഥിയെ ജനങ്ങൾ തള്ളിക്കളയുമെന്ന് ഇടത് സ്ഥാനാർഥി പി.കെ.ബിജു അവകാശപ്പെട്ടു. ആലത്തൂരിൽ താൻ മികച്ച വിജയം നേടുമെന്നും അദ്ദേഹം അവകാശപ്പെട്ടു. കോഴിക്കോട് ബിജെപി വോട്ടുകൾ കോണഗ്രസിലേക്ക് പോയിട്ടുണ്ടെന്നും എന്നാൽ, താൻ തന്നെ വിജയിക്കുമെന്നും ഇടത് സ്ഥാനാർഥി എ.പ്രദീപ് കുമാർ അവകാശപ്പെട്ടു.\nപലയിടത്തും അക്രമ സംഭവങ്ങൾ അരങ്ങേറിയത് ചൂണ്ടിക്കാട്ടിയാണ് സ്ഥാനാർഥികൾ വോട്ട് മറിക്കലും ബൂത്ത് പിടിത്തവും നടന്നിട്ടുണ്ടെന്ന ആരോപണം പരസ്പരം ഉന്നയിച്ചത്.


ശബരിമല വിഷയം പ്രചരണ വിഷയമാക്കരുതെന്ന് പറയാന് തിരഞ്ഞെടുപ്പ് ഓഫീസര്‍ക്ക് അധികാരമില്ലെന്ന് കെ. സുരേന്ദ്രന് – UKMALAYALEE\nUKMALAYALEE > MALAYALAM NEWS > ശബരിമല വിഷയം പ്രചരണ വിഷയമാക്കരുതെന്ന് പറയാന് തിരഞ്ഞെടുപ്പ് ഓഫീസര്‍ക്ക് അധികാരമില്ലെന്ന് കെ. സുരേന്ദ്രന്\nTuesday 12 March 2019 3:13 AM UTC\nതിരുവനന്തപുരം March 12: ലോക്‌സഭാ തിരഞ്ഞെടുപ്പില് വര്‍ഗീയ ധ്രുവീകരണത്തിന് ഇടയാക്കും വിധം ശബരിമല വിഷയം തിരഞ്ഞെടുപ്പ് പ്രചരണത്തിന് ഉപയോഗിക്കരുതെന്ന മുഖ്യ തിരഞ്ഞെടുപ്പ് കമ്മീഷണറുടെ നിര്‍ദ്ദേശത്തിനെതിരെ ബി.ജെ.പി.\nശബരിമല വിഷയം പ്രചരണ വിഷയം ആക്കരുതെന്ന് പറയാന് തിരഞ്ഞെടുപ്പ് ഓഫീസര്‍ക്ക് അധികാരമില്ലെന്ന് ബി.ജെ.പി ജനറല് സെക്രട്ടറി കെ. സുരേന്ദ്രന് പറഞ്ഞു.\nശബരിമല വിഷയത്തില് സര്‍ക്കാര് എടുത്ത നിലപാട് തിരഞ്ഞെടുപ്പില് ചര്‍ച്ച ചെയ്യുമെന്നും കെ. സുരേന്ദ്രന് പറഞ്ഞു.\nശബരിമല പോലെ സുപ്രീം കോടതി വിധി ബാധകമായ വിഷയം തിരഞ്ഞെടുപ്പ് പ്രചരണത്തിന് ഉപയോഗിക്കുന്നത് ചട്ടലംഘനമാകുമെന്നായിരുന്നു സംസ്ഥാന തിരഞ്ഞെടുപ്പ് കമ്മീഷന് വ്യക്തമാക്കിയത്.\nശബരിമല വിഷയത്തിലെ സുപ്രീം കോടതി വിധിക്കെതിരെ നടക്കുന്ന പ്രചരണം ഫലത്തില് സുപ്രീം കോടതി വിധിക്ക് എതിരെയുള്ളതാകുമെന്നും സുപ്രീം കോടതി വിധി ദുര്‍വ്യാഖ്യാനം ചെയ്യരുതെന്നും കമ്മീഷന് നിര്‍ദ്ദേശിച്ചിരുന്നു.\nജാതി-മത പരാമര്‍ശങ്ങള് ഉപയോഗിച്ച് തിരഞ്ഞെടുപ്പ് പ്രചരണം നടത്തുന്നതായി തെളിഞ്ഞാല് ആ സ്ഥാനാര്‍ത്ഥിയെ അയോഗ്യനായി പ്രഖ്യാപിക്കാന് തിരഞ്ഞെടുപ്പ് പെരുമാറ്റച്ചട്ടം ശിപാര്‍ശ ചെയ്യുന്നുണ്ട്.\nമുസ്ലീം ലീഗ് എം.എല്.എ കെ.എം ഷാജിയെ ഹൈക്കോടതി അയോഗ്യനാക്കിയത് ഈ ചട്ടപ്രകാരമാണ്. ഇക്കാര്യങ്ങള് മുന്‍നിര്‍ത്തിയാണ് ശബരിമല വിഷയം തിരഞ്ഞെടുപ്പ് പ്രചരണത്തിന് ഉപയോഗിക്കരുതെന്ന് തിരഞ്ഞെടുപ്പ് കമ്മീഷന് നിര്‍ദ്ദേശം നല്‍കിയത്.


Saturday 18 November 2017 11:39 am IST\nകൊച്ചി: സംസ്ഥാനത്ത് ഭരണസ്തംഭനമാണ് നിലനില്‍ക്കുന്നതെന്ന് പ്രതിപക്ഷ നേതാവ് രമേശ് ചെന്നിത്തല. കൊച്ചിയില് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. വകുപ്പുകള് തമ്മിലും എല്‍ഡിഎഫിലെ വലിയ പാര്‍ട്ടികള് തമ്മിലും രൂക്ഷമായ ഏറ്റമുട്ടലാണ് നടക്കുന്നത്. സംസ്ഥാനത്ത് വിലക്കയറ്റവും തൊഴിലില്ലായ്മയും രൂക്ഷമായിരിക്കുകയാണ്. എന്നാലും മുഖ്യമന്ത്രിക്കും മന്ത്രിമാര്‍ക്കും താത്പര്യം തമ്മിലടിക്കാനാണ് ആഗ്രഹം- രമേശ് ചെന്നിത്തല കുറ്റപ്പെടുത്തി. സിപിഐ മന്ത്രിമാര് മന്ത്രിസഭായോഗം ബഹിഷ്കരിച്ചത് ഭരണഘടനാ പ്രതിസന്ധി തന്നെയാണ് സൃഷ്ടിച്ചത്. മുഖ്യമന്ത്രിക്ക് മന്ത്രിമാരിലും മന്ത്രിമാര്‍ക്ക് മുഖ്യമന്ത്രിയിലും വിശ്വാസമില്ലാതായി മാറിയിരിക്കുന്നു. ഇങ്ങനെ വന്നാല് ഭരണം എങ്ങനെ മുന്നോട്ടുപോകുമെന്നും അദ്ദേഹം ചോദിച്ചു.\n'സംസ്ഥാന ഭരണം ഐസിയുവില്'\nമന്ത്രിമാര്‍ക്ക് ആഡംബര വാഹനങ്ങള്; ചെലവ് 10 കോടി\nവിലക്കയറ്റം; സര്‍ക്കാര് ഉറക്കത്തിലെന്ന് ചെന്നിത്തല\nകുട്ടിക്ക് എച്ച്‌ഐവി ബാധിച്ചത്: കുറ്റക്കാര്‍ക്കെതിരെ നടപടി വേണമെന്ന് ചെന്നിത്തല\nഗോവിന്ദാപുരത്തെ അയിത്താചരണം കേരളത്തിന് ലജ്ജാകരം- രമേശ് ചെന്നിത്തല\n13ന് സംസ്ഥാനത്ത് യുഡിഎഫ് ഹര്‍ത്താല്\nചാണ്ടിയുടെ രാജി മുഖ്യമന്ത്രി ചോദിച്ചുവാങ്ങണം: ചെന്നിത്തല


സിനിമയിലെത്തിയത് യാദൃച്ഛികം: അശ്വതി മനോഹരൻ | Aswathy Manoharan | Dancer| Family| Work | Manorama News\nന‍ൃത്തത്തോട് പ്രണയം, സിനിമയിലെത്തിയത് യാദൃച്ഛികം: അശ്വതി മനോഹരൻ\nഅഞ്ജലി ലാൽ March 05, 2020 04:18 PM IST\nനൃത്തം ആത്മാവിന്റെ ഭാഷയാണെന്നു പറഞ്ഞത് മാർത്താ ഗ്രഹാമാണ്; വിഖ്യാതയായ അമേരിക്കൻ നർത്തകി. ആ ഭാഷയിൽ ലോകത്തോടും ദൈവത്തോടും സംസാരിക്കുകയാണ് നൃത്തത്തെ സ്നേഹിക്കുന്ന ഓരോരുത്തരും. അശ്വതി മനോഹരൻ എന്ന കോട്ടയംകാരി പെൺകുട്ടി നൃത്തത്തെ ആത്മാവിനോടു ചേർത്തു പിടിക്കുന്നതും അങ്ങനെയാണ്; ധ്യാനവും പ്രാർഥനയും പോലെ.\nനൃത്തത്തോട് സ്കൂൾകാലത്തു തുടങ്ങിയ പ്രണയം അശ്വതിയെ എത്തിച്ചത് നൃത്തവിസ്മയങ്ങളുടെ അരികിലാണ്. ജയചന്ദ്രൻ പാലാഴി, ചിത്ര ചന്ദ്രശേഖർ ദശരഥി തുടങ്ങിയവരിൽനിന്നു പഠിച്ച്, അവർക്കൊപ്പം അരങ്ങിലെത്തിയ അശ്വതി മലയാള സിനിമാ പ്രേക്ഷകർക്കും പരിചിതയാണ്. പൂമരം, സ്വാതന്ത്ര്യം അർധരാത്രിയിൽ എന്നീ ചിത്രങ്ങളിൽ അഭിനയിച്ചു.\nപരീക്ഷയുടെ തലേന്നുപോലും ഡാൻസ് ക്ലാസിലെത്തിയ ഒരു പെൺകുട്ടിക്കാലത്തെയോർത്തുകൊണ്ടാണ് അശ്വതി നൃത്തത്തോടുള്ള തന്റെ ഇഷ്ടത്തെക്കുറിച്ച് സംസാരിച്ചു തുടങ്ങിയത്. കോട്ടയം തിരുനക്കര മഹാദേവ ക്ഷേത്ര സന്നിദ്ധിയിലെ നൃത്താവിഷ്കാരത്തെക്കുറിച്ചും തന്റെ സ്വപ്നങ്ങളെക്കുറിച്ചും മനോരമ ഓൺലൈനിനോട് സംസാരിക്കുകയാണ് അശ്വതി.\nനൃത്തത്തോടു പ്രണയം, ഗുരുക്കന്മാരുടെ അനുഗ്രഹം\nനൃത്തത്തോട് എനിക്കെന്നും ഇഷ്ടമായിരുന്നു. വളർന്നപ്പോൾ അതു കൂടി വന്നു, ഒരുതരത്തിൽ പ്രണയമെന്നുതന്നെ പറയാം. അങ്ങനെയാണ് ഭരതനാട്യം പ്രഫഷനാക്കാമെന്നു തീരുമാനിച്ചത്. എന്റെ ഗുരുക്കന്മാരാണ് അതിനു കാരണം. ചെറുപ്പം മുതലേ നൃത്തം എനിക്കിഷ്ടമായിരുന്നു. പഠിക്കുന്നുമുണ്ടായിരുന്നു. സ്കൂൾ കാലത്ത് ഭരതനാട്യം അഭ്യസിച്ചിരുന്നത് ആർ.എൽ.വി പ്രദീപ് കുമാറിൽ നിന്നും അദ്ദേഹത്തിന്റെ ഭാര്യ ചിത്ര പ്രദീപിൽ നിന്നുമായിരുന്നു.\nപ്ലസ് ടു കഴിഞ്ഞപ്പോഴാണ് നൃത്തം ഗൗരവമായിത്തന്നെ പഠിക്കണമെന്നു തോന്നിയത്. പ്രശസ്ത നർത്തകൻ ജയചന്ദ്രൻ പാലാഴിയുടെ ബെംഗളൂരുവിലെ ആട്ടക്കളരിയിലെത്തിയത്. ആട്ടക്കളരി സെന്റർ ഫോർ മൂവ്മെന്റ് ആർട്സ് ആൻഡ് മിക്സഡ് മീഡിയയിൽനിന്ന് ബിരുദവും ബെംഗളൂരുവിലെ അലൈൻസ് യൂണിവേഴ്സിറ്റിയിൽനിന്ന് ഫൈൻ ആർട്സിൽ (ഭരതനാട്യം) ബിരുദാനന്തരബിരുദവും നേടി. കഴിഞ്ഞ കുറേ വർഷമായി ഗുരുക്കന്മാർക്കൊപ്പവും ഡാൻസ് കമ്പനികൾക്കൊപ്പവും ഇന്ത്യയ്ക്കകത്തും പുറത്തുമായി നൃത്തം അവതരിപ്പിക്കുന്നുണ്ട്.\nപ്രശസ്ത ഭരതനാട്യം നർത്തകി ചിത്ര ചന്ദ്രശേഖർ ദശരഥിയുടെ ശിഷ്യയാണ് ഞാനിപ്പോൾ. ചിത്ര ചന്ദ്രശേഖർ ദശരഥി കൊറിയോഗ്രഫി നിർവഹിച്ച ഭരതനാട്യരൂപമായ ‘അപര’ യുടെ ഭാഗമാകാൻ കഴിഞ്ഞത് ഭാഗ്യമായാണ് കരുതുന്നത്. കഴിഞ്ഞ വർഷം ‘അപര’ മൊറോക്കോയിലും സെനഗലിലും അവതരിപ്പിച്ചു. 2017 ൽ 'അപര'യുടെ ഭാഗമായി കാൺപുരിലും ഡൽഹിയിലും നൃത്തം അവതരിപ്പിച്ചിരുന്നു. 2016–17 കാലത്ത് അരണ്യാനി ഭാർഗവിന്റെ വ്യുതി ഡാൻസ് കമ്പനിയുടെ ഭാഗമായിരുന്നപ്പോൾ ഡൽഹി, രാജസ്ഥാൻ, ബെംഗളൂരു എന്നിവിടങ്ങളിൽ നിരവധി വേദികളിൽ നൃത്തം അവതരിപ്പിച്ചിരുന്നു. ഡൽഹിയിലെ ശ്രീറാം കലാകേന്ദ്രയിൽ പഠിച്ചുകൊണ്ടിരുന്നപ്പോൾ ‘യമുന സൂത്ര’ ( ഭരതനാട്യം പ്രൊഡക്‌ഷൻ) അവതരിപ്പിക്കാനുള്ള അവസരം ലഭിച്ചിരുന്നു.\nഒരുപാടു വേദികളിൽ ന‍ൃത്തമവതരിപ്പിക്കാനായി. അതും ഗുരുക്കന്മാർക്കൊപ്പം. അതൊരു ഭാഗ്യമായാണു കാണുന്നത്. പല വേദികളും മനോഹരമായ ഓർമകൾ സമ്മാനിച്ചിട്ടുണ്ട്. ആദ്യം മനസ്സിലെത്തുന്നത് മൊറോക്കോയിലെ വേദിയാണ്. ഇന്ത്യൻ കൗൺസിൽ ഫോർ കൾചറൽ റിലേഷൻ സ്പോൺസർ ചെയ്ത പ്രോഗ്രാം. ‘അപര’ യാണ് അവതരിപ്പിക്കുന്നത്. വായിച്ചും മറ്റും അറിഞ്ഞിട്ടുള്ള, ഓപ്പറ തിയറ്റർ പോലെ ഗംഭീരമായ ഒരു ഓഡിറ്റോറിയത്തിലായിരുന്നു പരിപാടി. നിറഞ്ഞ സദസ്സ്. മനോഹരമായ ലൈറ്റിങ്ങും മറ്റും. വളരെ മനോഹരമായ ഒരനുഭവമായിരുന്നു അത്.\nനൃത്തം പോലെ തന്നെ എനിക്കു പ്രിയപ്പെട്ടതാണ് യോഗയും. 2015 മുതൽ ബംഗളൂരുവിലെ അയന യോഗ അക്കാദമിയുടെ വിവിധ ശാഖകളിൽ യോഗ അധ്യാപികയായി ജോലി ചെയ്യുന്നുണ്ട്. നൃത്തത്തെപ്പോലെ യോഗയും എനിക്ക് തരുന്നൊരു കംഫർട്ട് ലെവലുണ്ട്, ഫ്രീഡമുണ്ട് അതുകൊണ്ടു തന്നെ ഇവ രണ്ടും വളരെ ആസ്വദിച്ചാണ് ഞാൻ ചെയ്യുന്നത്.\nപൂമരം എന്ന ചിത്രത്തിൽ സോളോ ഡാൻസറെ ആവശ്യമുണ്ടെന്നറിഞ്ഞാണ് ഓഡിഷനു പോയത്. ഓഡിഷനിൽ പങ്കെടുത്തിനു ശേഷം സംവിധായകൻ ഏബ്രിഡ് ഷൈനാണ് അഭിനയത്തിലും ഒരു കൈനോക്കാമെന്നു പറയുന്നത്. പൂമരത്തിൽ ചെറിയൊരു വേഷം ചെയ്തിരുന്നു. അതിനുശേഷം ടിനു പാപ്പച്ചൻ സംവിധാനം ചെയ്ത് ആന്റണി വർഗീസ് നായകനായ ‘സ്വാതന്ത്ര്യം അർധരാത്രിയിൽ’ എന്ന ചിത്രത്തിൽ അഭിനയിച്ചു. 2018 മാർച്ചിൽ ആയിരുന്നു ആ ചിത്രം റിലീസ് ചെയ്തത്. ഓഡിഷന് വഴിയാണ് ആ ചിത്രത്തിലും എത്തിയത്. നല്ല വേഷങ്ങൾ ചെയ്യാൻ അവസരം കിട്ടിയാൽ സിനിമയിൽ ഇനിയും അഭിനയിക്കണമെന്ന് ആഗ്രഹമുണ്ട്.\nസ്വാതന്ത്ര്യം അർധരാത്രിയിൽ എന്ന ചിത്രത്തിന്റെ പോസ്റ്ററിൽ നായകൻ ആന്റണിക്കൊപ്പം അശ്വതി\nഇനി ആസിഫിന്റെ നായിക\nആസിഫ് അലി നായകനാകുന്ന OP 160/ 18 കക്ഷി; അമ്മിണിപ്പിള്ള എന്ന ചിത്രത്തിലാണ് ഒടുവിൽ അഭിനയിച്ചത്. ഏപ്രിലിൽ ചിത്രം പുറത്തുവരും. നവാഗതനായ ദിൻജിത്ത് അയ്യത്താനാണ് ചിത്രത്തിന്റെ സംവിധായകൻ.\nനൃത്തം എനിക്കെത്ര പ്രിയപ്പെട്ടതാണെന്ന് അച്ഛനും അമ്മയ്ക്കുമൊക്കെ അറിയാമായിരുന്നു. പക്ഷേ ഒരു ജോലി എന്ന നിലയിൽ അതു തിരഞ്ഞെടുക്കാൻ തീരുമാനിച്ചപ്പോൾ ആദ്യമൊക്കെ അവർക്കു വിയോജിപ്പുണ്ടായി. നൃത്തം കരിയർ ആയി സ്വീകരിച്ച് ജീവിതവിജയം നേടിയ അധികമാളുകളെ പരിചയമില്ലാത്തതുകൊണ്ടായിരുന്നു അത്. എങ്കിലും എന്റെ കഴിവിൽ അവർക്ക് പൂർണ വിശ്വാസമുണ്ടായിരുന്നു.\nപിന്നീട് എന്നെ പ്രോത്സാഹിപ്പിക്കാനും നൃത്തത്തിൽ കരിയർ ഉറപ്പിക്കാനും സിനിമയിലേക്കു കടക്കാനുമൊക്കെ പിന്തുണ നൽകിയത് എന്റെ കുടുംബാംഗങ്ങൾ തന്നെയാണ്. അച്ഛൻ ശിവൻ മനോഹരൻ ദുബായിൽ സിവിൽ എൻജിനീയറായിരുന്നു. അമ്മ അനിതാ മനോഹരൻ. ചേച്ചി ആരതിയും കുടുംബവും അമേരിക്കയിലാണ്. ഇപ്പോൾ അവരുടെ പൂർണ പിന്തുണ എനിക്കുണ്ട്.\nനൃത്തത്തിന് കുറച്ചു കൂടി സ്വീകാര്യത വേണം\nരാജ്യത്തിനകത്തും പുറത്തുമായി ഒരുപാട് ഇടങ്ങളിൽ നൃത്തമവതരിപ്പിച്ചിട്ടുണ്ട്. പുറത്തൊക്കെ നൃത്തത്തിനും നർത്തകർക്കും കിട്ടുന്ന സ്വീകാര്യതയും പിന്തുണയും വളരെ വലുതാണ്. നമ്മുടെ നാട്ടിൽ പക്ഷേ ചിലപ്പോഴൊക്കെ അതുണ്ടാവാറില്ല എന്നാണ് എനിക്കു തോന്നിയിട്ടുള്ളത്. ചിലർ ഇതിനെ ഒരു സേവനം എന്നപോലെയാണ് കണക്കാക്കുന്നത്. എവിടെയെങ്കിലും പരിപാടികൾ അവതരിപ്പിക്കണമെങ്കിൽ നമ്മ‍ൾതന്നെ സ്പോൺസറെ കണ്ടെത്തേണ്ട അവസ്ഥ പോലുമുണ്ട് ചില സ്ഥലങ്ങളിൽ. അതു മാറണം.\nഎന്റെ ആദ്യ സോളോ ജന്മനാട്ടിൽ തന്നെ അവസരിപ്പിക്കണമെന്ന് നിർബന്ധമുണ്ടായിരുന്നു. തിരുനക്കര ശിവക്ഷേത്രമായതിനാൽ മഹാദേവനെക്കുറിച്ചുള്ള നൃത്താവിഷ്കാരമാണ് അവതരിപ്പിക്കാനായി തിരഞ്ഞെടുത്തത്. പരമ്പരാഗത ഭരതനാട്യ രൂപമായ മാർഗമാണ് അവതരിപ്പിക്കുന്നത്. 18 ാം നൂറ്റാണ്ടിലെ അതുല്യപ്രതിഭകളും തഞ്ചാവൂർ നാൽവർ എന്നു വിശേഷിപ്പിക്കപ്പെടുന്നവരുമായ പൊന്നയ്യ, ചിന്നയ്യ, ശിവാനന്ദം, വടിവേലു എന്നിവർ സ്ഫുടം ചെയ്തെടുത്തതാണ് ഇന്ന് കാണുന്ന സോളോ ഭരതനാട്യ നൃത്തരൂപം.


കിനാപെയ്ത്ത് : August 2013\nആ ജനാലകൾ ആരും തുറന്നിടരുത് . അതിന്റെ ചില്ലുവാതിലിനപ്പുറത്ത് അയാളുണ്ട്. എന്നെ തന്നെ നോക്കി നില്ക്കുന്നു. അകത്തു വരാൻ ഒരു പഴുത് നോക്കി നിൽപ്പാണയാൾ. അകത്തിങ്ങിനെ ചുട്ടുപൊള്ളുന്നത് ഒരു പക്ഷെ ആ വാതിൽപാളി ഒന്ന് തുറന്നാൽ വരുന്ന തണുത്ത കാറ്റിനു ശമിപ്പിക്കാനാവും. പക്ഷെ ..!! അയാൾ.., ഇടക്ക് അപ്രത്യക്ഷമാവുന്നു എങ്കിൽകൂടി അയാളുടെ ലക്ഷ്യം എന്നിലേക്ക് തന്നെയാണ് .\nതോറ്റുകൊടുക്കില്ല , അങ്ങിനെ ഇപ്പോൾ പോവാൻ മനസ്സില്ല. അയാൾക്കൊപ്പം പോവാൻ, ഒളിച്ചോടാൻ ഞാൻ തന്നെയാണല്ലോ ഇന്നലെ ശ്രമിച്ചത് . ആ നിമിഷത്തിൽ ഞാൻ അയാളെ അത്രക്കും പ്രണയിച്ചിരുന്നു എന്നത് സത്യം. പക്ഷെ എന്റെ ശ്രമം പരാജയപ്പെട്ടല്ലോ . ഞാൻ ചെയ്തത് വിഡ്ഢിത്തമാണെന്ന് മനസ്സിലാക്കിയത് മുതൽ ഞാൻ അയാളെ വെറുക്കാൻ തുടങ്ങിയതാണ്. അതൊരായിരംവട്ടം ഞാനുറക്കെ പറഞ്ഞതുമാണ് എന്നിട്ടും എന്തിനാണെന്നെ തന്നെ നോട്ടമിട്ട് ആ ജനാലക്കൽ ഇടയ്ക്കിടെ ഇങ്ങിനെ പ്രത്യക്ഷപ്പെടുന്നത്.\nഎവിടുന്നാണിപ്പോൾ ഒരു തണുത്ത കാറ്റ് വന്നത്..? ജനൽ പാളി ആരാണ് തുറന്നിട്ടത്...? അയാൾ ..!! അയാൾ അകത്ത് വന്നിട്ടുണ്ടാവും. എഴുനേൽക്കാൻ വയ്യ, കൈകാലുകൾ മരവിച്ചു കിടപ്പാണ്. അവനില്ലെങ്കിൽ പിന്നെ അയാൾടെ കൂടെ പോവുമെന്ന് പറഞ്ഞ് അറുത്ത ഞരമ്പിൽ ചോരയൊട്ടും ബാക്കി ഇല്ലെന്ന് ഇന്നലെ ആരോ പറയുന്നത് കേട്ടതാണല്ലോ. പൊടുന്നനെയാണയാൾ കട്ടിലിന്റെ കാൽക്കൽ പ്രത്യക്ഷപ്പെട്ടത്. എന്തൊരു വിരൂപൻ , ''പോ.. ദൂരെ പോ... ഞാനില്ല, ..എനിക്ക് കൂടെ വരേണ്ട, ഞാനിപ്പോൾ നിങ്ങളെ വെറുക്കുന്നു '' ഉറക്കെ പറയുന്ന എന്റെ ശബ്ദം എനിക്ക് കൂടി കേൾക്കാതായിരിക്കുന്നല്ലോ. കണ്ണുകൾ ഇറുകെ അടയ്ക്കാം . പക്ഷെ അയാൾ എന്റെ നെറുകയിൽ ചുംബിക്കുന്നല്ലോ. പ്രതികരിക്കാനാവുന്നില്ല . അയാളുടെ ചുണ്ടുകൾക്ക് മരവിപ്പിക്കുന്ന തണുപ്പാണ്. അത് നെറുകെയിൽ നിന്നും ശരീരത്തിലേക്ക് വ്യാപിക്കുന്നു.\nഇപ്പോൾ മരവിച്ച കൈകാലുകൾ ആരോ കെട്ടഴിച്ചു വിട്ടപോലെ സ്വതന്ത്രരായിരിക്കുന്നു . തള്ളിമാറ്റേണ്ട അയാളെ പുണർന്ന് ഒരു മറു ചുംബനം നൽകി അയാൾക്ക് അടിമപ്പെട്ടു ഞാൻ.\nPosted by ഷംസ്-കിഴാടയില് at 1:19 AM 8 comments:


ശനി, 8 സെപ്‌റ്റംബര് 2018 (19:30 IST)\nകറ്റാർവാഴ ആരോഗ്യത്തിനും സൗന്ദര്യത്തിനും അത്യുത്തമമാണെന്ന് എല്ലാവർക്കും അറിയാം. മുഖക്കുരുകളും മറ്റും സൗന്ദര്യത്തിന് വില്ലനായി മാറുമ്പോൾ എല്ലാവരും കറ്റാർവാഴയിലാണ് അഭയം തേടാറുള്ളത്. കറ്റാര് വാഴയിലെ ജെൽ ഉപയോഗിച്ചാണ് ഈ പ്രശ്‌നങ്ങൾക്കെല്ലാം പരിഹാരം കാണുന്നത്. ജെൽ അതേപോലെ കഴിക്കുന്നത് ക്യാൻസറിനെ വരെ ചെറുക്കുമെന്നും പഠനങ്ങൾ പറയുന്നു.\nഅതുപോലെ തന്നെ സൗന്ദര്യ സംരക്ഷണത്തിനും ഈ ജെൽ അത്യുത്തമമാണ്. കൂടാതെ കറ്റാര് വാഴ സോപ്പും നമുക്ക് ഉപയോഗിക്കാവുന്നതാണ്. വെള്ളപ്പാണ്ടും മറ്റും കളയാൻ കറ്റാർവാഴ സോപ്പ് നല്ലതാണ്. പ്രകൃതിദത്തമായ കറ്റാർവാഴ ഉപയോഗിച്ചുകൊണ്ട് ഉണ്ടാക്കുന്ന സോപ്പ് ആയതുകൊണ്ട് ഏത് പ്രായക്കാർക്കും ഉപയോഗിക്കാനാകും.


സംസ്ഥാനത്ത് ഇന്ന് 7,540 പേര്‍ക്കുകൂടി കോവിഡ് |\nസംസ്ഥാനത്ത് ഇന്ന് 7,540 പേര്‍ക്കുകൂടി കോവിഡ്\nതിരുവനന്തപുരം: സംസ്ഥാനത്ത് ഇന്ന് 7,540 പേര്‍ക്കുകൂടി കോവിഡ് 19 സ്ഥിരീകരിച്ചു.\nകഴിഞ്ഞ 24 മണിക്കൂറിനിടെ 76,380 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 39 തദ്ദേശ സ്വയംഭരണ പ്രദേശങ്ങളിലായി 46 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 2,21,733 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,16,046 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 5,687 പേര് ആശുപത്രികളിലും നിരീക്ഷണത്തിലാണ്. 400 പേരെയാണ് പുതുതായി ആശുപത്രിയില് പ്രവേശിപ്പിച്ചത്. നിലവില് 70,459 കോവിഡ് കേസുകളില്,7ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nകഴിഞ്ഞ ദിവസങ്ങളിലുണ്ടായ 48 മരണങ്ങളാണ് കൊവിഡ്19 മൂലമാണെന്ന് ഇന്ന് സ്ഥിരീകരിച്ചത്. ഇതുകൂടാതെ സുപ്രീം കോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 211 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 34,621 ആയി.\nഇന്ന് രോഗം സ്ഥിരീകരിച്ചവരില് 30 പേര് സംസ്ഥാനത്തിന് പുറത്ത് നിന്നും വന്നവരാണ്. 7,077 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 386 പേരുടെ സമ്പര്‍ക്ക ഉറവിടം വ്യക്തമല്ല. 47 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 7,841 പേര് രോഗമുക്തി നേടി. തിരുവനന്തപുരം 951, കൊല്ലം 661, പത്തനംതിട്ട 410, ആലപ്പുഴ 254, കോട്ടയം 212, ഇടുക്കി 341, എറണാകുളം 964, തൃശൂര് 1879, പാലക്കാട് 332, മലപ്പുറം 392, കോഴിക്കോട് 606, വയനാട് 291, കണ്ണൂര് 417, കാസര്‍ഗോഡ് 131 എന്നിങ്ങനേയാണ് രോഗമുക്തിയായത്. ഇതോടെ 70,459 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 49,22,834 പേര് ഇതുവരെ കൊവിഡില് നിന്നും മുക്തി നേടി.\nPrevious മുല്ലപ്പെരിയാര് മരംമുറി : ജലവകുപ്പ് ഉദ്യോഗസ്ഥര് സംയുക്ത പരിശോധനക്ക് പോയിട്ടില്ലെന്ന് മന്ത്രി റോഷി അഗസ്റ്റിന്\nNext മുല്ലപ്പെരിയാറില് മരംമുറിക്കാന് തമിഴ്‌നാടിന് അനുമതി നല്‍കിക്കൊണ്ടുള്ള ഉത്തരവ് റദ്ദാക്കി


തെങ്ങിന് മുകളിലെ നാടന് ഗവേഷകന്: ഈ ചെത്തുകാരന്‍റെ തന്ത്രങ്ങള്‍ക്ക് കയ്യടിച്ച് ശാസ്ത്രജ്ഞര് - ദ് ബെറ്റർ ഇൻഡ്യ\nദിവാകരന് പറഞ്ഞവസാനിപ്പിച്ചപ്പോള് അവിടെ കൂടിയിരുന്ന ഗവേഷകരെല്ലാം നിറഞ്ഞ കൈയ്യടിയോടെ പ്രോത്സാഹിപ്പിച്ചു. ആ ചെത്തുകാരന്‍റെ ഉള്ളില് അപ്പോഴും കോട്ടപ്പുറം പുഴയില് നിന്നുള്ള ആ കാറ്റുവീശി.\nനല്ല തണുപ്പുള്ള മകരമാസത്തിലും ദിവാകരന് (62) ചെത്ത് മുടക്കാറില്ല. തെങ്ങിന്‍റെ ഉച്ചിയില് ഇരിക്കുമ്പോള്, നീലേശ്വരം കോട്ടപ്പുറം പുഴയില് നിന്ന് അരിച്ചെത്തുന്ന ഒരുതരം തണുപ്പുകാറ്റുണ്ട്. ദിവാകരന് കുട്ടിക്കാലത്തേ പരിചയമുള്ള കാറ്റ്.\nപിന്നീടാ തണുപ്പ് അതേ അളവില് ദിവാകരന് അനുഭവപ്പെട്ടത് കേന്ദ്ര തോട്ടവിള ഗവേഷണകേന്ദ്രത്തിന്‍റെ (സി പി സി ആര് ഐ) ശീതീകരിച്ച സമ്മേളനഹാളിലാണ്.\nഇന്ത്യയിലെ തന്നെ അറിയപ്പെടുന്ന കൃഷിശാസ്ത്രജ്ഞരോട് തന്‍റെ കൃഷി അനുഭവങ്ങള് പങ്കുവെച്ചപ്പോഴും എയര് കണ്ടീഷനറില് നിന്ന് തുടരെ തണുപ്പുകാറ്റ് അടിച്ചു. ദിവാകരന് പറഞ്ഞവസാനിപ്പിച്ചപ്പോള് അവിടെ കൂടിയിരുന്ന ഗവേഷകരെല്ലാം നിറഞ്ഞ കൈയ്യടിയോടെ പ്രോത്സാഹിപ്പിച്ചു. ആ ചെത്തുകാരന്‍റെ ഉള്ളില് അപ്പോഴും കോട്ടപ്പുറം പുഴയില് നിന്നുള്ള ആ കാറ്റുവീശി.\nകൃഷി ശാസ്ത്രജ്ഞന്‍മാര് വരെ സംശയ നിവാരണത്തിന് ദിവാകരനെ സമീപിക്കും..\nകാസര്‍ഗോഡ് കടിഞ്ഞിമൂലയിലെ ദിവാകരന് എന്ന ഈ മനുഷ്യന് ഒരു പാഠപുസ്തകമാണ്. അതിലെ ഓരോ പേജും പ്രകൃതിസ്നേഹത്തിന്‍റെയും നാട്ടുനന്മയുടെയും അറിവുകളും രസികന് നിരീക്ഷണങ്ങളുമാണ്.\nസ്കൂള് വിദ്യാഭ്യാസം പത്താംക്ലാസ്സില് മുടങ്ങിയെങ്കിലും ദിവാകരന് തന്‍റെ തോട്ടത്തിലെ മുന്നൂറിലധികം വരുന്ന സസ്യങ്ങളുടെ ശാസ്ത്രീയനാമങ്ങളും ഗുണങ്ങളുമറിയാം.\nഔഷധസസ്യങ്ങളെക്കുറിച്ച് പഠിക്കാന് നിരവധി വിദ്യാര്‍ഥികളാണ് ദിവാകരനെ തേടിയെത്തുന്നത്. കൃഷി ശാസ്ത്രജ്ഞന്‍മാര് വരെ സംശയ നിവാരണത്തിന് ദിവാകരനെ സമീപിക്കും…\n“ലാബിലെ കണ്ടെത്തലുകള്‍ക്ക് മാത്രമല്ലല്ലോ നാം അംഗീകാരം കൊടുക്കേണ്ടത്. കൃഷിയിടത്തില് നിന്ന് ലഭിക്കുന്ന നിരന്തര അനുഭവങ്ങള് കോര്‍ത്താണ് ദിവാകരനെപ്പോലൊരാള് സംസാരിക്കുന്നത്. ശാസ്ത്രീയമായി അതിന് പൂര്‍ണമായ അടിത്തറയുണ്ടെന്നു പറയാനാകില്ലെങ്കിലും ഗവേഷണ സമാനമായ അദ്ദേഹത്തിന്‍റെ കാര്‍ഷിക ജീവിതം പ്രോത്സാഹിപ്പിക്കേണ്ടതു തന്നെയാണ്,” ദിവാകരന്‍റെ ഗവേഷണത്തിന് കാസര്‍കോട് സി പി സി ആര് ഐ യിലെ പ്രിന്‍സിപ്പല് സയന്‍റിസ്റ്റ് സി തമ്പാന് മാര്‍ക്കിടുന്നത് ഇങ്ങനെ.\nകണ്ടല്‍ച്ചെടി ശുദ്ധജലത്തില് വളര്‍ത്തിയെടുക്കാനുള്ള ദിവാകരന്‍റെ ശ്രമം വിജയം കണ്ടു\nചെത്തുകഴിഞ്ഞ നേരത്ത് പുഴയുടെ തീരങ്ങളില് കണ്ടല് ചെടി വച്ച് പിടിപ്പിച്ചും സ്‌കൂളുകള്, കോളേജുകള്, സര്‍ക്കാര് സ്ഥാപനങ്ങള് എന്നിവിടങ്ങളില് ഔഷധ പൂന്തോട്ടമൊരുക്കിക്കൊടുത്തും ഔഷധ സസ്യങ്ങളെ കുറിച്ചും ക്ലാസ്സെടുത്തും ഈ മനുഷ്യന് ജീവിക്കുന്നു.\nമത്സ്യം പിടിക്കുന്ന ആളുകള് ഇഷ്ടം പോലെ ഉള്ളതിനാല് തോണിക്ക് നല്ല ഡിമാന്‍റ് ആയിരുന്നു.\n“നീലേശ്വരം കോട്ടപ്പുറം പുഴയുടെ തീരത്തുള്ള കടിഞ്ഞിമൂല എന്ന സ്ഥലത്താണ് ഞങ്ങള് താമസിച്ചിരുന്നത്,” ദിവാകരന് പറഞ്ഞുതുടങ്ങുന്നു. “പത്താം ക്ലാസ്സില് പഠനം നിര്‍ത്തി. കൃഷിയും കന്നുകാലി വളര്‍ത്തലുമൊക്കെയായി ജീവിതം തള്ളിനീക്കുമ്പോഴാണ് തോണിയുണ്ടാക്കാന് താല്പര്യം തോന്നിയത്.”\nആ കഥ ഇങ്ങനെയാണ് മുന്നോട്ടുപോകുന്നത്:\nമത്സ്യം പിടിക്കുന്ന ആളുകള് ഇഷ്ടം പോലെ ഉള്ളതിനാല് തോണിക്ക് നല്ല ഡിമാന്‍റ് ആയിരുന്നു. ആശാരിപ്പണിയോടു നല്ല താല്പര്യമുണ്ടായിരുന്നു. ഞാന് നിര്‍മിച്ച തോണികള് മനോഹരങ്ങളായിരുന്നു. അതുകൊണ്ട് തന്നെ നല്ല ഡിമാന്‍റും ആയിരുന്നു.\nദിവാകരന്‍റെ കണ്ടല് നഴ്സറി\nഇരുപതു വര്‍ഷം തോണി ഉണ്ടാക്കി ജിവിച്ചു…നൂറ് കണക്കിന് തോണികള്. “അച്ഛന് തെങ്ങ് കള്ളുചെത്തായിരുന്നു. ഇതാണ് കുലത്തൊഴില്. അച്ഛന് മരിച്ചതോടെ ഞാനും കള്ളുചെത്തിലേക്ക് തിരിഞ്ഞു. കാഞ്ഞാങ്ങാട്ടെ ഷാപ്പില് ആണ് കള്ള് അളക്കുക. അന്‍പത് ലിറ്ററോളം കള്ളു ലഭിച്ച സമയമുണ്ടായിരുന്നു.\n“രാവിലെ ജോലി തീര്‍ന്നാല് ഇഷ്ടം പോലെ സമയം കിട്ടും. അങ്ങിനെ ഔഷധ സസ്യങ്ങളെക്കുറിച്ച് പഠിക്കാനും നട്ടുവളര്‍ത്താനും തുടങ്ങി. നീര ചെത്തിനു സര്‍ക്കാര് അംഗീകാരം ലഭിക്കുന്നതിനു വര്‍ഷങ്ങള്‍ക്കു മുമ്പ് തന്നെ ഞാന് നീര ചെത്ത് പരീക്ഷിച്ചു നോക്കിയിട്ടുണ്ട്. ഇപ്പോള് നീര ചെത്താന് സംസ്ഥാനത്ത് വിവിധ രീതികള് അവലംമ്പിക്കുന്നുണ്ട്. ലഹരിരഹിതമായി നീര സംഭരിക്കാവുന്ന രീതി ഇപ്പോള് ഞാന് വികസിപ്പിച്ചെടുത്തിട്ടുണ്ട്,” ദിവാകരന് പറഞ്ഞു.\nതെങ്ങില് നിന്നും ചെത്തിയെടുക്കുന്ന നീര പൈപ്പ് വഴി തെങ്ങിന് ചുവട്ടിലെ ഐസ് നിറച്ച പെട്ടിയിലെ ഭരണിയില് വീഴ്ത്തി ശേഖരിക്കന്ന രീതിയാണ് ദിവാകരന് വികസിപ്പിച്ചെടുത്തത്. ഇങ്ങനെ ചെയ്താല് ഒട്ടും ലഹരി കലരാത്ത നീര ലഭിക്കുമെന്ന് അദ്ദേഹം പറയുന്നു. പല കര്‍ഷക സംഘടനകളും ആ രീതി പഠിക്കാന് ദിവാകരന്‍റെ അടുത്ത് വരുന്നുണ്ട്.\n15 വര്‍ഷം മുമ്പ് തന്നെ നീരയില് നിന്ന് നീരാടോണിക്, നീരാ ജാം, ചോക്ലേറ്റ്, ഐസ്‌ക്രിം, പാല്‍പ്പൊടി, ടൂത്ത് പേസ്റ്റ് എന്നിവയും ഉണ്ടാക്കിയ ദിവാകരന് പേറ്റന്‍റിനായി അപേക്ഷിച്ചിരിക്കുകയാണ് ഇപ്പോള്. ചെന്നൈയിലെ ഇന്‍റലെക്ച്വല് പ്രോപ്പര്‍ട്ടി പേറ്റന്‍റ് ഓഫീസില് നിന്ന് തെളിവെടുപ്പിനുള്ള കടലാസും ലഭിച്ചു. അതിന്‍റെ ഫീസും അടച്ചു, ദിവാകരന് പറഞ്ഞു.\nനീലേശ്വരത്തെ കൃഷി അസിസ്റ്റന്‍റും കാര്‍ഷിക പത്രപ്രവര്‍ത്തകയുമായ ആര് വീണാറാണി ആ നാടന് കൃഷി ശാസ്ത്രജ്ഞനെപ്പറ്റി പറഞ്ഞത് ഇങ്ങനെ: കൃഷിയിടത്തില് അദ്ദേഹം തുടരുന്ന നിതാന്ത ജാഗ്രതയും പുതിയവ കണ്ടെത്താനുള്ള അടങ്ങാത്ത ആഗ്രഹവും സമ്മതിച്ചേ പറ്റൂ\nനീലേശ്വരം നഗരസഭയില് കടിഞ്ഞിമൂലയിലെ പുഴയ്ക്കരികിലാണ് ദിവാകരന്‍റെ വീട്. പുഴയ്ക്കും വീടിനും ഇടയിലുള്ള തെങ്ങിന്‍തോപ്പിലാണ് പൂന്തോട്ടം. മൂന്നൂറോളം ഇനം ചെടികള് പൂക്കള് കാട്ടിയും മണം പരത്തിയും നില്‍ക്കുന്നു. എല്ലാത്തിന്‍റെയും ശാസ്ത്രീയനാമം ഇംഗ്ലീഷിനും നാട്ടുപേര് മലയാളത്തിലും പകര്‍ത്തിയെഴുതിയ അസ്സല് ബൊട്ടാണിക്കല് ഗാര്‍ഡനാണിത്.\nകിനാനൂര് കരിന്തളം പഞ്ചായത്തിന്‍റെ സഹകരണത്തോടെ മുക്കട മുതല് അരയാല്‍കട വരെ കണ്ടല് വച്ച് പിടിപ്പിച്ചു. ഇതുവരെ 50,000 കണ്ടല് നട്ടുപിടിപ്പിചിട്ടുണ്ട്. അന്‍പതോളം സ്‌കൂളുകളിലും കളക്ട്രേറ്റ് ഉള്‍പ്പെടെ ഒരു ഡസനിലധികം സര്‍ക്കാര് സ്ഥാപനങ്ങളിലും ഔഷധ തോട്ടമുണ്ടാക്കി. “ശുദ്ധജലത്തില് വളരുന്ന കണ്ടല് പരീക്ഷിച്ചു വിജയിച്ചിട്ടുണ്ട്. എന്നെ കളിയാക്കുന്നവരുണ്ടാകാം, പ്രകൃതിയെ സംരക്ഷിക്കുന്നതിനു വിവിധ സസ്യങ്ങളെക്കുറിച്ച് ബോധവല്‍ക്കരണം നടത്തുന്നതിനും ജീവിതകാലം മുഴുവന് ഞാനുണ്ടാവും,” ദിവാകരന് പറഞ്ഞു.\nപൂന്തോട്ടം കഴിഞ്ഞ് ദിവാകരന്‍റെ വീട്ടിലേക്ക് കയറിച്ചെല്ലുന്ന വഴിക്കരികില് തന്നെ കോണ്‍ക്രീറ്റില് തീര്‍ത്തൊരു പട്ടിക്കൂട് കാണാം. തേച്ച് വെടിപ്പാക്കിയ ആ കൂടിന് ഒറ്റനോട്ടത്തില് പ്രത്യേകതയൊന്നുമില്ല. നമ്മള് പരിചയപ്പെടാന് പോകുന്ന ദിവാകരന്‍റെ ഒരു സാമ്പിള് ഐറ്റമാണ് ഈ പട്ടിക്കൂട്.\nഇതിന്‍റെ കോണ്‍ക്രീറ്റില് ഇരുമ്പ് കമ്പിയില്ല. പകരം നല്ല മൂത്ത കവുങ്ങ് ചെത്തി കമ്പിപ്പരുവത്തിലാക്കി ഉപയോഗിച്ചു. ചേരുവയില് ജല്ലിയും ചേര്‍ത്തിട്ടില്ല. പകരം ചിരട്ടക്കഷ്ണം ചേര്‍ത്ത് വാര്‍ത്തു. ജൈവകൃഷി എന്നൊക്കെ പറയുന്നത് പോലെ ഇത് ദിവാകരന്‍റെ “ജൈവ കോണ്‍ക്രീറ്റ്”. ഇന്റര്‍നെറ്റില് ഈ കോണ്‍ക്രീറ്റ് വിശേഷം അറിഞ്ഞ് വിദേശങ്ങളില് നിന്നുവരെ ആളുകള് ദിവാകരനെ വിളിച്ച് കാര്യങ്ങള് അന്വേഷിച്ചു.\n“പ്രളയത്തിന് ശേഷം ഇത്തരം കോണ്‍ക്രീറ്റിനെ കുറിച്ച് ഏറെ ചര്‍ച്ച ചെയ്യപ്പെടുന്നുണ്ട്. പത്തു വര്‍ഷം മുമ്പ് ഞാന് തനിച്ച് നിര്‍മ്മിച്ചതാണിത്,” ദിവാകരന് പറയുന്നു.\nകേസരി എന്ന മണ്ണിര\nമണ്ണിരകമ്പോസ്റ്റ് നിര്‍മ്മാണം മുതല് കീടനിയന്ത്രണത്തിനുള്ള നാടന് വഴികള് വരെ ദിവാകരന് കണ്ടെത്തിയ കാര്യങ്ങള് പിന്നെയുമുണ്ട്. കേസരി എന്ന പേരില് പുതിയതരം മണ്ണിരയെ വികസിപ്പിച്ചു. ഈ കണ്ടെത്തല് ദേശീയ ഇന്നൊവേഷന് ഫൗണ്ടേഷന് അവാര്‍ഡിന്‍റെ സാധ്യതാപട്ടികയില് അദ്ദേഹത്തെ എത്തിച്ചു.\nകൊമ്പന്‍ചല്ലിയുടെ ലാര്‍വയെക്കൊണ്ട് കമ്പോസ്റ്റ് നിര്‍മ്മാണം (മണ്ണിര കമ്പോസ്റ്റിനൊപ്പം കൊമ്പന് ചില്ലിയുടെ പുഴുക്കളെയും (ചാണകപ്പുഴു) നിക്ഷേപിക്കും. ഇത് ലാര്‍വ ദശയിലാകുമ്പോള് ഇതിനെ മണ്ണിര ഭക്ഷിക്കും. അതിനാല് കൊമ്പന്‍ചല്ലി ശല്യത്തില് നിന്നും കര്‍ഷകര്‍ക്ക് രക്ഷനേടാനുമാകും. കാടക്കോഴികള്‍ക്ക് ചെലവുകുറഞ്ഞ തീറ്റനിര്‍മ്മാണം. ജലസസ്യമായ ലെംന സംസ്‌കരിച്ച് എളുപ്പത്തില് കോഴിത്തീറ്റയാക്കാം എന്ന് ദിവാകരന് പറയുന്നു.\nവേരുതീനി പുഴുക്കളുടെ വണ്ടിനെ ഇല്ലാതാക്കാനുളള മാര്‍ഗ്ഗമാണ് കര്‍ഷകര്‍ക്ക് വലിയ സഹായമായ മറ്റൊരു ഉപാധി. സംഗതി ലളിതമാണ്. “ജൂണില് ആദ്യമഴയ്ക്കാണ് വേരുതീനി പുഴുക്കളുടെ വണ്ട് വിരിയുന്നത്. ഏപ്രിലില് മണ്ണില് നന്നായി നനച്ചാല് ഇതിന്‍റെ മുട്ടകള് നശിപ്പുപോകും,” ദിവാകരന് പറയുന്നു.\nലെംന എന്ന ജലസസ്യം കാടക്കോഴികള്‍ക്ക് തീറ്റയായിക്കൊടുക്കാമെന്നും ഇതുവഴി കര്‍ഷകര്‍ക്ക് ചെലവ് ഗണ്യമായി കുറയ്ക്കാമെന്നും ദിവാകരന് പറയുന്നു. ഫോട്ടോ: Pixabay\nചിതലിനെ വേരുതീനിപ്പുഴുക്കളുടെ അന്തകനാക്കി മാറ്റാമെന്നും അദ്ദേഹം പറയുന്നു. ഈ പ്രോജക്ട് കണ്ണൂര്‍ജില്ലയിലെ ഏറ്റുകുടുക്ക സ്‌കൂളിലെ കുട്ടികള് ഏറ്റെടുത്തപ്പോള് അവര്‍ക്ക് സംസ്ഥാന അവാര്‍ഡും ലഭിച്ചു. തെങ്ങിന്‍റെ ചെന്നീരൊലിപ്പ് തടയാനുള്ള ലളിതമാര്‍ഗങ്ങളും അദ്ദേഹം വികസിപ്പിച്ചിട്ടുണ്ട്.\nതെങ്ങുകയറ്റക്കാര്‍ക്കായി സ്പെഷ്യല് കൈകാലുറകളും ദിവാകരന് നിര്‍മ്മിച്ചുണ്ട്. തെങ്ങുകയറ്റക്കാരുടെ കൈക്കും കാലിനുമുണ്ടാകുന്ന തഴമ്പ് ഇല്ലാതാക്കാന് ഇത് ഉപകരിക്കുമെന്നാണ് ദിവാകരന് പറയുന്നത്.\nസ്‌കൂളുകളിലെ ശാസ്ത്രമേളയിലും മറ്റും കാര്‍ഷിക പ്രോജക്ടുകള്‍ക്കും ഉപദേശകനായും ദിവാകരന് ആവേശത്തോടെ എത്തും. പച്ചക്കറിത്തോട്ടം, കൊമ്പന് ചെല്ലിയുടെ ലാര്‍വ കമ്പോസ്റ്റ് എന്നിവ സ്‌കൂളുകളില് തയ്യാറാക്കി നല്‍കുന്നതിന്‍റെ ആശാന്‍കൂടിയാണ് ദിവാകരന്. അപൂര്‍വ ചിത്രത്തവള, പല്ലില്ലാത്ത അരിത്തവള, ആപ്പിള് കണ്ടല് എന്നിവയും സ്‌കൂള് കുട്ടികള്‍ക്ക് ദിവാകരന് പരിചയപ്പെടുത്തി.\nകൊമ്പന് ചെല്ലിയുടെ ശല്യം മുളയിലേ നുള്ളാനുള്ള തന്ത്രം ദിവാകരന് കണ്ടുപിടിച്ചു.\nകാര്‍ഷിക സര്‍വ്വകലാശാല 2008ല് കൃഷിരീതി വിഭാഗത്തില് മികച്ച കര്‍ഷകനായി ദിവാകരനെ തിരഞ്ഞെടുത്തു. സംസ്ഥാന മൃഗസംരക്ഷണ മേളയില് പ്രതിഭാ പുരസ്‌കാരം, വനംവകുപ്പിന്‍റെ പ്രകൃതിമിത്ര അവാര്‍ഡ് തുടങ്ങി സ്‌കൂളിലെ എന് എസ് എസ് അവാര്‍ഡുവരെ നീളുന്നുണ്ട് അംഗീകാരങ്ങള്.\nനാലുവര്‍ഷം മുമ്പ് ഈ ചെത്തുതൊഴിലാളി നടപ്പാക്കിയ പ്രകൃതിസംരക്ഷണ പ്രവര്‍ത്തനമാണ് ജീവനം. നീലേശ്വരം നഗരസഭയ്ക്കകത്ത് തുടങ്ങിയ പദ്ധതി, ഇപ്പോള് കണ്ണൂര് ജില്ലയിലെ സ്‌കൂളുകളിലേക്കുവരെ വ്യാപിപ്പിച്ചു. “ജീവിക്കാന് വനം, വെള്ളം, ശുദ്ധവായു…അതാണ് ജീവനം. മനുഷ്യമനസ്സില് അതിജീവനത്തിന്‍റെ വിത്തുകള് പാകുന്ന നൂതന പദ്ധതിയാണിത്,” ജീവനത്തെക്കുറിച്ച് ദിവാകരന് പറയുന്നു.\nഇതിനകം അന്‍പതിനായിരത്തിലധികം വൃക്ഷത്തൈകള് ഈ പദ്ധതിയില് ദിവാകരന് സൗജന്യമായി വിതരണം ചെയ്തു. കുടുംബശ്രീകള്, റസിഡന്‍സ് അസോസിയേഷനുകള് സ്‌കൂള്‍കോളേജ് എന് എസ് എസ് യൂണിറ്റുകള്, രാഷ്ട്രീയ യുവജനസംഘടനകള്, ക്ഷേത്രകമ്മിറ്റികള് തുടങ്ങിയ സന്നദ്ധ സംഘടനകളുടെ പരിപാടികളിലാണ് ദിവാകരന് വൃക്ഷത്തൈ സൗജന്യമായി കൈമാറിയത്. എല്ലാം സ്വന്തം പറമ്പില് പരിപാലിച്ചവ, സ്വന്തം ചെലവില് പോറ്റിയവ, അതില് അത്തി മുതല് അരയാല്‍വരെയുള്ളവയുമുണ്ട്.\nസാധാരണ കണ്ടലുകള് ഉപ്പുകലര്‍ന്ന വെള്ളത്തിലാണുണ്ടാവുക. ദിവാകരന് ഒരിനം കണ്ടല് ശുദ്ധജലത്തില് വളര്‍ത്തിയെടുത്തു.\nവേപ്പ്, നെല്ലി, കറിവേപ്പ്, ലക്ഷ്മിതരു, മുള്ളാത്ത, അശോകം, കണിക്കൊന്ന, പതിമുഖം, മുരിങ്ങ തുടങ്ങിയവയാണ് വിതരണം ചെയ്യുന്നതില് സ്പെഷ്യലുകള്. ഇത്തരം ഔഷധച്ചെടികള് നടുന്നതിന്‍റെ ശാസ്ത്രീയ അടിത്തറയും പറഞ്ഞുതരും അദ്ദേഹം.\n“പുരയിടങ്ങള് ഔഷധച്ചെടികളാല് സമൃദ്ധമായാല്, അത് പുറത്തുവിടുന്ന ഓക്സിജന് നമ്മുടെ തൊടിയെ ഫലപുഷ്ടിയുള്ളതാക്കും. അവയിലൂടെ ഊര്‍ന്നിറങ്ങുന്ന മഴത്തുള്ളികള് നമ്മുടെ കിണറുകളെ സമൃദ്ധമാക്കും. സര്‍വരോഗത്തിനും സിദ്ധ ഔഷധമാണ് നമ്മുടെ തൊടിയിലെ ഈ സസ്യജാലങ്ങള്,” ദിവാകരന് അങ്ങനെ പറയുമ്പോള് തികഞ്ഞ തത്വജ്ഞാനി കൂടിയാകും.\nകണ്ടല്‍ച്ചെടികള്. Image for representation. Photo: Pixabay.com\n“ഈ വിഷുവിന് ഞാന് വിഷു കൈനീട്ടമായി നല്‍കിയത് 1,500 ഓളം ലക്ഷ്മിതരു ചെടികളാണ്. ഞാന് ഉണ്ടാക്കുന്ന ചെടികളൊന്നും വില്‍ക്കാറില്ല. സംരക്ഷിക്കുമെന്ന് ഉറപ്പുള്ളവര്‍ക്ക് സൗജന്യമായി നല്‍കുകയാണ്. രാവിലെ തെങ്ങ് ചെത്തുകഴിഞ്ഞാല് ചിലപ്പോള് സ്‌കൂളുകളില് ഔഷധ തോട്ടമുണ്ടാക്കാന് പോകും. എന്നാല് ചില അധ്യാപകര് പ്രതിഫലമായി എന്തെങ്കിലും വാങ്ങണമെന്ന് പറയും ഞാന് വാങ്ങാറില്ല. കുട്ടികള് പഠിക്കട്ടെ, ജന്മ നക്ഷത്ര സസ്യങ്ങളെ കുറിച്ചും ദശമൂലങ്ങളെ കുറിച്ചും ഞാന് കുട്ടികള്‍ക്ക് പറഞ്ഞു കൊടുക്കും. അവര് ഒരു ചെടിയെങ്കിലും നട്ടാല് അത്രയെങ്കിലും ആയില്ലെ,” എന്നാണ് ദിവാകരന്‍റെ ചിന്ത. കാസര്‍കോട് അന്ധവിദ്യാലയത്തില് പൂക്കളുടെ സുഗന്ധം ആസ്വദിക്കാനായി മാത്രം മണമുള്ള പൂക്കളുടെ പൂന്തോട്ടവും ദിവാകരന് നട്ടുപിടിപ്പിച്ചു.\nദിവാകരന് പരിപാലിക്കുന്ന ഔഷധച്ചെടികളുടെ വൈവിധ്യം കണ്ടാല് തന്നെ അമ്പരന്നുപോകും. ജീരകച്ചെടിമുതല് ആല്‍മരം വരെ കടിഞ്ഞിമൂലയിലെ പൂന്തോട്ടത്തിലുണ്ട്. നാളെ ഏതെങ്കിലും സ്‌കൂള് മുറ്റത്ത് പരിലസിക്കേണ്ടവ, നീലക്കുറിഞ്ഞി വര്‍ഗത്തില്‍പ്പെട്ട ചെറിയൊരു ചെടി നീലപ്പൂവുമായി നില്‍ക്കുന്നതും ദിവാകരന്‍റെ പൂന്തോട്ടത്തില് കണ്ടു.\nആറുവര്‍ഷം മുമ്പ് വയനാട്ടില് നിന്ന് കൊണ്ടുവന്ന് നട്ടതാണ്. സ്ട്രോബിലാന്തസ് കംപാനുലേറ്റസ് എന്ന കുറിഞ്ഞിയിനമാണിത്. മൂന്നാറില് 12 വര്‍ഷത്തിലൊരിക്കല് പൂക്കുന്ന സ്ടോബിലാന്തസ് കുന്തിയാന ചെടിയുടെ കുടുബക്കാരി. അനുകൂല സാഹചര്യമുണ്ടായാല് എപ്പോള് വേണമെങ്കിലും പൂവിടാം. 1500 മീറ്റ ഉയരമുള്ള ഹൈറേജ് മേഖലകളില് മാത്രം പൂക്കുന്ന ഇത്തരം കുറിഞ്ഞിയിനം ഈ പുഴയ്ക്കരികില് വിരിഞ്ഞത്,ദിവാകരന് വിശദീകരിച്ചു.\nനീലക്കുറിഞ്ഞി. Photo. Pixabay.com\nകണ്ടല് വളരുന്ന പഴയങ്ങാടിയിലും മാടായിലും മറ്റും പോയി കണ്ടലിന്‍റെ വിത്ത് ശേഖരിച്ച് വളര്‍ത്തിയെടുക്കുകയാണ് ദിവാകരന്. വനംവകുപ്പ് പോലും കണ്ടല് ചെടികളുടെ തൈവളര്‍ത്താന് ഏല്‍പ്പിക്കുന്നത് ദിവാകരനെയാണ്. കണ്ടല് കാടുകളുടെ പുഴത്തീരത്ത് മത്സ്യസമ്പത്ത് വര്‍ദ്ധിക്കുമെന്നും പുഴയെ കരയിടിച്ചലില്‍നിന്നും സംരക്ഷിക്കുമെന്നും പറയുന്ന ദിവാകരന് കാസര്‍കോടിന്‍റെ തീരങ്ങള് കണ്ടല് കൊണ്ട് ഹരിതാഭമാക്കാനുള്ള ശ്രമത്തിലാണ്.\nഇതുകൂടി വായിക്കാം: ജൈവകുരുമുളക് കയറ്റിയയച്ച് ലക്ഷങ്ങള് നേടുന്ന കൊടുംകാട്ടിനുള്ളിലെ ഗോത്രഗ്രാമംകൊടുംകാട്ടിനുള്ളിലെ ഗോത്രഗ്രാമം